
Moto: 
„„ Moartea nu vine odată cu 
vârsta, ci odată cu uitarea.” 
Gabriel Garcia Marques 


„Sunt un om bogat spiritual pentru că am multe şi frumoase 
amintiri din viaţă. 

Cele mai frumoase nu sunt cele prin care eu am făcut ceva 
pentru alţii; 
sunt cele multe „prin care-mi dau seama ce au făcut alţii pentru mine şi 
ce mult au influenţat ei viaţa mea.” 

Ei sunt părinţi,fraţi,copiii,prieteni şi nu în ultimul rând cei care mi- 
au fost „,dascăli” în diverse etape al formării mele ca om şi 
profesionist. Pe unii dintre ei îi evoc cu respectul cuvenit în secvenţe 
memorialistice care,reunite,împlinesc acest volum. 


Autorul 


CUVÂNT ÎNAINTE 


Cap V REVELAŢII DUPĂ ÎNTÂLNIREA CU UNII DINTRE ADEVĂRAŢII MAEŞTRI 
ROMÂNI Al ARTEI MEDICALE 


În cei aproape 50 de ani de activitate medicală desfăşurată am 
avut prilejul să cunosc, să discut, să admir şi chiar să copiez ,o 
întreagă pleiadă de maeştri în arta medicală, care mi-au fost profesori 
în facultate,şefi profesionali,mentori în activitatea postuniversitară sau 
ale căror lucrări de specialitate le-am studiat cu un anumit interes 
profesional. Folosesc termenul de artă medicală,deoarece cei care o 
practică la un nivel înalt nu fac numai ştiinţă, ci şi artă medicală. 

Chiar dacă mi-au fost maeştri nemijlocit în formarea profesională 
sau dacă despre unii dintre ei mi-am format o impresie aşa zis,,dela 
distanţă”,multora dintre ei le port o deosebită stimă şi le aduc „ori de 
câte ori am prilejul,direct sau indirect omagiile mele, pentru ceea ce 
au făcut ei pentru mine,pentru colegii din lumea medicală românească 
şi mai ales pentru milioane de români. Cu toţii am profitat, într-un fel 
sau în altul de calităţile lor morale şi profesionale şi le-am admirat 
ţinuta demnă şi înalta etică profesională care i-a caracterizat. 

Pentru a respecta ceeace am promis în introducerea lucrării - 
angajamentul de a nu prezenta decât momente din viaţa mea în care 
am fost în relaţie directă cu mari personalităţi medicale contemporane 
- voi descrie unele dintre momentele semnificative care mi-au marcat 


viaţa şi care au constituit adevărate lecţii de viaţă pentru mine. 


MEMORIALISTICA - TERAPIA NEUITĂRII 


MEDICI - FARMACIŞTI 


Autorul, medicul primar OCTAVIAN POPESCU „Doctor în Ştiinţe 
Medicale,cu vechi ştate în publicistica medicală şi paramedicală din 
ţară şi chiar din străinătate, publică un nou volum,de astă dată de 
memorialistică. Dar, nu-şi pune în evidenţă viaţa sa cu cele bune şi rele 
„ci plăcerea, privilegiul şi fericirea de a cunoaşte şi de a fi în prejma 
unor mari personalități medicale- medici  practicieni,profesori 
universitari,umembrii ai Academiei Române şi/sau ai Academiei de 
Ştiinţe Medicale din România- care i-au fost repere în anumite privinţe 
şi momente ale vieţii. 

Între cei enumeraţi figurează nume de mare rezonanţă în mintea 
cititorilor care i-au cunoscut în diverse circumstanţe, dar mai ales în a 
celor care le-au fost pacienţi, ei ,sau familiile lor. 

Ne face cinste să -i nominalizăm pe toţi cei cuprinşi în lucrare în 
ordine aleatorie: George Emil Palade -american de origine română, 
Laureat al Premiului Nobel pentru Medicină, Vlad Voiculescu , 
Constantin Bălăceanu Stolnici,Vasile Mârza, Dumitru Dobrescu, 
Constantin Maximilian, membrii sau membrii corespondenţi ai 
Academiei Române , lon Juvara, Răzvan Prişcu, Ovidiu Bojor, 
Valeriu  Popescu,Constantin Maximilian, Dan Enăchescu, 


Alexandru Pesamosca, Adrian Restian, Valeriu 


Popescu „membrii ai Academiei de Ştiinţe Medicale din România „Iuliu 
Haţieganu, Alfred Rusescu, I.T. Niculescu, Alexandru 
Trestioreanu, Enric Façon, Alexandru  Prişcu, Sanda 
Măgureanu, Cornelia Păunescu, Mircea Mezincescu, Ştefan G. 
Nicolau, Mircea Diculescu, lon Socoteanu, Vasile 
Achim,Alexandru Caratzali, Arcadie Percek, Sebastian Nicolau, 
Isidor lancu, Octavian Luchian, profesori universitari 
doctori,Gabriel Vasiliu, Emil Căpraru,Tudor Murgescu, Mihai 
Pavelescu şi Victor Gordan, mari medici practicieni, cu toții 
constituind o mândrie a şcolii medicale româneşti în general şi a celei 
bucureştene în special. 

Autorul speră că mulţi dintre cititorii volumului său au deja formată 
o bună impresie despre aceste valori naţionale, iar cei care abia acum 
află despre ei, să-i acorde credit autorului şi să se bucure alături de el 
pentru faptul că aceşti Oameni şi adevăraţi Medici au existat şi mulţi 


dintre ei există şi astăzi printre noi şi pentru binele nostru. 
Moto: 
„Adevăratul discipol învaţă să 
scoată necunoscutul 
din cunoscut, 
apropriindu-se de 
maestrul său.” 


Johan Wolfgang Goethe 


OMAGIU UNUI MARE OM ŞI MEDIC ,„,DE MODĂ VECHE” 


Una dintre figurile ilustre ale medicinii româneşti care mi-a 
influenţat, indiscutabil, formarea Şi evoluţia profesională 
postuniversitară a fost prof.dr.docent Vasile Petrescu Coman, şef de 
clinică şi director al Spitalului Central de Copii din Bucureşti, până pe la 
începutul anilor'70 ai secolului al XX-lea. 

Conştiinţa mă obligă să explic, pe de o parte modul în care m-a 
influenţat pozitiv în carieră,iar pe de alta, epitetul pe care i l-am 
acordat de ,Om de modă veche”, fără nici cea mai neînsemnată 


conotaţie pejorativă. Ba din contra. 


L-am cunoscut în calitatea sa didactică de profesor de Pediatrie în 
anul 1964, dar numai dela distanţă, din rarele reuniuni ştiinţifice la 
care întâmplarea făcea să participăm împreună. L-am cunoscut mai 
bine abia după anul 1967, când, în urma examenului de admitere la 
Doctorat în medicină,m-a acceptat ca doctorand al Domniei sale. 

Timp de patru ani cât a durat stagiul de doctorand i-am fost un 
discipol, sper, disciplinat şi onest. În tot acel timp m-a îndrumat cu o 
grijă aproape „,părintească” în pregătirea referatelor ştiinţifice,a 
examenelor de etapă şi în final,la redactarea şi susţinerea tezei de 
Doctorat (iunie 1970). 

Cu delicateţe şi eleganţă verbală şi comportamentală m-a ajutat în 
tot acel timp să-mi completez cunoştinţele medicale şi chiar să-mi 
corectez o serie de carenţe în educaţie şi în comportament,pentru că, 
recunosc, eram atunci un tânăr medic , de modă mai nouă”,când se 
considera că noţiunile de educaţie şi de bune maniere nu constituiau o 
prioritate pentru formarea ‚omului nou,al socialismului”. În schimb,eu 
îl consideram pe maestrul meu „nu peiorativ,ci chiar cu admiraţie 
un,,Om de modă veche” deoarece dovedea prin tot ceeace făcea, stil 
şi bune maniere. 

Mă primea la domiciliul său întotdeauna în picioare, îmbrăcat 
întotdeauna într-o ţinuta în care aştepţi un musafir. Când mă primea 
în cabinetul său din clinică avea mereu pe cap o bonetă din catifea de 
culoare roşu violaceu (nelipsită în trecut de pe capul marilor maeştri ai 
artei medicale- şef de clinică, profesori, medici primari şi care, din 
păcate, astăzi nu mai constituie un simbol al rangului profesional). Îmi 
întindea mâna prieteneşte şi imediat şi o  farfurioară cu dulceaţă şi 
nelipsitul pahar cu apă rece. 

Şi mi-a demonstrat încă un lucru,de care mă temeam mult şi 
probabil de care se tem şi azi mulţi discipoli care, trebuie să apeleze la 
autoritatea profesională şi chiar morală a maeștrilor lor. Anume că în 
perioada doctoratului,la pregătirea unor lucrări ştiinţifice,în redactarea 
de articole sau de cărţi de specialitate ştiinţifice,redactarea de articole 
sau de cărţi de specialitate, pregătirea în vederea participării la 


conferinţe şi congrese ştiinţifice, este absolut necesară „tuşa” 
maestrului asupra discipolului său . 

Mi-a fost teamă că fiind şi eu într-o astfel de situaţie ( teza de 
doctorat),în secolul vitezei voi găsi cu greu calea şi disponibilitatea de 
timp a maestrului meu, care putea fi şi Domnia sa un om cu probleme 
numeroase de rezolvat,cu relaţii interumane de prietenie sau cu 
interes profesional. Mă gândeam că va găsi cu greu timpul pe care să 
mi-l ofere exclusiv mie în vederea unor definitivări unor idei,a unor 
lucrări sau a mult aşteptatelor sfaturi ca de la maestru la ucenic. 

Ori, în această privinţă maestrul meu m-a impresionat prin 
maniera în care înţelegea să-mi consacre din timpul său liber sau chiar 
ocupat,rugându-şi secretara (din clinică) sau pe distinsa sa soţie (când 
îl vizitam acasă) să nu ne deranjeze nimeni,nici personal,nici 
telefonic,decât în cazuri de forţă majoră. 

Şi astfel discuţiile noastre erau întotdeauna duse la sfârşit,cu 
eficienţa pe care o scontam de fiecare dată. 

A fost o altă lecţie de viaţă şi de bună cuviinţă pe care mi-a dat-o 
şi pe care am încercat s-o aplic şi eu în viaţă, atunci când am fost „la 
rândul meu,în postura de a oferi ospitalitate colaboratorilor ‚studenților 
sau medicilor începători. 

Dintre sfaturile numeroase pe care, părinteşte şi cu mare 
delicateţe mi le dădea,am reţinut şi am aplicat în viaţă pe cele care se 
refereau la impunerea obiceiului de a nu trece nici o zi şi mai ales , nici 
o seară în care un medic să nu citească măcar câteva pagini de 
literatură beletristică şi obligatoriu şi literatură medicală. Să nu se 
culce înainte de orele 23 ,să nu doarmă mai mult de 7,cel mult 8 ore 
pe zi,să fie „,parolist” şi, nu în ultimul rând şi deosebit de punctual. 

În privinţa punctualităţii(pe care eu recunosc că o tratam cu 
superficialitate,cam ca toţi tinerii vremii) mi-a dat o pildă care m-a 
influenţat atât de mult încânt, pot să susţin astăzi,fără putinţă de 
tăgadă că,dacă am, ca orice om,unele defecte ,sunt, în schimb de o 
punctualitate exagerată, poate chiar supărătoare,pentru alţii. 

Pildele pe care mi le-a servit sau mi le-a relatat cred că au 


rodit „măcar în parte şi în comportamentul meu. 

Printre  altele,mi-a relatat că în perioada unor studii 
postuniversitare pe care le-a urmat în Anglia, a fost invitat acasă de 
profesorul şef de clinică. Cu această ocazie maestrul său i-a sugerat 
că, în Anglia pentru a lăsa o bună impresie gazdelor pe care urmează 
să le viziteze,să respecte cu punctualitate matematică ora stabilită a 
vizitei,iar dacă -i lipseşte ceasul,pentru orientarea exactă în timp,să se 
aproprie de uşa de la intrare a apartamentului pe care urmează să-l 
viziteze şi să sune la uşă numai dacă în faţa uşii se află întins un 
covoraş. Dacă a sosit prea de vreme şi nu vede covoraşul la uşă să 
mai întârzie până se face ora stabilită. Dacă cumva a întârziat şi nu 
găseşte acel covoraş în faţa uşii,să se gândească bine dacă mai merită 
să sune la uşă şi să-i prezinte gazdei diverse scuze pentru întârziere 
sau să renunţe la vizită,urmând să-şi ceară scuze la o viitoare 
reîntâlnire cu gazda. 

Şi tot din Anglia,îmi explica maestrul meu, a învăţat că omul în 
general şi medicul în particular trebuie ca în societate să demonstreze, 
prin atitudinea sa că ştie mult mai multe,decât spune. Deci 
cumpătarea în conversaţie. 

Astăzi timpurile şi mai recent chiar şi timpul meteorologic s-au 
schimbat,astfel încât un om cu o astfel de statură morală şi 
comportare este considerat un conservator anacronic şi nu un 
democrat - liberal, căruia îi este permis totul, sau aproape totul în 
societate. 


XXX XXX XXX XXX XXX 


Moto: 
„Nimeni nu ajunge la înţelepciune 
din întâmplare” 


Seneca 

ATUNCI AM ÎNŢELES CU ADEVĂRAT CĂ MEDICINA ARE LIMITELE E.......... 


Printre alte privilegii pe care mi le-a acordat viaţa a fost şi cel care 
m-a adus pe mine,un student medicinist din anul IV în faţa celei mai 
mari personalităţi medicale din domeniul dermatologiei şi venerologiei 
româneşti dela mijlocul secolului al XX-lea „Acad. Ştefan Gh. 
Nicolau. 

Încă din primii ani de facultate am constatat că încep să-mi cadă, 
din ce în ce mai multe fire de păr de pe cap. Şi, ca orice tânăr care 
vede în podoaba sa capilară cel puţin o parte din succesul său la sexul 
frumos,am început şi eu să fiu îngrijorat. Am fost la un medic 
dermatolog, am făcut un tratament după prescripţia lui,am urmat chiar 
şi nişte tratamente empirice,dar.....nimic. 

Cum la aceea vârstă gândeam şi credeam cu mare naivitate că 
reputaţii noştri dascăli,mari maeştri medicali şi cu înalte titluri 
academice ştiu totul în medicină sau măcar în specialitatea lor 
medicală,mi-am făcut curaj şi m-am hotărât să merg pentru un consult 
dermatologic la,,Patriarhul” Dermatologiei româneşti de atunci, un 
savant de reputaţie ştiinţifică internaţională pe care nu-l zărisem până 
atunci decât de vreo două trei ori- şi atunci doar când eram în trecere 
pe holurile clinicii de Dermato - Venerologie din Spitalul Colentina din 
Bucureşti. 

L-am denumit „ Patriarh” al Dermato - Venerologiei româneşti, 
atât pentru valoarea sa ştiinţifică şi umană deosebită de care se 
bucura în rândul slujitorilor lui Esculap din ţară şi chiar şi de peste 
hotare dar şi pentru vârsta sa înaintată(cred că se apropria bine de opt 
decenii de viaţă) la care mai conducea încă destinele acestei 
specialităţi medicale cu mare importanţă, în special în sănătatea 
publică (comunitară) . 

Aşa se face că într-una din zile,către prânz, intru, nu fără sfială, în 
anticamera secretarei d-lui prof dr.Ştefan Gh. Nicolau,prezentându-mă 
şi precizând-i că sunt student medicinist şi că o rog să mă introducă 


în cabinetul d-lui profesor. 

După câteva minute de aşteptare - care mi s-au părut nesfârşite - 
plin de emoție intru în cabinet şi-l zăresc pe marele om şi medic la 
biroul său de lucru, cu un teanc de documente(or fi fost poate acte 
medicale sau administrative) în faţă. Îl salut cu respect şi rămân în 
picioare pe tot timpul „,audienţei” mele,deoarece până la plecare nu 
am fost invitat să iau loc. Şi asta a accentuat mai mult sfiala mea şi 
distanţa care credeam eu că trebuie să separe un tânăr student, de o 
somitate medicală. 

Abia după ce a terminat de subliniat cu creionul roşu câteva 
paragrafe dintr-o pagină dactilografiată, a ridicat privirea spre 
mine .Era,contrar aşteptărilor mele,o privire de bonom,de bunic care-şi 
priveşte nepoţii săi. Şi cu o vorbă blândă,uşor şăgalnică,mă întreabă 
ce doresc? 

Cu sufletul la gură îi explic necazul meu şi complexul de inferioritate 
pe care începusem să-l resimt din acel motiv, faţă de colegi şi mai ales 
faţă de colege. 

Făstâcindu-mă,îi adresez rugămintea de a mă examina şi a-mi 
recomanda un tratament care să împiedice căderea părului şi dacă 
este posibil, regenerarea celui pierdut. 

M-a ascultat cu atenţie şi răbdare apoi , s-a ridicat în picioare şi a 
pus părinteşte o mână pe umărul meu,spunându-mi : 

-Tinere coleg(auzind această formulă de adresare m-am fâstâcit şi 
mai mult) eu sunt un om bătrân şi nu mai am păr. Dar nu mai am păr 
de mult şi te rog să mă crezi că tare mi-ar fi plăcut să am şi eu păr ca 
ceilalţi bărbaţi din preajmă. Dar, nu a fost să fie aşa. Şiterogsă mă 
crezi că am făcut şi eu numeroase tratamente medicale care erau la 
modă în acele timpuri. Acum,la bătrâneţe,când ştiu mult mai multe 
despre calviţie,despre cauzele ei şi despre ineficienţa tratamentelor, 
sunt sceptic în privinţa posibilităţilor terapeutice actuale sau chiar 
pentru viitorul apropriat. S-ar putea ca rezolvarea să vină,dar într-un 
viitor mai îndepărtat. 

În acel moment a dus mâna la cap,a apucat boneta albă care-l 


acoperea, a dat-o jos, punând astfel în evidenţă o chelie 

respectabilă,comparabilă sau chiar superioară celei pe care o port eu 
astăzi, nu cu mândrie,dar cu indiferenţă. 

Şi continuă cu acelaşi amical şi oarecum compătimitor ton: 

-Te sfătuiesc să faci cum am făcut şi eu. Gândeşte-te că eşti tânăr 
(ceeace era foarte adevărat), frumos (ştiam că nu era chiar 
aşa ),inteligent (deşi nu- mi verificasem până atunci în nici un mod 
gradul de inteligenţă) şi că şarmul şi succesul bărbaţilor în relaţiile cu 
sexul feminin nu stau (numai )în păr. Dacă nu ai şi alte deficienţe( şi 
am înţeles că se referea la cele hormonale, sexuale),nu te mai gândi la 
pierderea podoabei capilare şi valorifică-ţi din plin celelalte valori cu 
care ai fost înzestrat de la naştere(nu mai ştiu sigur dacă a spus dela 
Dumnezeu sau dela natură). 

Plin de emoţie,roşu la faţă şi cu urechile încinse de parcă luaseră 
foc,l-am ascultat cu atenţie şi parcă în acel moment am avut revelaţia 
deplină a celor pe care mi le susţinuse. M-a convins că nu trebuie să 
aştept şi să sper la o minune din partea medicinei,făcându-mă să 
înţeleg,pentru prima dată în viaţă că medicina are limite peste care 
greu sau de loc se va trece. Şi dacă se v-a trece cu adevărat peste ele, 
nu se ştie peste cât timp. 

l-am mulţumit respectuos pentru faptul că m-a primit, pentru 
sfaturile şi încurajările pe care mi le-a dat şi de care am ţinut cont până 
în ziua de astăzi. 

Acum pot să recunosc cât de multă nevoie aveam la aceea vârstă 
de un sfat şi o încurajare primită de la o asemenea personalitate 
medicală, cu care soarta m-a hărăzit să fiu contemporan cel puţin o 


parte a vieţii mele. 


AR A A A XX XXX XX XXX 

Moto: 
„Cei în vârstă le cred pe toate; 
cei între două vârste se îndoiesc 
de toate. Cei tineri le 
ştiu pe toate.” 
Oscar Wilde 


O LECŢIE TÂRZIE,DAR UTILĂ DE VIAŢĂ PE CARE AM PRIMIT-O DELA UN 
MAESTRU AL CHIRURGIEI ROMÂNEŞTI 


De-a lungul facultăţii de medicină un student trecea timp de trei 
ani(Facultatea de Pediatrie) sau de patru ani (Facultatea de Medicină 
Generală)prin diverse clinici de chirurgie. În cazul meu,ca student la 
Pediatrie,am trecut prin trei asemenea clinici. Două dintre ele nu mi- 
au marcat în mod deosebit desăvârşirea profesională. Aceasta cu atât 
mai mult cu cât niciodată nu am agreat specialităţile chirurgicale şi ca 
atare am trecut prin chirurgie,,ca gâsca prin apă” (să-mi fie scuzată 
exprimarea total neacademică,dar cred eu,edificatoare pentru ai 
convinge pe cititorii). În schimb anul petrecut în clinica de Chirurgie din 

Spitalul Caritas din Bucureşti, condusă în acel an (1956) de d-nul 
conferenţiar dr lon Juvara a fost unul special. 

Nu frumos şi nici interesant pentru mine, ci doar necesar, ca 
pentru orice student care frecventează un curs,audiază nişte prelegeri 
şi îşi ia notițele necesare pentru a face faţă examenului de sfârşit de 
an şi de stagiu în respectiva clinică. Totuşi acest stagiu avea şi are 
pentru mine şi o semnificaţie aparte,care-mi trezeşte amintiri nu prea 
plăcute şi pe care numai la încheierea lecturii acestui moment 
memorialistic îl veţi înţelege pe deplin. 

Conf. dr. Ilon Juvara era un şef de catedră relativ tânăr,talentat 
chirurg,bun orator,bărbat prezentabil,elegant şarmant(aprecierea 
aparţinea mai ales colegelor mele). În amfiteatru nu numai că 
părea „dar chiar şi era pedant,uşor sever şi cu un temperament 
dominant. Şi fără răutate spun că severitatea sa se manifesta în 
special în relaţiile cu studenţii,în timp ce dovedea 
generozitate,simpatie,înţelegere şi chiar admiraţie pentru studente. 

Eu mă declar unul dintre studenţii care a simţit pe pielea lui 
rigurozitatea şi severitatea dascălului nostru, în special cu ocazia 
primei mele participări la un act chirurgical efectuat în sala de 
operaţie, în calitate de,, mâna a Ill-a” (sau poate chiar a IV-a ) la care 
aportul meu trebuia să fie minor. Era atât de neînsemnat încât 
bolnavul era operat şi cu şi fără participarea mea,rolul participării 
studenţilor în echipa chirurgicală fiind mai mult didactic,de a stimula 
gustul studenţilor pentru actul chirurgical. 

Mărturisesc că aceea primă intrare a mea în echipa chirurgicală 
nu mă bucura de loc; nici nu mă consideram capabil să fac faţă acestei 
cerinţe,aşa cum am dovedit pe deplin, în prima, dar şi ultima mea 
încercare. Am urmat alături de medicii chirurgi care intrau în operaţie 
acelaşi ,„,„ceremonial” de spălare îndelungată şi de dezinfectare a 
mâinilor, am îmbrăcat halatul, mănuşile şi masca, toate sterile şi am 
ajuns lângă masa pe care era pregătit de operaţie bolnavul, iar eu am 
ocupat locul indicat de sora şefă a sălii de operaţie(un fel de „fac 


totum” în acel mic imperiu al ei). 

Şi ca să nu plictisesc cititorii cu amănunte mai puţin interesante 
pentru ei,dar oarecum dramatice pentru situaţia în care mă aflam 
eu,voi descrie doar momentul ,, furtunii” declanşate de mine în sala de 
operaţie,fapt care l-a scos din sărite pe  conferenţiarul Juvara, care 
opera mâna l-a (operatorul principal). 

În momentul în care tineam de un fir de catgul (aţa chirurgicală) 
aplicat la o buză de plagă,am simţit o acută senzaţie de mâncărime la 
faţă(aşa cum poate resimţi oricine şi oricând) care m-a obligat să mă 
scarpin repede în aceea zonă. Un adevărat chirurg ar fi rugat sora din 
sala de operaţie să-l şteargă cu un material steril(tifon)pe zona 
respectivă şi activitatea chirurgicală ar fi continuat normal. 

Eu,neiniţiat şi emoţionat de rolul pe care-l îndeplineam pentru 
prima dată în viaţă într-o operaţie,las să cadă capătul firului de catgut 
pe câmpul steril care acoperea zona din preajma plăgii şi încep să mă 
scarpin de zor pe faţă, cu mâinile îmbrăcate bineînţeles cu mănuşi 
chirurgicale. 

Probabil că toţi cei care m-au văzut procedând astfel au rămas 
stupefiaţi de nefirescul soluţiei găsite de mine. Şi, spre ghinionul 
meu,primul care a sesizat inadmisibilul meu 
comportament nechirurgical!” a fost chiar conferenţiarul ,care se afla 
vis a vis de mine,doar bolnavul fiind interpus între noi. L-am văzut cum 
deodată ridică ochii din plaga chirurgicală la care lucra, şi-mi aruncă o 
privire „,criminală”. O strigă pe sora şefă a sălii de operaţie „şi o 
întreabă pe un ton aspru: 

-Marga,(nu sunt foarte sigur că aceasta îi era prenumele sau cu 
altul oarecum asemănător)cine e deşteptul acesta care habar nu are 
de chirurgie şi care-şi permite să se scarpine lângă bolnav, ca la el 
acasă ? 

-Este un student dela Pediatrie „d-le. profesor (există uzuanţa ca 
că în clinică apelativul şi pentru funcţia de conferenţiarul şef de clinică 
să fie de regulă tot cel de profesor). Şi continuă Sora şefă: 

-l-a venit rândul să intre şi să ajute în sala de operaţii! 


- Dă-l afară din sala şi să nu-l mai prind pe aici! 

În tot acest timp eu făceam feţe ,feţe,mă treceau sudorile şi mă 
gândeam că m-am aranjat la examenul de chirurgie pe care urma să-l 
susţin la încheierea anului universitar. 

La auzul acestei invitaţii ferme şi atât de puţin protocolară m-am 
întors cu spatele la masa de operaţie şi la operatori şi am început să 
mă dezbrac de echipamentul de protecţie steril. 

Comiteam astfel o altă mare şi elementară gafă,deoarece 
dezechipare medicilor se făcea într-o altă încăpere legată de sala de 
operaţie. 

Atentă la ceea ce se întâmplă, sora şefă  (folosesc,precum aţi 
observat denumirea de soră şefă dată cadrelor medii ajutătoare din 
aceea perioadă,cea actuală fiind de asistentă) se aproprie de mine şi 
mă împinge uşor către aceea încăpere în care trebuia să mă 
dezechipez. 

M -am schimbat rapid şi am dispărut, nu numai din sală, ci şi din 
clinică. Şi să nu vă mai spun ce-am simţit eu în acest timp şi la ce mă 
gândeam atunci. 

Următoarele două zile n-am mai venit la stagiu, deci n-am mai 
apărut prin clinică şi cred că lipsa mea nu s-a făcut simțită de ceilalţi. 

După ce am revenit la clinică,mă retrăgeam prin cele mai ascunse 
unghere,pentru a evita întâlnirea cu cel pe care-l consideram „,durul” 
profesor. 

Acum gândesc altfel,dar atunci,de naiv ce eram, îmi închipuiam că 
profesorul nu avea altă grijă decât de a mă găsi pe mine şi a mă 
dojeni,eventual şi a mă sancţiona în vreun fel. Tocmai de aceea,la 
cursurile de chirurgie mă aşezam pe cel mai strategic şi invizibil loc din 
amfiteatru. 

Timpul a trecut şi a sosit momentul examenului de chirurgie. 
Aveam mari emoţii, deşi teoretic mă pregătisem bine,simţindu-mă 
vinovat şi crezând că întâlnirea faţă în faţă cu profesorul îi v-a reaminti 
de episodul din sala de operaţie şi că într-un fel sau altul voi suporta 
consecinţele . 

Dar surpriză,n-am văzut nici în privirea sa şi n-am dedus nici din 


dialogul înfiripat între Domnia sa ca examinator şi mine, ca examinat, 

nici o tendinţă de persecuție. Şi astfel parcă-mi revenea curajul. Aşa 
am reuşit să fac faţă oarecum onorabil examenului ‚să iau un calificativ 
modest,adică atât cât meritam şi nici de cum unul mai mic,care să mă 
facă să cred că am fost „,„penalizat”. 

Din acel moment şi până în anul 1996- timp de aproape 40 ani - 
nu m-am mai găsit niciodată faţă în faţă cu profesorul meu de 
Chirurgie din studenţie. Am fost însă totdeauna la curent cu excelenta 
sa evoluţie profesională, care l-a situat în vârful piramidei chirurgiei 
româneşti din ultimele două decenii ale secolului trecut. În lumea 
medicală se vorbea aproape în consens despre inegalabilul său talent 
chirurgical şi de rezultatele excelente obţinute chiar şi în intervenţii 
chirurgicale cu mare risc,ca şi de prelegerile sale în amfiteatrele 
studenţeşti sau în şedinţele de comunicări ştiinţifice din ţară şi din 
străinătate. 

Dacă eu pot să spun că am fost la curent cu evoluţia strălucitei 
sale cariere profesionale -ba chiar şi cu evenimentele neplăcute ale 
vieţii,care nu l-au ocolit şi care l-au făcut să sufere pe nedrept - era 
firesc ca Domnia sa să nu mai ştie nimic despre mine, unul dintre 
(poate )miile de studenţi care i-au frecventat cursurile şi mai ale 
despre unul care nu aveam nici o chemare pentru specialităţile 
chirurgicale. 

După aproape 40 ani soarta a făcut să ne reîntâlnim în cu totul 
alte circumstanţe şi să-i redescopăr noblețea sufletească şi înalta 
conduită deontologică. Cu aceea ocazie mi-a servit o lecţie de viaţă 
(dacă ţin cont şi de trecutul mai îndepărtat,poate a doua) care nu se 
poate uita şi care te obligă, s-o dovedeşti,la rândul tău, în relaţia cu 
confrații de breaslă şi în special cu cei tineri dintre ei. 

Probabil că era în anul 1996 când,o distinsă pediatră şi colegă de 
spital cu mine, rudă mai îndepărtată cu familia celui care ajunsese 
între timp prof.dr. docent Juvara, m-a rugat ca în perioada celor 
aproximativ două luni cât v-a lipsi din ţară (plecată fiind într-o vizită 
prelungită la nişte rude de pe un alt continent) s-o înlocuiesc , la 
nevoie „la îngrijirea celor doi nepoți ai profesorului. Poate nu-i lipsit de 
importanţă că nepoţii profesorului erau copiii fiicei sale căsătorită cu 

unul dintre primarii, care ,în prezent este primar al unui sector în 
Bucureşti. 

l-am promis colegei mele că voi da curs rugăminţii sale şi că voi 
sta oricând la dispoziţia familiei fostului meu profesor de chirurgie. Nu 
m-am abținut însă să nu-i mărturisesc colegei mele că mă surprindea 
rugămintea sa,cunoscută fiind în lumea medicală bucureşteană 
persoana şi personalitatea profesorului Juvara, care avea uşile 
deschise şi acces la toate marile personalităţi ale Pediatriei din 
capitală. Şi nu numai ale Pediatriei. 

Acceptând rugămintea „îmi dam însă seama că-mi asum o mare 
responsabilitate,considerând că sunt nevoit să accept să port o pălărie 
„poate mult prea mare pentru capul meu. 

Nu trec decât trei sau patru săptămâni dela aceea discuţie şi într- 
o bună zi sunt anunţat de asistenta dela camera de gardă a spitalului 
la care lucram că sunt căutat de un domn doctor (nu s-a recomandat 
prof. doctor) al cărui nume nu l-a reţinut. 

Cum nu aşteptam pe nimeni, nu bănuiam cine ar putea fi,,colegul” 
care mă căuta. Am rugat-o pe asistenta respectivă să-i transmită 
rugămintea de a aştepta câteva minute „până termin examinarea unui 
bolnav care mă aştepta,pregătit pentru vizita medicală de dimineaţă. 

După ce am terminat examinarea bolnavului,am coborât de îndată 
Şİ naaa. rămân ca paralizat şi fără replică,văzând că lângă portar aştepta 
în picioare marele profesor dr. chirurg lon Juvara( mai cunoscut între 
intimi şi chiar şi în restul lumii medicale cu numele de Cuti 
Juvara)impreună cu o fetiţă în vârstă de 12 -13 ani (după o apreciere 
rapidă). 

Îmi întinde prieteneşte mâna pe care i-o strâng cu o emoție 
plăcută;atât de plăcută încât,inconştient, am prelungit acest act de 
respect interuman poate nepermis de mult,aşa cum procedează unii 
bărbaţi aflaţi în preajma unor femei pe care le admiră în tăcere 
prelungită. 

S-a prezentat (deşi nu era cazul, deoarece l-aş fi recunoscut uşor 


dintr-un milion de oameni) spunându-mi: 

-Sunt profesorul Juvara şi vin la Dumneavoastră,domnule coleg din 
partea d-nei. dr. S.P., vechea noastră prietenă de familie care vă este 
colegă. 

Spontan mi-am amintit de discuţia cu colega mea care mă rugase 
ca, în lipsa ei din ţară, să acord asistenţă pediatrică nepoților 
profesorului. 

l-am condus în cel mai,„,civilizat” cabinet medical existent în 
ambulatoriul spitalului , i-am invitat să i-a loc şi să discutăm. Domina 
sa a început prin a -mi spune că are nevoie de părerea mea de 
specialist în boli de copii „deoarece nepoţica îi este bolnavă.. 

-Domnule profesor - îi spun cu jumătatea de gură şi cu multă sfială 
în glas- aşi fi onorat să vă pot fi de folos .Orice doleanţă a d-tră mă 
onorează,oricât de dificilă ar fi ea. 

Mi-a mulţumit anticipat şi m-a întrebat: 

-Fiind medic pediatru,nu  mi-aţi fost cumva student la cursul de 
chirurgie generală? 

M-a surprins modul protocolar de adresare - îmi vorbea cu 
dumneavoastră - şi fără să mai aştept i-am răspuns: 

-Ba da, d-le. profesor,în anul universitar 1956/ 57,dar, din păcate 
n-am fost unul dintre studenţii buni la disciplina pe care ne-aţi predat- 
o. Mai mult chiar,v-am pricinuit o neplăcere impardonabilă în sala de 
operaţie,pe care nici acum nu pot s-o uit. 

Şi i-am relatat în mare întâmplarea şi i-am mulţumit pentru 
faptul că ea nu a influenţat nota obţinută la examenul de sfârşit de 
stagiu de chirurgie. 

Imediat însă,mi-a adresat o nouă întrebare: 

-Ce promoție aţi fost şi ce nume „,mai sonore” aţi avut printre 
colegi? 

l-am precizat promoţia şi i-am înşirat câteva nume de colegi şi 
colege care şi atunci şi după absolvire au constituit elita profesională a 
anului nostru. Probabil că exemplele mele au fost edificatoare pentru 
că a reuşit - deşi i-au trecut prin cariera sa didactică îndelungată zeci 
de promoţii de studenți- să-şi amintească şi să-şi precizeze în timp 


câteva amănunte despre promoţia mea. Şi-a amintit spre exemplu că 

studentul X era un talentat (viitor) chirurg „că Y era deosebit de 
inteligent,că Z era o studentă foarte drăguță şi că nu era de fapt 
singura, din anul nostru etc. 

Despre Dumneavoastră( vedeţi ce protocolar mi se adresa) să vă 
spun sincer,nu-mi amintesc. lar despre acel moment neplăcut din 
stagiul de chirurgie pe care mi l-aţi relatat şi care spuneaţi că v-a 
marcat negativ,nu vă faceţi griji. N-aţi fost singurul care mi-a provocat 
mici supărări. Noi,dascălii vedem şi trăim multe- şi bune şi rele- alături 
de învăţăceii noştri. Şi să ştiţi că nu le purtăm niciodată ranchiună şi 
nu-i sancţionăm la nota obţinută la de examenul de sfârşit de stagiu. 

-Dar, apropo „din curiozitate vă întreb, ce notă aţi avut la 
examenul meu? 

-În aceea perioadă nu se dădeau note la examene,ci calificative,d- 
le profesor. Mi-aţi dat calificativul bine,pe care cred că nu-l meritam. 
să fiu sincer, mă gândeam că voi primi calificativul suficient sau chiar 
insuficient(acest calificativ însemnând  restanţă şi repetarea 
examenului în toamnă) . De aceea , am considerat în sinea mea că aţi 
fost chiar generos cu mine. V-am mulţumit atunci şi o fac încă odată şi 
acum. 

-Această discuţie mi-a răscolit o serie de amintiri din îndelungata 
mea carieră universitară dragă domnule doctor,îmi spune pe un ton 
cald,prietenesc. Şi continuă: 

-Ehee,ce timpuri! Atunci eraţi tineri studenţi, iar eu eram mult 
mai tânăr decât sunt acum şi cu toţii ne străduiam să ajungem cât mai 
bine în ierarhia socială şi în special în cea profesională. Acum, când 
am ajuns la pensie,privesc în urmă şi-mi revăd trecutul care n-a fost 
întotdeauna frumos şi fericit, dar am avut satisfacția ca la încheierea 
activităţii medicale să constat că n-am trăit degeaba,că am salvat 
oameni şi am format numeroşi chirurgi de valoare care au împânzit 
întreaga ţară. 

Dar să lăsăm nostalgiile trecutului şi să ajungem la copii sau mai 
bine zis la nepoţii aceştia ai noştri. Şi-mi arată cu capul spre copila 


care-i era nepoată şi care-l însoțea. 

Îi pronunţă prenumele,pe care din păcate astăzi nu mi-l mai 
amintesc, dar parcă era unul foarte obişnuit la români. Să fi fost 
Sanda,Ruxandra,Gabriela? 

După o asemenea discuţie introductivă,am intrat în subiect şi am 
discutat despre motivul vizitei pe care mi-au făceau şi care realmente 
mă onora: 

-Domnule doctor,această drăguță nepoată a mea prezintă de 
câteva zile o simptomatologie mai ciudată pentru mine, dar care s-ar 
putea să fie mai obişnuită pentru un pediatru. Şi de aceea am venit „să 
vă rog să mă ajutaţi să stabilim împreună diagnosticul şi atitudinea 
terapeutică. Probabil că aveţi copii,poate şi nepoți şi ştiţi ce simte un 
părinte sau/şi un bunic, atunci când copilul sau nepotul său este 
bolnav. Şi mai ales atunci când este vorba de o îmbolnăvire 
serioasă.......... 

Sunt chirurg şi ştiind că suferinţele digestive ale copiilor ascund 
enigme sau chiar drame medicale,am consultat-o şi eu atent, pentru a 
depista dacă este vorba sau nu de o apendicită? N-am reuşit să mă 
lămuresc şi de aceea m-am gândit să apelez şi la concursul unui 
pediatru. 

-Domnule profesor- îi spun cu mare jenă şi emoție în glas- este 
prea mare onoarea pe care mi-o faceţi apelând la serviciile mele în 
stabilirea diagnosticului. Vă spun sincer că mi- e teamă să mă pronunţ 
şi să confirm,dar mai ales să infirm un diagnostic chiar şi numai 
suspectat, cine? Chiar de profesorul meu de chirurgie! Dacă apelaţi la 
serviciile mele vă răspund cu toată solicitudinea de care sunt capabil, 
dar,cred eu că ar fi fost mai bine să apelaţi la maeştrii şi la dascălii mei 
în ale pediatriei care nu sunt puţini şi a căror competenţă profesională 
este mai presus de orice îndoială. 

-Mda! S-ar putea să aveţi dreptate,dar eu am nevoie în acest 
moment de o părere de specialist pediatru pentru a realiza un consult 
chirurg-pediatru. Şi mă bucur că ori de câte ori,prin forţa lucrurilor, am 
apelat „pentru nevoile mele medicale sau ale familiei mele, niciodată 
nu am fost dezamăgit nici de colegii mei - profesorii, şi nici de foştii 
mei studenţi. Vă înţeleg ezitarea,dar cred că vă subestimaţi 

-D-le profesor,ii zic, dacă aceasta vă este dorinta aşa voi 
face,deşi,repet,o fac cu oarecare reticenţă. 

Invit apoi copila să dea jos hainele mai groase şi o întind pe o 
canapea aflată lângă peretele de la uşă,opus peretelui cu mai multe 
geamuri care dădeau spre curtea interioară a spitalului şi care era 
amenajată ca un modest parc în care-şi petreceau o bună parte de 
timp copii spitalizaţi şi însoţitoarele lor. 

Am făcut aceste precizări de orientare în spaţiu pentru că nu sunt 
lipsite de interes, pentru a înţelege corect cele ce au urmat. 

Dar până atunci trebuie să mai precizez că atunci când se 
petrecea momentul pe care-l relatez,eram medic practicant cu o 
vechime de peste patru decenii şi aveam la activ, probabil, zeci de mii 
de consultaţii pediatrice. Cu toate acestea,ceeace urma să se petreacă 
atunci era ceva cu totul special pentru mine. Şi pentru a vă face să 
înţelegeţi de ce era aceasta o consultaţie,,specială”,trebuie să explic 
faptul că actul medical de examinare a unui bolnav este de cea mai 
mare importanţă pentru stabilirea unui diagnostic. 

Făcut corect şi complet te poate conduce la un diagnostic 
corect;efectuat incomplet sau incorect te face să treci pe lângă 
diagnosticul real,ceeace nu este decât în detrimentul bolnavului. 

În timpul studenţiei examenului clinic al bolnavului i se acordă o 
importanţă deosebită,chiar primordială. Toate examenele pe care le 
susţine un student în anii de practică clinică,la toate specialităţile 
medicale începe cu examenul clinic care se face „de cele mai multe ori 
în faţa asistentului universitar şi mai rar şi a conferenţiarului sau a 
profesorului de la respectiva disciplină medicală. 

În tot timpul examenului (consultului) clinic, studentul este 
urmărit atent de către cei din comisia de examen: ce examinări de 
organe şi aparate face,în ce ordine şi cum le face , ce examene omite 
dintre cele care , s-ar impune, etc.. Şi nota finală acordată studentului 
în urma examinării bolnavului constituia cam 50%,dacă nu chiar mai 
mult, din nota finală a examenului. 

Aproape orice student este timorat în timpul examenului clinic 


Când însă devii deja medic, când ai căpătat ceva vechime în practica 

medicală şi poate ai obţinut şi titluri profesionale mai înalte, ai,pe 
lângă emoţiile inerente oricărui examen serios şi jena de ridicol în faţa 
comisiei de examinare, impusă de vârstă şi de experienţa clinică 
acumulată şi care nu-ţi mai scuză erorile medicale comise în timpul 
unui examen profesional. 

Cam aşa gândeam şi eu în momentele în care copila era întinsă pe 
canapea şi o examinam clinic, timp în care profesorul mă privea cu 
atenţie şi interes. 

Dar ezitările şi tergiversările mele au fost remarcate , -cu 

siguranţă, - de „,supervizorul ” meu şi ceeace a urmat mi-a întărit 
convingerea că profesorul pe care-l consideram sever şi deosebit de 
exigent în tinereţe (a mea, nu a Domniei sale), avea în realitate şi 
atunci şi după aproximativ 40 de ani, delicateţe sufletească şi tact 
psihologic demn de toată lauda. De ce? Ve-ţi vedea mai departe. 

Cu emoție, chiar dacă aveam atât de mulţi ani de practică 
medicală în spate, m-am apropiat de copilă şi am început s-o 
examinez. În acest timp dânsul s-a ridicat de pe scaun şi s-a îndreptat 
către geamurile deschise ale cabinetului medical, întorcându-se 
complet cu spatele la mine. 

Atunci am realizat că,spre binele meu,juca puţin teatru. Şi pentru 
a nu mă pune în dificultate,privea admirativ parcul din curtea 
spitalului,elogiind îndelung frumuseţea şi utilitatea lui în umanizarea 
condiţiilor de spitalizare necesare,cu deosebire într-un serviciu clinic de 
copii. 

Stând mereu în aceea poziţie,neîntorcând de loc capul către mine 
şi către bolnav, continua să facă diverse comentarii,dar nici unul 
despre bolnava pe care o examinam şi despre boala ei. 

Pentru a-i dovedi că-l ascult şi că nu-l las doar să monologhezeiii 
mai răspundeam şi eu din când în când. De gândit,gândeam însă că în 
acele momente amândoi jucam puţin teatru,pentru a depăşi unele 
momente critice şi pentru rezolvarea cât mai bună a unui scenariu 


privitor la boală şi sănătate. 


25 


Nu am cronometrat minutele care s-au scurs cu examinarea 
copilei,dar îl estimez la circa 15 minute. Ori, în tot acest timp 
profesorul nu a întors măcar o dată faţa spre mine şi spre nepoata lui. 

La terminarea examenului clinic l-am  atenţionat că am încheiat 
consultul medical. Abia atunci s-a întors cu faţa spre mine,s-a apropriat 
şi a luat loc pe un scaun. 

Acum eram mai dezinvolt şi am purtat o discuţie mai lejeră 
expunându-mi, tot cu anumite rezerve părerea asupra diagnosticului. 
Nu confirmam o apendicită „dar nici nu credeam că o pot infirma. O 
astfel de situaţie se întâlneşte, de alt fel, destul de des în medicină şi 
mai ales în Pediatrie . Ca atare,mi-am permis să-i sugerez ca celor 
două păreri, a Domniei sale şi a mea, să-i alăture şi o a treia,venită din 
partea unei somităţi medicale care conducea o clinică de chirurgie 
infantilă din Bucureşti „d-ul Prof dr Dumitru Vereanu . 

La ceea ce i-am sugerat eu, mi-a răspuns uşor evaziv şi nu am 
înţeles de ce? 

Mi- a mulţumit în schimb pentru amabilitate şi pentru colaborare şi 
mi-a strâns mâna cu prietenie. L-am condus până la ieşirea din clădire 
şi ne-am despărţit . 

La întoarcerea colegei mele am aflat că evoluţia copilei a fost bună 
şi nu a ajuns la operaţia de apendictomie. 

Ce s-a mai întâmplat de atunci încoace cu acea copilă nu mai ştiu 
şi nici nu contează prea mult în contextul evocării acelor momente. 

Am rămas însă cu amintirea unei lecţii primită de mine la o vârstă 
la care credeam că le ştiu pe toate şi că pot să descifrez corect sufletul 
omului. În realitate,cât de mult ne înşelăm când credem că ne 
cunoaştem bine atât pe noi,cât şi pe alţii...... 

M-am convins astfel că un Om cu o aparentă duritate „severitate şi 
preţiozitate era în fond un om delicat,sensibil,altruist şi generos. A fost 
pe deasupra (pentru că a părăsit de câţiva ani această lume) un bun 
formator şi şlefuitor de virtuoşi medici chirurgi. Un om căruia îi poartă 
recunoştinţă mii de pacienţi şi sute de discipoli în chirurgie. 

Moto: 
„Nu poţi trăi fără patrie,cum 
nu poţi trăi fără pâine” 
Victor Hugo 


FERICITA ÎNTÂLNIRE CU UN LAUREAT AL PREMIULUI NOBEL PENTRU 
MEDICINĂ 


În luna octombrie a anului 1974 o ştire senzaţională ne-a umplut 
inimile de bucurie nouă,românilor. O primă telegramă de presă anunţa 
lumii întregi că cercetătorul american de origine română,prof.dr. 
George Emil Palade a obţinut Premiul Nobel pentru Medicină,ca 
rezultat al cercetărilor în domeniul organizării structurale şi funcţionale 
a celulelor umane. 

Cine era însă aceea mare personalitate medicală 
românească,despre care, poate puţini români ştiau,cei mai mulţi 
probabil că nu ştiau mai nimic? 

Era un cercetător medical care până la vârsta de 33 de ania trăit 
în România şi şi-a desfăşurat activitatea de cercetare, la Facultatea de 
Medicină din Bucureşti. La început ca intern, extern şi preparator la 
catedra de Anatomie,apoi ca sef de lucrări şi conferenţiar la Institutul 
de Anatomie şi Embriologie din cadrul Universităţii din Bucureşti „care 
includea în aceea perioadă şi Facultatea de Medicină. 

În perioada de activitate din România a lucrat sub îndrumarea 
directă a trei mari Corifei ai medicinei româneşti: prof. dr. Francisc 
Rainer şi prof. dr. Grigore T.Popa ( succesorul celui dintâi la 
conducerea Institutului ) , pentru activitatea de cercetare şi a prof.dr. 
Nicolae Gh.Lupu pentru activitatea de clinică medicală. 

La vârsta de 33 ani este nevoit să emigreze din considerente 
politice în S.U.A.şi să-şi continue acolo prodigioasa sa activitate 
ştiințifică,la început în calitate de,, Visiting investigator” ,apoi ca 
asistent al celui care este unanim recunoscut astăzi ca părinte al 
biologiei celulare moderne,prof.dr.Chambers dela Rockfeller Institute 
for Medical Research din New -York. 

Cariera sa strălucită de cercetător american (deoarece devenise la 
scurt timp de la emigrare cetăţean american)i-a fost îndrumată, în 
afară de profesorul amintit , şi ulterior şi de prof.dr. Alfred 
Claude,ambii mari personalități ştiinţifice  universale,Laureaţi ai 
Premiului Nobel pentru Medicină. 

Cu timpul,cercetătorul american de origine română urcând 
treptele ierarhiei profesionale a ajuns să devină profesor universitar de 
Biologie celulară în acelaşi institut,apoi profesor şi Director al Secţiei 
de Biologie Celulară a Universităţii Yale, din New - Haven, de 
asemenea din S.U.A. 

Pentru realizările sale ştiinţifice  fundamentale(descrierea 
ribozomilor celulari ca sediu al sintezei de proteine,denumite de atunci 
granulele Palade,elucidarea structurii şi funcţiilor mitocondriilor ca 
principali furnizori de energie celulară şi introducerea metodei 
autoradiografiei în microscopia electronică) a fost onorat cu înalte 
distincţii şi titluri ştiinţifice de către reputate instituţii de cercetare din 
întreaga lume. Şi totul a culminat în anul 1974 când fundaţia Nobel i-a 
acordat titlul de Laureat al Premiului Nobel pentru Medicină. 

Evenimentul a fost anunţat în presa românească a vremii,dar 
destul de sumar şi cu oarecare mistificare a adevărului. 

În schimb, eu am avut privilegiul şi mai ales satisfacția de a fi 
primul conaţional al Domniei sale care a publicat un lung şi elogios 
articol,într-o publicaţie de specialitate din România ( Revista Viaţa 
Medicală )imediat după primirea înaltului titlu de Laureat al Premiului 
Nobel. La redactarea articolului am fost substanţial ajutat de informaţii 
biografice complete şi exacte de una din surorile Domniei sale „d-na 
Constanţa Palade,reputat medic pediatru „doctor în medicină, care a 
condus „timp îndelungat şi cu succes (atât cât se poate vorbi despre 

succes în lupta cu o boală neiertătoare )primul serviciu oncologic de 
pediatrie din România,în care lucram şi eu în aceea perioadă. 

Luând cunoştinţă de articolul meu şi probabil satisfăcut de modul 
în care l-am redactat,mi-a transmis mulţumiri şi recunoştinţă prin 
distinsa sa soră. Acest lucru m-a bucurat nespus,deoarece nu oricine 
are prilejul să primească mulţumiri din partea unei asemenea 
personalităţi a ştiinţelor medicale universale. 

În anul 1992 -surprinzător de târziu faţă de momentul acordării 
Premiului Nobel - Academia Română i-a acordat titlul de Membru de 
Onoare al Academiei Române,iar Senatul Universităţii de Medicină şi 
Farmacie din Bucureşti, titlul de Preşedinte de Onoare al Universităţii al 
cărui student , cadru didactic şi cercetător strălucit a fost. La invitaţia 
acelor înalte foruri ştiinţifice, a sosit în ţară spre a i se decerna 
onorantele distincţii. 

Acel moment mi-a oferit privilegiul de a-l cunoaşte „de a-i strânge 
mâna şi de a discuta - din păcate nu destul de mult pe cât aş fi dorit 
eu dar destul din timpul său limitat - cu un Laureat al Premiului Nobel 
pentru Medicină. 

L -am cunoscut deci personal cu ocazia vizitei pe care a făcut-o în 
clinica de Pediatrie condusă după cum aminteam, de sora Domniei 
sale. După ce i-au fost prezentaţi toţi colaboratorii din clinică, dintre 
care pe unii îi cunoştea deja,pe alţii, printre care eram şi eu, nu 
avusese prilejul, am servit cu toţi o cafea,ocazie cu care s-au purtat 
varii discuţii. 

Nua omis nici cu acel prilej să-mi mulţumească din nou pentru 
articolul elogios publicat de mine, în ţară, după momentul primirii 
Premiului Nobel. 

La încheierea discuţiei noastre şi după plecare s-a din spital, la 
terminarea vizitei,am stat şi am reflectat mult timp la ţinuta „atitudinea 
şi la maniera cu care a ştiut să-şi trateze interlocutorii, care, fascinaţi 
de importanţa momentului păreau că nu vor să piardă nici un fragment 
din rostirile sale. Ne-a încântat pe toţi cu erudiţia sa,cu simplitatea 
exprimării consideraţiilor sale,cu respectul pentru cei pe care-i aducea 


în discuţie şi nu în ultimul rând, cu puterea de sinteză,pregnantă în 

special în situaţiile în care timpul scurt de discuţii impunea o astfel de 
atitudine. 

Mi-am dat seama că este cu adevărat un titan al gândirii 
medicale,un savant care-şi cunoştea valoarea,dar care nu-şi pune, în 
nici un moment, preopinenţii în situaţii delicate. Mi s-a mai părut 
că,faţă de vârsta sa cronologică,cea biologică era cel puţin cu un 
deceniu mai redusă. Şi se vedea acest lucru chiar dela depărtare de o 


Ce mai, am avut atunci revelaţia întâlnirii cu un om cu adevărat 
excepţional, o persoană uşor „uşor interiorizată,dar care lăsa să 
transpară un suflet delicat şi generos „plin de umanitate şi dragoste de 
semeni. 

Adaug la aceste considerente şi faptul că a făcut nespus de mult 
pentru medicina românească, căreia de fapt îi datora „cel puţin o parte 
din succesul carierei sale strălucite. Şi s-a revanşat,prin contribuţia 
directă la organizarea şi funcţionarea Institutului Român de Biologie 
Celulară, filială a celui similar din S.U.A., obţinând şi numeroase burse 
în Statele Unite pentru tinerii cercetători români din institut. 

Sper ca toate argumentele pe care le-am folosit în acest expozeu 
să vă determine să înţelegeţi de ce am fost atât de fericit atunci când 
am avut prilejul să stau de vorbă cu singurul Laureat Român al 
Premiului Nobel. Deocamdată. 

ÎI stimez nespus pentru multe merite ştiinţifice,dar în acelaşi timp 
şi pentru faptul că n-a uitat că este Român. Că este aşa, o dovedeşte şi 
răspunsul pe care i l-a dat unui corespondent român la Washington, 
imediat după conferirea Premiului Nobel: „Îmi iubesc şi îmi stimez 
neamul şi sunt mândru că m-am născut în România. Mă gândesc cu 
atâta nostalgie şi drag la ţara natală,la meleagurile pe unde mi-am 
petrecut copilăria,adolescenţa şi studenţia” 


AR A RR E XXX XXX XXX XXX 

Moto: 
„Câtă matematică,atât adevăr” 
Grigore Moisil 


PRIVILEGIUL DE AL CUNOAŞTE PE ACADEMICIANUL „MEDICUL ŞI OMUL 
VLAD VOICULESCU 

Una dintre cele mai fascinante personalităţi medicale ale 
sfârşitului de secol al XX-lea din România pe care am avut prilejul s-o 
cunosc destul de bine a fost şi rămâne Acad. Vlad Voiculescu. 

Ori de câte ori îmi revine în amintire sau într-o discuţie cu diferiţi 
interlocutori,nu pot să-l caracterizez decât ca pe o personalitate 
deosebit de umană,de o modestie dezarmantă pentru cei din preajma 
sa, un savant neurolog,urmaş glorios al părintelui neurologiei 
româneşti, prof.dr. Gheorghe Marinescu. 

Când am folosit termenul de privilegiu de a-l cunoaşte pe marele 
neurolog vă asigură că nu am exagerat cu nimic. 

Am avut plăcute ocazii de a cunoaşte şi aprecia calităţile unui 
mare maestru în arta medicală neurologică,dar şi calităţile sale umane, 
de-a lungul a cinci sau şase ani în care am lucrat într-un spital în 
care ,în vecinătatea clinicii de Pediatrie în care lucram se situa clinica 
de Neurologie pe care Academicianul profesor dr Vlad Voiculescu o 
conducea. Poate ar fi prea mult spus şi lipsit de modestie dacă aşi 
aminti că am avut de câteva ori prilejul de a participa la unele 
consultaţii interdisciplinare, conduse de Domnia sa. 

Din informaţiile pe care le-am obţinut în timp,am aflat că elevul 
Vlad Voiculescu „oltean prin naştere „a fost şef de promoţie la cel mai 
de elită liceu din întreaga Oltenie,Liceul Fraţii Buzeşti din 
Craiova,şcoală care a dat culturii şi ştiinţei româneşti numeroase valori 
naţionale „multe chiar cu recunoaştere internaţională. Nu este lipsită 
de importanţă nici precizarea că tânărul elev pe care-l evoc astăzi a 
fost un excelent matematician,pasiune pe care a continuat-o şi după 
ce şi-a croit o carieră medicală la fel de strălucită. Şi poate nu este 
întâmplător nici faptul că şi-a ales tocmai neurologia ca specialitate 
medicală pe care a urmat-o, deoarece, dintre toate specialităţile 
medicale, este,,cea mai matematică şi mai exactă specialitate”. Este 
disciplina în care întotdeauna 2+2=4,în care căile impulsurilor 
nervoase urmează traiecte rectilinii, paralele sau 
întretăiate,desemnând în fiziologia creierului figuri geometrice,mereu 


aceleaşi şi cu viteze de transmitere ale influxului nervos calculabile 

numai prin formule matematice bine cunoscute adevăraţilor 
cercetători neurologi. 

În relaţiile personale,neprofesionale, cât şi în cele profesionale,cu 
pacienţii sau cu colaboratorii era un om de o bunătate şi blândeţe rar 
întâlnite. În numeroasele vizite pe care i le-am făcut fie la domiciliu,fie 
în cabinetul său din clinică,am avut prilejul să discut „dar mai ales să-l 
ascult cu acelaşi mare interes,ore  întregi,în domenii variate: 
artă,cultură,filozofie,ştiinţe umaniste sau ştiinţe exacte. Era o plăcere 
să-l asculţi „aşa încât, un astfel de erudit,trebuia să-l asculţi şi 
niciodată să îl întrerupi”. 

În relaţiile profesionale strălucea prin folosirea logicii,filozofiei şi 
matematicii în stabilirea diagnosticului în neurologie. 

Deşi eu nu eram specialist neurolog, participam şi eu adesea la 
prelegerile pe care le ţinea în faţa medicilor primari şi şefi de secţii de 
neurologie din întreaga ţară,în scopul perfecţionării profesionale a 
acestora. 

Eram bucuros că puteam să particip la adevărate prelegeri şi 
demonstraţii „„academice” sau la prezentarea unor cazuri medicale 
atent selecţionate dintre cele mai complicate care se întâlnesc în 
Neurologice. Recunosc faptul că unele probleme de strictă specialitate 
mă depăşeau,că mă aflam pe un teren mai puţin cunoscut, care- mi 
fugea de sub picioare. Aveam însă satisfacția să audiez un discurs 
teoretic academic de înaltă  ţinută,urmat de comentarii de loc 
sofisticate,pe marginea cazurilor clinice puse în discuţie. Admiram şi 
grija şi menajamentele cu care înconjura pacientul în cauză, pentru a 
nu-i lăsa impresia că se află „acolo în postura de material didactic (,,de 
cobai de experienţă” )pentru medici. 

Cursurile sale postuniversitare erau adevărate demonstraţii de 
îmbinare logică a Biologiei şi Fiziologiei cu Matematica şi Filozofia, 
aplicate la studiul sistemului nervos şi cu deosebire a sistemului 
nervos central din creier. 

Fără să am argumente obiective în susţinere „îmi place să cred că 
o astfel de gândire academică complexă face diferenţa între 


cercetătorii de geniu şi simpli practicanți ai neurologiei clinice. 

Legat de cele sus prezentate,poate şi de alte cazuri întru-câtva 
asemănătoare pe care le cunosc ‚mi-am pus o problemă de genetică 
umană, la care n-am găsit încă răspunsul şi pe care constat că nici alţii 
nu au lămurit-o. Este vorba despre existenţa sau nu a unei gene a 
ştiinţelor exacte şi mai ales a matematicii „care s-ar putea transmite 
dela părinţi la copii. Răspunsul la această întrebare ar elucida atât 
cazul matematicienilor şi savanților atomişti din familia Curie, cât şi 
al familiei Acad prof.dr.docent Voiculescu,al cărui fiu este,la rândul lui, 
un matematician de talie internaţională,care-şi împarte timpul de 
lucru între cele mai selecte Institute de Studii şi Cercetări Matematice 
din Europa şi din America de Nord. 

Din păcate, pentru omenire timpul trece şi lucrează implacabil. 
Mai de vreme sau mai târziu dispar din această lume şi bogaţii şi 
săracii şi savanții şi analfabeţii. Dacă ţinem cont de acest adevăr 
absolut, trebuie să acceptăm cu resemnare că şi un om de statura 
umană,de calităţile morale şi profesionale ale prof. dr. docent Vlad 
Voiculescu trebuie, odată şi odată să dispară dintre cei vii. Ceea ce s-a 
şi întâmplat cu câţiva ani în urmă. Şi astfel medicina românească a 
rămas fără unul dintre reprezentanţii săi cei mai de frunte. Apelând la 
doctrina teologică pe care o stăpânea,ca nimeni altul, subiectul 
elogiilor mele,nu cred că greşesc afirmând că „dintre laici,a mai 
dispărut un doctor fără de arginţi,care formal,nu a fost încă 
santificat,aşa cum a procedat religia cu Sfinţii Mari Mucenici Cosma şi 


Damian”. 

Moto: 
„ Este vrednică de laudă numai viaţa 


„ 


aceluia care trăieşte pentru alţii. 
Vikramacarita 


CONSTANTIN BĂLĂCEANU STOLNICI -ULTIMUL „,BOIER” AL MEDICINEI 
ROMÂNEŞTI 


Acum,după ce am încheiat scurta relatare a întâlnirii cu unul 
dintre maeştrii artei medicale în domeniul neurologiei Acad. Vlad 
Voiculescu, vă prezint şi întâlnirea mea cu unul dintre discipolii săi, 
care a ajuns,la rândul său, tot o mare personalitate medicală. Se 
confirmă astfel vechea zicală românească după care „aşchia nu sare 
departe de copac”. 

Este vorba despre Academicianul prof. dr Constantin Bălăceanu 
Stolnici, un adevăr reper al culturii medicale româneşti de la sfârşitul 
secolului al XX-lea şi începutul celui de al XXI-lea. Dar nu numai al 
culturii medicale (în special neurologice şi geriatrice) ci şi al altor 
domenii ştiinţifice şi culturale,clasice sau moderne, care-i conferă 
personalităţii sale multivalente prestigiul şi stima conaţionalilor săi. ŞI 
poate nu numai a lor,reputaţia sa depăşind chiar graniţele ţării . 

În afara faptului că s-a format şi a profesat neurologia sub 
îndrumarea unor mari neurologi români începând cu prof. dr. N. 
lonescu Siseşti,continuând cu prof. dr. Oscar Srager, prof. dr State 


35 


Drăgănescu, prof.dr. Theodor Hornet şi terminând cu Acad. Vlad 
Voiculescu (despre care am relatat pe larg în cuprinsul cărţii). 

Preocuparea sa pentru Neurologie a început din 
tinereţe,susţinându-şi teza de Doctorat în Medicină şi Farmacie în anul 
1948,sub îndrumarea prof. dr. I.T. Niculescu,intitulată „,Consideraţiuni 
asupra complexului cerebelo-dento-olivar”. 

A profesat,rând pe rând ca asistent universitar la spitalele 
Colentina, Dr. I.Cantacuzino, | Dr. Gh. Marinescu şi la Institutul 
Naţional de Gerontologie şi Geriatrie „Ana Aslan” , al cărui director a 
fost o bună perioadă de timp. 

Între anii 1971- 1972 a condus catedra de Cibernetică generală de 
la Facultatea de Filozofie a Universităţii Bucureşti. Ulterior a predat ca 
profesor asociat la Universităţi din Anglia, Spania,Brazilia. În anul 1992 
a fost primit în Academia Română şi tot din acel an ,funcţionează ca 
profesor asociat la Universitatea Ecologică din Bucureşti, ca profesor şi 
concomitent ca Prorector şi ulterior ca Rector al acestei instituţii de 
învăţământ superior. 

Pentru activitatea sa prodigioasă a primit titlul de Doctor Honoris 
Causa al U.M.F. „,G.T.Popa” din laşi,de preşedinte al Societăţii „Ateneul 
Român” şi al „„Jochei Club” din România. 

A publicat circa 300 lucrări ştiinţifice în ţară şi în străinătate, a 
participat la editarea unor capitole în diverse tratate de medicină şi 
monografii apărute în ţară şi în străinătate. 

A publicat şi o serie de cărţi în domeniul istoriei naţionale şi 
internaţionale - istoria reprezentând pentru Domnia sa o mare pasiune 
- dar şi în domeniul lingvistic. De mai mulţi ani este Membru de 
Onoare al Societăţii Medicilor Scriitori şi Publicişti Români. 

Concomitent cu pregătirea medicală ( neurologică şi geriatrică) a 
făcut un hobby din matematică, ca de alt fel şi mentorul său, prof. dr. 
Vlad Voiculescu şi mergând mai departe şi depăşindu-şi maestrul s-a 
preocupat de cibernetică şi de informatică. Nu întâmplător este 
considerat unul dintre precursorii mondiali ai acestor tehnici moderne, 


aplicate la ştiinţele medicale (neurocibernetica). Între alte preocupări 

ale sale a fost preocupat şi de studiul antropologiei, istoriografiei, 
filozofiei,artei şi culturii naţionale şi universale. 

Aparițiile sale în amfiteatrele studenţeşti sau publice (în mass 
media sau în diverse ocazii) constituie adevărate evenimente pentru 
cei dornici de cunoaştere şi înţelegere a vieţii, mai puţin materială,mai 
mult spirituală. 

Strălucita sa carte de vizită este reprezentativă pentru un erudit 
care a depăşit opt decenii de viaţă. 

Descendenţa nobilă a familiei Bălăceanu - Stolnici depăşeşte trei 
secole de istorie şi cultură românească, ceeace ne impresionează 
plăcut şi ne întăreşte sentimentele naţionale. Pe de altă parte ca 
români,ne creează o stare de insatisfacţie propria sa mărturisire pe 
care ,sper că o redau întocmai: „Sunt ultimul descendent al familiei 
Brâncoveanu de pe meleagurile româneşti.” 

Am avut plăcerea să-l cunosc pe Acad. Constantin Bălăceanu 
Stolnici încă din perioada anilor '70, în care lucra în Clinica de 
Neurologie din fostul Spital Central din Bucureşti(denumit atunci „Prof. 
dr. Gh. Marinescu”. l-am audiat o serie de cursuri de neurologie clinică 
şi de neurocibernetică. Mărturisesc însă că nu prea le înţelegeam, mai 
ales pe cele pentru a căror percepere corectă erau necesare 
cunoştinţe de matematică şi de informatică. Ceea ce Domniei sale i se 
păreau lucruri simple şi uşor de explicat,pentru mine,ca medic 
practician în alt domeniu al medicinei „îmi erau de neînțeles. 

Mai recent am avut prilejul de a-l cunoaşte mai bine din diverse 
întâlniri private, în care erudiţia sa în varii domenii de discuţii eclipsa 
auditoriul şi-l fascina. De fiecare dată,se dovedea unul din puţinii 
oameni pe care trebuie să-l asculţi la nesfârşit şi să nu-l întrerupi 
niciodată, căci are atâtea lucruri interesante de spus,cât nu avem noi 
timp la dispoziţie să stăm şi să ascultăm. 

Pe lângă faptul că-i datorez acestei personalităţi multivalente 
ascultarea cu încântare a multora dintre rostirile sale publice,îi datorez 
mulţumiri respectuoase şi pentru faptul că m-a onorat, prefaţând două 
dintre volumele la a căror elaborare am fost coautor. Şi a făcut-o cu 


atâta amabilitate şi promptitudine încât, mărturisesc că m-am jenat să- 

i mai propun şi prefaţarea unei noi lucrări care aştepta să fie publicată 
„pentru a nu abuza de timpul şi de disponibilitatea Domniei sale. 

Dacă aţi remarcat, am subliniat satisfacţiile pe care le-am avut ori 
de câte ori m-am aflat în preajma acestui ‚monument de 
ştiinţă,cultură şi spiritualitate românească”. Nu pot însă să nu-mi 
exprim şi părerea de rău faţă de faptul că, între numeroasele lucrări 
ştiinţifice publicate de această mare personalitate a 
medicinei „culturii,ştiinţei şi istoriei naţionale nu se găsesc şi lucrări de 
memorialistică,care ar fi putut constitui,,o carte de căpătâi pentru 
generaţiile prezente şi viitoare”",dornice să cunoască realitatea 
românească sub multiplele ei aspecte, văzută prin prisma unei mari 


personalităţi a sfârşitului de mileniu II şi început de mileniu III. 


AR AR E A XXX XX XX XXX 


Moto: 
„Nu poţi face bine tot 
timpul, 
dar întotdeauna poţi rosti 
vorbe frumoase,” 
Voltair 


38 


GUSTUL DULCE ŞI AMAR AL ÎNTÂLNIRILOR CU UN MARE PRACTICIAN 
ROMÂN,DOCTORUL DOCENT GABRIEL VASILIU 


În toamna anului 1964,imediat după venirea mea prin concurs în 
Bucureşti,familia mi-a fost afectată de un eveniment medical 
neaşteptat şi de mare severitate. Fiul meu în vârstă de 6 luni a făcut o 
infecţie respiratorie(aşa cum fac mulţi copii în primul lor an de viaţă şi 
în special în sezonul rece).Deşi la început părea o răceală banală în 
scurt timp au apărut complicaţii severe, care-i amenințau chiar viaţa. 

Cum nu eram de principiul că un medic bun pentru alţii să fie un 
bun medic şi pentru familia sa (acest principiu fiind un fel de 
lege „,nescrisă” printre medici)am apelat la alţi medici pediatrii,de 
altfel buni  practicieni. Respectând-le tratamentul  prescris,am 
constatat totuşi că starea sănătăţii copilului continua să se agraveze 
în special prin apariţia unui spasm laringian,simptom sever care îi 
ameninţa chiar viaţa. 

La sfatul aceloraşi medici am internat copilul într-un serviciu 
O.R.L. în care,la nevoie se putea practica traheostomie şi intubaţie 
traheală (incizia traheii şi suturare ei la piele „în scopul introducerii 
unei canule prin care aerul atmosferic să poată fi inspirat direct în 
plămâni). 

Medicii O R L -işti mi-au sugerat să-l aduc în consult pe medicul 
pediatru cu care clinica respectivă colabora în astfel de cazuri 
grave,medicul primar „doctor docent Gabriel Vasiliu(cunoscut de cei 
apropriaţi lui, mai mult cu numele de Piţi Vasiliu). 

Zis şi făcut. Cu amabilitate şi promptitudine a răspuns rugăminţi 
mele şi m- a însoţit nu numai odată „ci de mai multe ori ,în clinica 
respectivă .A examinat copilul „s-a consultat cu medicii din clinică şi 
de comun acord au stabilit tratamentul de urmat. Fiind însă atunci 
timpuri grele pentru medicina românească (antibioticele recomandate 
nu se găseau nici în spitale şi nici în farmaciile publice), fără nici o 


rezervă şi fără nici o condiţionare,mi-a împrumutat cantitatea de 

antibiotice necesare ,cu condiţia de a i-o restitui în momentul în care 
voi obţine, prin Ministerul Sănătăţii aprobarea pentru import. 

Nu am ştiut cum să-i mulţumesc pentru tot ceea ce a făcut ca 
medic practician pentru copil şi colegial pentru mine. 

Din fericire,starea copilului se ameliora pe zi ce trecea, iar după 
circa 10 zile era complet vindecat. 

l-am mulţumit d-lui. dr. Vasiliu aşa cum se mulțumea (cu două 
sticle de whiski) atunci între colegi. Spun atunci pentru că,din păcate 
astăzi se apelează din ce în ce mai frecvent,chiar şi între medici,la una 
din marile descoperiri ale fenicienilor, - banul. 

Timp de 10 ani nu l-am mai întâlnit pe d-ul dr. Vasiliu dar 
urmăream cu admiraţie aprecierea în continuă creştere,de care se 
bucura printre medicii români. Şi mă bucuram sincer pentru succesele 
sale,ca şi cum ar fi fost ale mele. Poate,pentru că era un om care mi-a 
făcut odată un bine şi care, astfel, aproape că a devenit „un apropiat 
de-al meu sau de-al familiei mele”. 

Timpul a trecut şi spre sfârşitul anului 1971 am publicat o lucrare 
medicală în domeniul specialităţii mele,Pediatria. Când mi-a sosit 
exemplarul semnal al lucrării(aşa se numeşte în termeni tipografici 
primul exemplar care anunţă ieşirea de sub tipar a tirajului 
complet)primul gând a fost să i-l ofer,cu mare plăcere şi în semn de 
recunoştinţă pentru gestul său nobil din trecut,D-lui dr. docent Gabriel 
Vasiliu. 

Şi mai aveam un motiv în plus. Domnia sa era considerat o mare 
personalitate a pediatriei româneşti,un adevărat clinician,, de modă 
veche”"dar cu o pregătire ştiinţifică, teoretică şi practică „de modă 
nouă”. Se recunoştea chiar că era la curent cu tot ceeace era nou în 
Pediatria universală. Pentru calităţile sale profesionale excepţionale a 
făcut parte, timp îndelungat, din grupul de consilieri ai Ministrului 
Sănătăţii. 

Îl contactez telefonic şi-l rog să mă primească într-o dimineaţă la 


spitalul de copii pe care-l conducea. 

Şi dacă până în acel moment totul în relaţiile noastre a fost 
numai „lapte şi miere”, vizita pe care i-am făcut-o în clinica în care 
lucra, parcă mi-a înveninat viaţa. 

După o foarte lungă aşteptare în secretariatul clinicii,pe care i-am 
scuzat-o „ştiind că efectua aşa numita „vizită mare” în clinica 
sa,împreună cu tot personalul medico- sanitar din subordine,soseşte şi 
mă invită în cabinetul său. Mă invită să iau loc şi-mi cere să-i explic 
motivul vizitei mele. 

Pentru că nutream ideea că m-a uitat în cei 12 ani scurşi dela 
momentul cunoştinţei noastre, mă prezint,ii reamintesc şi-i mulţumesc 
încă odată pentru ajutorul profesional pe care mi-l-a acordat atunci, 
când am fost la necaz. 

O oarecare sfială, s-a insinuat în starea mea de spirit pe de o parte 
datorită figurii sale uşor severă şi aspră( pe care n-am văzut-o de fapt 
niciodată zâmbind)iar pe de alta,faptului că-i prezentam rodul editorial 
al primei mele încercări publicistice medicale,de care „ca orice tânăr şi 
entuziast, eram de-a dreptul încântat. 

l-am oferit cartea pe care notasem o protocolară şi sinceră 
dedicație făcută atât din respect, cât şi din recunoştinţă. Am aşteptat 
în linişte s-o răsfoiască şi să-şi exprime o primă impresie,după o 
informare sumară. 

Aşteptările mele erau însă mari. Speram, sau mai bine zis 
aşteptam să mă complimenteze, să -mi arate că pentru o premieră 
editorială a unui (relativ) tânăr medic, încercarea este meritorie, 
etc.etc. 

Ceea ce a urmat în realitate, reiese din dialogul pe care încerc să-l 
redau cât mai corect posibil. 

Luând o mină de nemulțumit, pe care aşi asemăna-o cu cea a 
unui profesor care examinează un elev sau un student şi căruia „pentru 
că nu s-a descurcat de loc bine la examen,nu ştie dacă să-i acorde o 
notă de trecere sau nu. Şi mi se adresează: 

-Să ştii că nu prea -mi place. Dacă eu aş fi fost în locul dumitale 
n-aşi fi scris-o aşa (şi urmau obiecțiile ridicate),ci altfel (şi urmau alte 
precizări).Apoi,ca modalitate de exprimare,ai folosit o terminologie 

greoaie (şi-mi enumeră câteva exemple lexicale ),iar bibliografia este 
incompletă, iconografia cam săracă şi doar în alb/negru. Şi să-ţi mai 
spun ceva. 

Astfel de cărţi au scris de mult autorii germani şi acelea sunt cărţi 
cu adevărat bune. 

Nu m-am mirat la auzul ultimelor sale cuvinte,deoarece îi ştiam 
cultul său germanofil. Apoi a continuat: 

- În concluzie „dacă poţi s-o mai refaci,ţine cont de sugestiile mele. 
Dacă nu mai este posibil acum,la o eventuală reeditare poţi să-i aduci 
corecturile necesare. Cred că dacă aduci aceste modificări,lucrarea v-a 
fi mai interesantă şi mai utilă medicilor pediatrii cărora li se adresează 
în principal acest gen de lucrare. 

S-a ridicat în picioare,dându-mi de înţeles că vizita mea s-a 
încheiat. M-am ridicat şi eu şi am răspuns la întinderea mâinii sale, în 
semn de salut. 

Am ieşit din cabinet cu un gust amar „total debusolat şi deprimat 
de cele auzite. 

Aveam senzaţia că am trecut rapid de la extaz la agonie şi că 
toată munca mea era iremediabil ratată. Moralmente mă consideram 
la pământ şi nu vedeam nici o modalitate de a mai modifica soarta 
lucrării mele. 

Totuşi,apariţia cărţii în librării şi reacţia pozitivă din partea unor 
personalităţii medicale cărora le oferisem, cu dedicație, din 
exemplarele lucrării,m-au determinat ca încet „încet, să-mi revin moral 
şi să nu mai accept ideea pe care mi-o formasem deja, că am eşuat în 
încercarea mea. 

Ulterior, a fost curios pentru mine au fost relatările unor confraţi 
de breaslă , care mi-au destăinuit că într-o şedinţă a Societăţii de 
Pediatrie din Bucureşti şi în Comisia de Medicamente a Ministerului 
Sănătăţii pe care chiar Domnia sa o conducea,şi a vorbit în termeni 
elogioşi despre unele noi lucrări medicale, printre care şi despre 
volumul elaborat de mine. Nu ştiam ce să mai cred. 

Satisfacţia reuşitei depline am avut-o de abia după câtva 
timp „când o serie de recenzii în publicaţiile de specialitate mi- au fost 

favorabile şi mai ales atunci când am fost înştiinţat de conducerea 
Editurii Medicale (care o tipărise) că Ministerul Sănătăţii din fostul 
U.R.S.S. solicită traducerea şi publicarea în limba rusă a lucrării. Ceea 
ce în scurt timp s-a şi realizat,spre satisfacția mea nu numai morală 
dar şi materială. 

Şi astfel s-a încheiat şi cu bune şi cu rele, relaţia mea cu o mare 
personalitate a  pediatriei româneşti, care trăieşte în prezent într-o 
ţară Vest europeană. 

Pentru calităţile sale profesionale pe care le-a dovedit din plin,încă 
din perioada în care era asistent universitar în clinica de Pediatrie 
condusă de prof. dr.Alferd Rusescu dar din păcate a fost scos din 
învăţământ „Altfel, ar fi putut şi chiar trebuia să ocupe, cu timpul un 
post de profesor universitar. N-a putut accede din considerente 
politice. Astfel şi în cazul său, s-a confirmat încă odată zicala 
românească după care „părinţii o fac şi copii o trag”. 


Moto: 

„Să căutăm să ne folosim de anii 
noştri frumoşi,căci trandafirii de azi 
vor fi mâine ofiliţi.” 


Fr. de Neufchateau 


LA VÂNĂTOARE DE MUSAFIRI NEPOFTIŢI,CU UN VIITOR PROFESOR 
UNIVERSITAR DOCTOR 


Ca student medicinist am avut prilejul, sau mai bine zis privilegiul, 
de a locui la un cămin studenţesc situat în inima Bucureştiului. Căminul 
nostru era unul dintre fostele hoteluri de elită ale capitalei 
antebelice,denumit atunci „Palace Hotel. 

Locuiam la etajul doi ‚într-o cameră cu trei locuri şi,n-o să vină să 
credeţi,dar aveam şi cameră de baie proprie,ceeace era mai mult 
decât în visul oricărui student din România, anilor '50. 

Ocupam acea cameră împreună cu fratele meu ( student la 
aceeaşi facultate în anul V şi mai mare decât mine ca vârstă cu doi ani) 
şi cu un coleg de an cu el, dar care avea câţiva ani în plus chiar şi faţă 
de el,deoarece intrase la facultate mult mai târziu şi nu venea direct 
din ultima clasă de liceu; numele său era Vasile Achim (zis Sile). 

Atât condiţiile de cazare cât şi compania în care locuiam erau 
minunate, iar viaţa noastră studenţească era chiar frumoasă şi 
tihnită .Totul a fost bine şi frumos cam până în luna ianuarie a anului 
1955, când au apărut primele neplăceri determinate de apariţia şi în 
camera noastră dar şi în alte camere a unora dintre cele mai 
dezagreabile insecte de cameră posibile ,ploşniţele. La început 
apăreau pe pereţi una,două pe zi,dar cu trecerea zilelor au început să 
se înmulțească, nu numai în progresie aritmetică „ci chiar geometrică. 

Am înştiinţat administratorul căminului,care la început a ridicat din 
umeri, pentru ca în final să ne dea un sfat după părerea lui,dar nu şi a 
noastră,,,genial”. 

-Prindeţi-le şi voi când apar şi omorâţi-le! 

Ceea ce de fapt făcuserăm şi fără sfatul lui atât de înţelept. 
Dificultatea a venit însă de la faptul observat atunci de noi - pe care 
poate că alţii îl cunoştea mai de mult - anume că respectivele creaturi 
nu prea ieşeau la plimbare pe pereţi din cuiburile lor, peste zi,când am 
fi preferat noi, fiind treji. leşeau în schimb în adevărate cohorte 
noaptea, după ce stingeam lumina în cameră şi ne culcam. 

Dacă noi „fraţii, prin somnul nostru profund nu eram prea mult 
deranjaţi de prezenţa insectelor în cameră şi de defilarea lor pe pereţi 
în special în cursul nopţii,colegul nostru de studenţie atunci „care a 
devenit, la mulţi ani după aceea prof. dr. Vasile Achim,Şef de clinică 
de Obstetrică şi Ginecologie la Maternitatea Giuleşti din capitală, a 
făcut o adevărată obsesie la ideea existenţei acestor insecte în 
camera noastră,iar la reacţia spontană la vederea lor,să nu mai 


vorbim. 

În timp ce noi dormeam el ne asigura „,securitatea” în faţa 
intruşilor noştri ,sărind în toiul nopţii în picioare din pat în pat peste 
noi,pentru a ajunge,,să culeagă” de pe tavan şi să distrugă musafirii 
noştri nepoftiţi. Şi găsise şi o tehnică deosebită de a le vâna şi 
distruge,cu ajutorul unei bucăţi de hârtie şi mai ales de ziar, cu care le 
prindea ca într-un cleşte, între degetele sale. 

De voie,de nevoie,începuserăm să facem şi noi,fraţii,ce şi cum 
făcea el să le distrugă. Ajunsesem ca într-o noapte să adunăm laolaltă 
sute de astfel de hârtii pătate de sângele intruselor noastre,pe care le 
aruncam dimineaţa la gunoi. Pereţii camerei începuseră să fie din ce în 
ce mai pătaţi ca urmare a luptei noastre, dar mai ales a colegului 
Vasile Achim cu duşmanii noştri care ne vizitau mai rar în timpul 
zilei,mai frecvent în cursul nopţii. 

Pentru alţii spectacolul nostru nocturn ar fi fost numai ilar,dacă nu 
ar fi intervenit şi repulsia din ce în ce mai accentuată pe care o crea 
prezenţa atât de numeroasă a acelor insecte. 

Şi,într-o bună zi „pentru că administratorul nu credea că situaţia pe 
care i-o relatam aproape zilnic era reală,i-am dus un pachet cu exact 
82 de bucățele de hârtie pătate cu sânge. Numai astfel credem că am 
reuşit să-l convingem că nu exageram cu nimic în ceea ce-i relatam. 

Nu ştiu sigur care era situaţia în întregul cămin, dar ştiu că şi în 
camerele din jurul nostru erau ploşniţe,dar colegii noştri probabil că se 
jenau să recunoască acest lucru. Noi nu! 

Din fericire pentru noi, se apropria cu paşi repezi vacanţa de iarnă, 
binemeritată după o sesiune cu multe examene grele,vacanţă pe care 
o petreceam în provincie,în familiei. 

Am intrat în vacanţă cu promisiunea administratorului că în aceea 
perioadă se v-a efectua o dezinsecţie generală care să ducă la 
eradicarea acelei specii nesuferită de paraziti. 

La întoarcerea din vacanţă am aflat,că dezinfecţia generală s-a 
efectuat , dacă nu mă înşel, cu un derivat al acidului cianhidric, un 
foarte puternic toxic pentru insecte, dar din păcate toxic şi pentru 
om.Ori, pe timpul vacanţei,în câteva camere din cămin, dintre cele 


deja dezinfectate urmau să fie cazaţi câţiva absolvenţi de medicină, 

pentru a-şi susţine Examenul de Stat sau cum este denumit astăzi 
Licenţă. 

Din nefericire,insuficienta şi defectuoasa izolare a camerelor în 
care erau cazaţi absolvenţii a permis infiltrarea în aceste spaţii a 
toxicului ucigător,difuzat pe lângă ţevile instalaţiilor de calorifer şi de 
canalizare, dela o cameră la alta. Şi astfel neglijenţa administraţiei a 
dus la decesul,peste noapte „al unuia dintre ocupanţii temporari ai 
camerei vecine „un tânăr medic dobrogean de origine tătară. Şi din 
câte ştiu „atunci nimeni nu a suportat consecinţele acestui omor prin 
neglijenţă. 

Ca să închei acest episod neplăcut şi greu de uitat al studenţiei 
mele vreau să accentuez faptul că nu amintirile negative ne 
marchează de regulă viaţa,ci mai de grabă numeroasele amintiri 
pozitive, plăcute. Şi că este aşa o dovedeşte şi faptul că despre acel 
moment neplăcut al studenţiei discutam cu detaşare „ori de câte ori 
ne întâlneam cu fostul nostru coleg de studenţie şi de cameră, prof.dr. 
Vasile Achim. Şi nu uitam să încheiem întâlnirile noastre cu evocarea 
memoriei tânărului medic dispărut dintre noi, nu din cauza noastră şi 
nici a lui. A unor oameni neglijenţi, care de fapt nici nu se pot numi 
oameni şi care aveau datoria să vegheze la viaţa studenţilor 
medicinişti,viitori medici. 

În ultimii doi ani, din păcate, cei trei studenţi din camera 34 a 
căminului numit atunci „,30 Decembrie” din str. Brezoianu 18 a 
dispărut întâi fratele meu şi apoi, la scurt timp şi Prof. dr. Vasile Achim. 
Poate şi acesta a fost unul din motivele care m-au determinat să-i 
încredinţez hârtiei acel episod demn de râsu/plânsu şi totodată să le 
cinstesc memoria celor doi dispăruţi din această tristă poveste. De 
asemenea să-i cinstesc şi memoria acelui tânăr medic venit în căminul 
nostru pentru a -şi susţine examenul de Stat şi care a căzut victimă 


involuntară a unor oameni lipsiţi de -responsabilitate profesională 


AR XXX XX XX XX XX XX XXX 


Moto: 

„Picătura găureşte piatra nu 
prin 
puterea ei,ci prin cădere 
repetată” 
Choerilos din 


Samos 


PLĂCEREA ÎNTÂLNIRII CU UNUL DIN MAEŞTRI A CĂRUI ,,/ ŢINUTĂ 
ACADEMICĂ” 
M-A IMPRESIONAT 


Trebuie să recunosc faptul că,toată viaţa am fost profund 
impresionat de ţinuta dascălilor mei(  învăţător,profesor de 
liceu,profesor universitar) precum şi de a persoanelor publice din viaţa 
politică, culturală, ştiinţifică,religioasă,etc. 

Prin comportament „atitudine,imagine publică,ţinută 
vestimentară,limbaj,etc, numeroase personalităţi au reuşit să mă 
impresioneze profund,astfel încât să le acord tot respectul şi 
consideraţiunea mea. Pe unele dintre ele le-am luat chiar modele de 
viaţă,dar sunt convins că n-am reuşit să mă apropria prea mult de ele. 

Mereu am constata că modelul este originalul apropriat de 
perfecţiune,în timp de copia este întotdeauna mai mult sau mai puţin 
reuşită. 

Sunt fericit că am putut cunoaşte şi că am fost de multe ori în 
preajma unor astfel de modele cărora,ori de câte ori doresc să le scot 
în evidenţă calităţile lor impresionante, folosesc expresia „ţinută 

academică Definesc astfel persoanele cu statură morală şi 
profesională, care pot fi sau nu şi membrii ai Academiei Române şi 
care nu pot trece neobservate în societate. Şi pentru a nu greşi în 
exprimarea mea,am verificat DEX-ul limbi române, în care am găsit 
definiţia pe care o căutam : academic = distins,solemn. 

În afara celor câteva nume pe care le-am evocat cu mare plăcere 
şi admiraţie în paginile memorialistice precedente,nu pot să nu mai 


amintesc şi despre alte câteva. 

Dintre aceştia păstrez în minte imaginea imaculată a unor maeştri 
care mi-au fost profesori sau a altora cu care am venit ocazional în 
contact de-a lungul vieţii. 

Parcă-l văd „în primii doi ani ai facultăţii pe distinsul profesor dr. în 
de chimie Mircea Mezincescu 

Dar cine era acest profesor despre care nu am decât cuvinte de 
apreciere şi de respect? 

Era profesorul nostru la catedra de Chimie generală,care a urmat 
studiile universitare în ţară, dar care a beneficiat de o bursă 
Rockefeller obținută prin  concurs,pentru perfecţionare post- 
universitară în Statele Unite ale Americii şi în Anglia. Acolo, în afară de 
studiul zilnic a pregătit şi publicat lucrări ştiinţifice în prestigioase 
reviste de specialitate cu mare recunoaştere internaţionale ( J. Biol 
Chemie, Rev. Chemie). 

La terminarea studiilor din străinătate se întoarce în ţară la 
catedra de Chimie generală medicală de la Facultatea de Medicină din 
Bucureşti,unde urcă treptele universitare ,dela cea de asistent până la 
cea de profesor doctor în Chimie,şef de catedră. 

Pe acest profesor al nostru ,nu l-am văzut niciodată la orele de 
curs îmbrăcat decât în smoching şi pantaloni negri cu nişte dunguliţe 
fine,cămaşă albă şi papion. 

Admiram atât de mult ţinuta sa vestimentară încât mă întrebam 
cum reuşeşte să vină la cursuri înghesuit în tramvai, atât de elegant? 
Mai ales că eu mă refer la anii 1952/1953, când automobilele 
proprietate personală constituiau o raritate „iar automobilele de 
serviciu nu ajunseseră până la nivelul profesorilor universitari. 

Atunci singurul mijloc de transport în comun care circula prin faţa 
Facultăţii de Medicină din zona Cotroceni a Bucureştiului era tramvaiul 
14. Întâmplarea a făcut ca într-o zi în care mă îndreptam spre 
facultate, chiar pentru cursul de chimie, să merg în tramvai chiar cu 
prof.dr M. Mezincescu şi am remarcat că era îmbrăcat într-o ţinută 
obişnuită de stradă şi nu în ţinuta vestimentară „„academică” cu care 
ne obişnuise. 

Am coborât din tramvai în faţa facultăţii. Eu m-am grăbit către 
amfiteatrul în care peste 10 minute urma să ţină cursul de chimie 
distinsul nostru profesor,iar Domnia sa s-a îndreptat „la fel de grăbit, 
spre catedra de Chimie aflată la etajul | al clădirii. 

După cele aproximativ 10 minute de aşteptare a noastră „a 
studenţilor „la oră fixă „încep să apară preparatorii,asistenţii,şefii de 
lucrări şi chiar şi o D-nă Conferenţiar „cu toţii colaboratori de bază ai 
profesorului M. Mezincescu,la catedră. 

Rumoarea produsă în acele momente s-a calmat rapid şi fix la ora 
anunţată în program,apare, majestuos D-ul Profesor, în ţinuta 
impecabilă pe care am descris-o şi denumit-o „,academică”. 

Cursurile sale erau adevărate prelegeri ştiinţifice tot,,academice”, 
grele dar interesante. Severitatea şi exigenţa care-l caracterizau pe 
distinsul profesor făceau ca atenţia noastră să fie deosebit de 
încordată,iar liniştea din amfiteatru „atât de mare, , încât se auzea 
musca bâzâind”. 

Chiar dacă nota pe care am luat-o la sfârşit de an la examenul de 
chimie a fost modestă şi greu obţinută,aceasta nu scade cu nimic 
consideraţia pe care i-o port; îmi scade în schimb consideraţia pentru 
propria-mi persoană,care nu s-a ridicat la nivelul onorabilităţii acelui 
adevărat magistru al nostru . 

Vârsta actuală este de vină ,probabil,pentru faptul că mă adaptez 
mai greu la nou, chiar şi dacă ne referim numai la ţinuta 
vestimentară. Probabil că de aceea devin nostalgic după acel tip de 
profesor universitar şi după ţinuta sa distinsă, academică. 

Dar timpul trece şi merge înainte, atât de repede încât,parcă aş 


dori,uneori „să opresc trenul timpului şi să cobor”..... 

Moto: 
„Greutatea cea mai mare este de a rămâne cinstit, 
când nimeni nu mai apreciază cinstea.” 


lon Agârbiceanu 


EXAMENUL LA CARE AM DAT CINSTEA PE RUŞINE 


La fel de elogios îmi face plăcere să relatez despre un alt maestru 
al promoţiei mele „D-nul prof. dr. Enric Façon dela disciplina clinică de 
Neurologie, condusă de Acad. Arthur Kreindler. Cursurile sale 
sistematice şi bogate în informaţii ne ajutau foarte mult să înţelegem 
una din cele mai complicate discipline medicale,neurologia „despre ale 
cărei dificultăţi am mai relatat în prezenta lucrare. 

Întreaga sa activitate de „formator de medici” era marcată de un 
comportament extrem de civilizat. Era pretenţios,dar nu absurd şi ca 
să respect termenul consacrat de mine unui nu prea mare de maeştri 
ai şcolii româneşti de medicină pe care i-am cunoscut spun că avea , 


ţinută academică”. 

Regret însă faptul că tocmai în faţa unui astfel de OM,la examenul 
de sfârşit de an,la disciplina de Neurologie m-am comportat 
lamentabil. Şi iată cum şi de ce? 

Dela colegii care au susţinut primii în sesiunea din vară examenul 
de neurologie am aflat că o întreagă grupă era introdusă în sala de 
examen „unde studenţii intrau cu genţile pline de cursuri şi tratate de 
specialitate. După ce fiecare student trăgea câte un bilet cu mai multe 
subiecte şi pe care urma să le prezinte în faţa profesorului şi a 
asistentului de grupă,se încuia uşa pe dinafară şi timp de câteva ore,în 
aceste condiţii studenţii pregăteau răspunsurile. 

Auzind acest mod nonconformist de desfăşurare a examenului ,m- 
am culcat pe o ureche şi n-am învăţat suficient,considerând că voi 
putea ca, în timpul pe care îl am de petrecut în sala de aşteptare „să 
copiez nu numai din rezumatele pe care le pregătisem de acasă „ba 
chiar şi din tratatele de neurologie pe care le purtam în servietă. 

Intrăm când ne vine rândul şi grupa noastră în sală,tragem 
subiectele,după care examinatorii părăsesc sala „deoarece examenul 
propriuzis îl susţineam în cabinetul profesorului. Auzim cum se încuie 
uşa pe din afară şi începem „fiecare să -şi pregătească subiectele sale. 
Cei mai conştiincioşi ( şi acestea erau de regulă fetele ) schiţau din 
memorie pe hârtie un plan de expunere. Nu le era greu s-o 
facă,deoarece ele chiar învăţaseră cu seriozitatea care le caracteriza. 

-Alții câţiva,printre care şi eu, ne-am bazat pe ce vom copia din 
cursul sau tratatul de neurologie pe care le aveam cu noi, mai ales că 
timp de aşteptare, din acel moment şi până la susţinerea examenului 
în faţa Profesorului „aveam suficient. 

Biletul pe care l-am tras a fost spre ghinionul meu, cu subiecte 
destul de grele, dar cu inconştienţa tinerească şi cu suficiența pe care 
mi-o confereau cărţile din geantă,am considerat că în aceste condiţii 
examenul este ca şi luat şi nu oricum, ci chiar cu o notă mare. 
Credeam eu. 

Am trecut apoi la copiat din carte,bazându-mă mult şi pe 
capacitatea de memorizare şi de sinteză pe care credeam că le am. 


Dar ,de această dată m-am înşelat. 

Mi-am formulat destul de amplu răspunsurile la cele trei 
subiecte,dar în loc ca măcar atunci să memorez şi să-mi sistematizez 
răspunsurile „aşteptam, cu gândul în altă parte „să treacă timpul şi să 
ajung în faţa examinatorului. 

Timpul a trecut,mi-a venit rândul la examinare şi am început să 
răspund în ritm de mitralieră,foarte sigur pe mine. Cu toate acestea, 
superficialitatea şi suficiența dovedite de mine nu au rămas 
nesancţionate. Răspunsurile mele „„papagaliceşti” nu puteau să scape 
neobservate unui experimentat şi vechi cadru didactic universitar şi 
om de ştiinţă. La un moment dat m-a oprit din expunere şi m-a 
atenţionat că undeva am greşit .Şi mi-a cerut să identific greşeala. Dar 
asta pentru mine a fost o treabă grea. Am reluat expunerea,dar din 
nou am fost oprit,deoarece din nou mi s-a spus că am greşit,făcând 
aceiaşi greşală. 

Din acel moment examenul meu era compromis. M-am crispat,au 
început să fac feţe, feţe,să curgă transpiraţia nervoasă de pe mine,ce 
mai,parcă mi se pusese o ceaţă pe creier. 

Cu răbdare şi blândeţe profesorul a încercat să mă ajute,dar totul 
se dovedea inutil,deoarece intrasem într-un blocaj cerebral. Mă şi 
vedeam restanţier,pierzând bursa, dojenit aspru de părinţi şi privit cu 
oarecare superioritate de colegi. Ce mai, un examen ratat,care 
trebuia repetat în toamnă. 

Din fericire, distinsul profesor Façon a avut atâta înţelegere şi 
răbdare cu mine , câtă , mărturisesc că eu n-aş fi fost capabil să am în 
situaţia în care rolurile noastre ar fi fost inversate. Şi deodată dată m-a 
întrebat: 

-Aşa-i că nu te-ai pregătit ca lumea şi te-ai bazat pe copiat? Eu aşa 
cred! Totuşi, pentru că asistentul de grupă te-a notat bine în timpul 
anului,te rog să tragi alt bilet şi să discutăm pe marginea lui, dar fără 
a mai respecta timpul de pregătire a răspunsurilor. De acord? 

Am înghiţit în sec de două trei ori şi apoi zic un da, cu jumătate de 
gură. 

Am tras un nou bilet şi înainte de a începe să răspund, a început 


D-nul profesor să -mi pună întrebări legate tot subiectele din bilet . 

Şi trebuie să recunosc răbdarea,înţelegerea şi bunăvoința pe care 
mi le-a acordat în tot acel timp. 

La unele întrebări cred că am răspuns bine sau mulţumitor;la 
altele cred că răspunsul meu nu era chiar cel aşteptat. Ce 
mai,începusem din nou să cred că am ratat examenul. 

Au urmat alte câteva întrebări,câteva răspunsuri şi în final îmi 
spune : 

-Văd că nu eşti chiar străin de neurologie . Apreciez faptul că 
încerci să gândeşti logic,că posezi o teminologie medicală acceptabilă 
dar, nu aşa se promovează onorabil examenul de neurologie. Îţi dau 
calificativul bine( şi în aceea perioadă se acordau tot calificative şi nu 
note)cu oarecare strângerea de inimă,dar primeşte-o ca o încurajare. 
Citeşte şi încearcă să înţelegi mai bine neurologia,care este şi ştiinţă şi 
artă. lar faptul că ai copiat şi că nu ţi-a folosit în final acest lucru,să-ţi 
fie o lecţie de viaţă şi să nu mai dai cinstea pe ruşine. 

l-am mulţumit pentru notă şi pentru sfaturi şi am ieşit din 
cabinet „dornic să uit cât mai repede scenele penibile pe care le-am 
trăit în timpul examenului. Atunci mă bucuram de calificativul nesperat 
pe care-l luasem. Mai târziu însă, judecând aşa cum se spune,,la rece” 
ceeace a fost , am realizat penibilul situaţiei prin care am trecut. Am 
apreciat din plin însă răbdarea,înţelegerea şi bunăvoința cu care am 
fost tratat în timpul examenului, deşi susţinusem o probă nereuşită 
de examen. De recomandările de viaţă pe care mi le-a făcut atunci , 
am ţinut întotdeauna cont. De atunci, jur că n-am mai copiat la nici 
un examen sau concurs. 

Oare nu a constituit pentru mine acest examen o instructivă lecţie 
de viaţă? 

Cu certitudine,da! 


Moto: 

,, Îi respectăm mai mult pe cei morţi decât pe cei vii. 
Ar trebui să-i respectăm şi pe unii şi pe alţii deopotrivă”. 
Voltaire 


ÎN SPATELE FIECĂRUI MEDIC EXISTĂ O MULŢIME DE CRUCI 


Când eram student medicinist, am auzit această afirmaţie din 
gura unuia dintre cei mai mari clinicieni internişti pe care i-a avut 
medicina românească, prof.dr. luliu Haţeganu de la Institutul de 
Medicină şi Farmacie din Cluj. Ea mă urmăreşte de aproximativ 50 de 
ani,de când am auzit-o pentru întâia, dar şi pentru ultima dată. 
Afirmația este zguduitoare prin recunoaşterea unui adevăr de 
necontestat, de contextul în care a fost făcută şi mai ales de cinea 
fost făcută. 

În anul 1957 s-a serbat în Bucureşti, în Aula Facultăţii de 
Drept,Centenarul Învăţământului Medical Românesc,a cărui ctitorie i se 
datorează medicului militar Carol Davila, un francez naturalizat în 
România. 

Ca student medicinist într-un an terminal, am avut şi eu onoarea 
să asist la aniversarea acestui jubileu,la care au fost prezente aproape 
toate marile personalităţi medicale ale momentului,din întreaga ţară. 

Aveam deja conturată, încă dinainte, părerea că şcoala 
bucureşteană de medicină internă gravita în jurul marii personalităţi a 
Academicianului prof. dr. N. Gh.Lupu „aşa cum şcoala de medicină 
internă clujeană gravita în jurul Acad. prof. dr. luliu Haţieganu. 

Regret acum faptul că nu cunoaştem atunci starea celorlalte şcoli 
medicale din ţară ( laşi, Timişoara, Tg. Mureş) pentru a putea să le 
introduc în prezentarea momentului pe care-l evoc. 

Şi pentru că am lăsat să se înţeleagă că ştiam multe, atât despre 
şcoala medicală bucureşteană,cât şi despre şcoala medicală 
ardeleană,consider necesară o precizare,care pentru unii cititori,mai 
ales din lumea medicală,nu va fi o noutate,dar pentru alţii, poate că 
da. 

În Facultatea de Medicină din Bucureşti domnea,în general, un 


climat academic,,rece”. Întâlnirea cadrelor didactice universitare (de la 

preparator până la profesorul, şef de catedră ) cu studenţii se făcea 
doar în amfiteatru,în sala de lucrări practice şi la examene. Nu se 
poate spune că exista o apropiere între cadrele didactice şi studenţi. 
Unii cu alţii se întâlneau deci,doar în facultate. După orele de activităţi 
didactice,,nu se mai cunoşteau unii cu alţii”. Din păcate şi viaţa 
interstudenţească era croită cam după acelaşi tipar. Nu era o viaţă 
colectivă extrauniversitară;era mai de grabă una de „,bisericuţe”, ,, de 
gaşcă” sau de ‚pătură socială”. De regulă interferența între membrii 
acestor,,celule sociale” era dificilă şi de aceea şi rară. O mai mare 
socializare a vieţii studenţeşti se petrecea doar între studenţii din 
provincie care locuiau în căminele studenţeşti; între aceştia m-am 
numărat şi eu. Şi o spun cu satisfacţie. 

Relaţia student - profesor era de circumstanţă;erau faţă în faţă 
doar la cursuri în amfiteatru,la examen şi uneori în saloane,în faţa 
bolnavilor. Cei mai mulţi profesori nu-şi cunoşteau studenţii nici din 
vedere,ca să nu mai vorbim de faptul că nu le cunoşteau numele. 

La aparenta prăpastie dintre profesori şi studenţi contribuia şi 
contribuie şi astăzi sistemul de învăţământ clinic universitar,care se 
face în Bucureşti într-un număr de câteva zeci de spitale 
clinice,răspândite pe toată aria oraşului. Şi care nu e mică. Un student 
poate avea dimineaţa activitate într-o clinică,apoi, de la ora 12 (să 
zicem)la 14, curs la o altă clinică,eventual după amiaza cursuri în 
sediul facultăţii, din Cotroceni. Studentul petrecea o bună parte din 
timpul unei zile mergând „pe blat” (fără bilet) atunci şi poate mai puţin 
acum, cu mijloacele de transport în comun(căci atunci nu erau maşini 
proprietate personală aşa cum există astăzi). 

Cu totul altfel se desfăşura viaţa universitară în Cluj. În câteva 
vizite ocazionale pe care le-am făcut la Facultatea de Medicină din Cluj, 
am constatat că acolo există o viaţă mult mai socializată,o apropiere 
mai mare între studenţi, pe de o parte, dar şi între ei şi cadrele 
didactice, pe de altă parte. 

Am rămas surprins că şi preparatorul şi profesorul şef de catedră 
sau de clinică îi cunoşteau şi-i strigau pe nume pe majoritatea 


studenţilor în medicină. Participau la olaltă la activităţi ştiinţifice 

(cercuri ştiinţifice studențeşti,şedințte de  comunicări)culturale 
(spectacole,conferințe)sau activităţi distractive (reuniuni studenţeşti cu 
dans sau excursii). 

Peste tot plutea în aer sentimentul unei prietenii- desigur 
păstrându-se limitele bunei cuviinţe şi a respectului datorat maeștrilor 
de către discipolii lor- ceea ce permitea constatarea că studentul 
clujean era integrat şi socializat într-un sistem universitar din care 
studenţii rămâneau, pe bună dreptate, cu mult mai multe amintiri 
frumoase decât colegii lor din Bucureşti. 

Mediciniştii ardeleni mai aveau încă un motiv pentru o viaţă 
extrauniversitară trăită mai din plin şi în comuniune mai strânsă unii cu 
alţii. Era - şi este şi în prezent - avantajul grupării majorităţii clinicilor 
universitare şi a căminelor studenţeşti într-un adevărat campus 
universitar. Majoritatea clinicilor erau foarte apropriate între ele iar 
deplasarea dela una la alta nu necesita decât câteva minute de mers 
pe jos. 

Am ţinut să explic cele două maniere de a trăi viaţa 
studenţească „pentru cei care n-au avut prilejul să constate la faţa 
locului aceste particularităţi,dar şi pentru a înţelege mai uşor episodul 
legat de privilegiul ce mi s-a ivit de a-l cunoaşte pe unul din corifeii 
şcoli medicale ardelene. 

să ne întoarcem deci în Aula Facultăţii de Drept din Bucureşti, în 
aceea zi de festivitate jubiliară a anului 1957. 

După ce s-au perindat la tribună şi au ţinut cuvântări unele mari 
personalităţi din viaţa medicală,dintre care,pe unii îi cunoşteam, iar pe 
alţii îi vedeam şi-i ascultam pentru prima oară, a venit rândul la cuvânt 
şi al Acad. luliu Haţieganu. Dar nu pot să trec mai departe fără a vă 
împărtăşi impresia pe care mi-a făcut-o acest mare Om,mic de 
stat,uşor adus de spate de anii pe care-i purta cu demnitate. Era de o 
eleganţă vestimentară sobră,impecabilă. Prin conţinutul şi maniera 
expunerii,prin mimica şi gestica sa bine controlată,prin conciziunea 
frazelor şi dicţia perfectă a reuşit să capteze atenţia auditoriului, iar la 
sfârşit a primit o explozie de aplauze,atât pentru calitatea expunerii 
cât şi pentru personalitatea celui care le-a vorbit. 

Şi -a încheiat prelegerea, în mod surprinzător, cu o întrebare 
adresată publicului din sală: 

- Dacă are cineva vre-o nelămurire,vre-o întrebare, aştept s-o aud 
şi încerc să răspund. 

În acel moment „la balcon se ridică în picioare un tânăr, care eram 
convins că este student. 

- Domnule profesor, dumneavoastră care a-ţi format zeci de 
promoţii de medici şi care a-ţi tratat mii de bolnavi,a-ţi avut şi eşecuri 
şi decepţii profesionale? 

-Da „tinere coleg! Şi eu „ca ori care medic practician, am în 
spate un cimitir de cruci! 

A urmat un moment de stupoare în sală,după care profesorul a 
continuat, pe un ton calm,neconvenţional,să explice că medicina este 
o ştiinţă şi o artă „dar că şi ea are limite care ţin de particularităţile 
bolii şi bolnavului,de priceperea medicului „de stadiul de dezvoltare al 
ştiinţelor medicale şi de fatalitate,care nu poate fi clar explicată încă şi 
nici nu poate fi contestată. 

Au urmat alte câteva fraze prin care explica de ce medicina este 
grea,de ce rezultatele obţinute sunt relative şi de ce „orice medic din 
mileniul nostru (atunci mileniul II) sau din mileniile viitoare, nu v-a fi 
ocolit de eşecurile medicale. 

Mi s- a părut că în cuvântul său a făcut o mărturisire de credinţă 
pe care puţini din adevărații maeştrii ai medicinei o fac şi pe 
care „aproape că nu o fac niciodată medici tineri sau chiar cei mai 
puţin tineri,al cărui orgoliu împletit cu exuberanţa vârstei îi împiedică 
să o facă. 

Seara a avut loc, în splendidul hol al Facultăţii de Medicină din 
Cotroceni, o serată dansantă (nu sunt sigur că aşa s-a intitulat) la care 
nu au lipsit dansurile obişnuite de salon sau cele pe ritmuri moderne, 
dar nici horele şi sârbele româneşti. 

Şi cine credeţi că se afla în horă, în ciuda vârstei senectuţii? 
Academicianul luliu Haţieganu şi alţi câţiva dintre maeştrii noştri. 

Vă mărturisesc că am fost fascinat de persoana şi personalitatea 


sa,astfel încât nu l-am scăpat din vedere nici un moment. Şi am 

constatat că în jurul Domniei sale se învârteau numeroşi tineri studenţi 
(printre care mă aflam şi eu) angajaţi în conversații, purtate într-un 
spirit de amiciţie,nu prea obişnuit în mediile universitare de pe malul 
Dâmboviţei. 

Şi aşa s-a încheiat întâlnirea mea cu un mare om şi profesor care 
şi-a ocupat definitiv un loc în galeria marilor personalităţi din istoria 
modernă a medicinii româneşti. 

După mai mult de 40 ani, mi-a căzut în mână o carte consacrată 
acestei mari personalităţi medicale,nu numai clujene, ci a întregii 
Românii, scrisă de un prodigios medic-scriitor clujean „dr. Florea Marin. 

În volumul său intitulat,,Prof. luliu Haţieganu,figură legendară” 
am întâlnit punctul de vedere al unui om care a stat mai mult prin 
prejma maestrului şi care mi-a îmbogăţit cunoştinţele despre cel pe 
care cu respect l-am evocat. Astfel am cunoscut mai bine omul şi 
profesorul  luliu Haţieganu în toate dimensiunile - ştiinţifică, 
umană, civică,culturală,pe baza bogatei sale documentaţii. 

Legendarul savant şi om, a fost numit chiar şi în timpul 
vieţii,fapt mai rar întâlnit la noi. A realizat mult, dar a şi suferit în 
viaţa . Prima suferinţă mare a fost înlăturarea din învăţământul 
universitar timp de 4 ani,după care, din fericire, a fost reabilitat şi 
repus în drepturi. Atunci când a avut de suferit, necazul i-a fost cauzat 
de un confrate de breaslă, dr. M. Kernbach. 

Din interesantul volum am mai aflat că maestrul a deţinut şi 
onoranta funcţie de Rector al Universităţii clujene, dar şi că a fost un 
animator al vieţii ştiinţifice,culturale şi chiar sportive a Clujului său 
drag. 

Aceste noi informaţii dobândite după lectura cărţii îmi sporesc 
convingerile frumoase pe care mi le formasem anterior, prin contractul 
direct cu marele Om şi savant, făcându-mă să înţeleg mai bine cât de 
mult datorează România,,Şcolii ardelene” „nu numai în domeniul 


cultural ci şi în cel medical. 

Moto: 


„Jumătate din viaţă ne cheltuim sănătatea 

pentru a strânge avere. În cealaltă 
jumătate, 

ne cheltuim averea pentru sănătate”. 


Voltaire 


UN CURAJOS AL VORBELOR ŞI AL CONDEIULUI SĂU 


Se spune că în viaţă „,banul atrage alţi bani,iar o amintire 


trezeşte alte amintiri”. Dar nu despre banii care aduc alţi bani doresc 

să relatez în continuare, ci de o amintire din viaţă,care mă leagă de un 
minunat medic şi om integru. 

Elogiam într-una din amintirile mele un magistru în medicină 
care a avut tăria să facă publică o confesiune de credinţă legată de 
eşecurile pe care le-a avut în carieră şi domnia sa şi pe care, cu 
siguranţă le poartă în spate cei mai mulţi medici. Era vorba despre 
marele profesor luliu Haţieganu. De atunci tot continui să-mi pun 
întrebarea: Există vreun medic care, voit sau ne voit,conştient sau 
inconştient,direct sau indirect, nu are conştiinţa încărcată cu cel puţin 
un caz de deces din rândul pacienţilor pe care i-a îngrijit de-a lungul 
timpului ? 

Răspunsul sper că v-a veni de la sine după ce voi încerca să 
relatez „cât mai fidel posibil,o intersectare fericită a vieţii mele cu un 
valoros maestru al medicinei româneşti. 

Amintirea pe care văd că timpul nu a reuşit să o şteargă se 
referă la un om pe care l-am stimat nespus de mult pentru calităţile 
sale morale şi profesionale de care am avut prilejul să mă conving. 

Este vorba de conferenţiarul dr. radiolog Arcadie Percek. 

Iniţial i-am citit numeroase articole din presa medicală „apoi şi 
câteva din extrem de interesantele volume de medicină ştiinţifică sau 
popularizată (denumită, până mai ieri, educaţie sanitară şi, mai nou, 
educaţie pentru sănătate ) şi am fost fascinat de modul de 
prezentare ,de claritatea şi conciziunea exprimărilor,de bogăţia şi 
noutatea informaţiilor pe care le transmitea prin scris şi nu în ultimul 
rând, de umorul care pe alocuri nu lipsea. 

Până să-l cunosc personal „mărturisesc că-l consideram printre 
cei mai instructivi şi docţi scriitori de literatură -mai puţin 
ştiinţifică,adresată specialiştilor,dar mai ales adresată marelui public - 
care găsea uşor cea mai directă şi mai potrivită formă de acordare a 
unor sfaturi medicale indispensabile omului modern „indiferent de 
gradul său de pregătire intelectuală. 

Dela distanţă l-am considerat un excelent medic -scriitor .Cu 
timpul l-am cunoscut şi personal şi am avut prilejul să-i ascult 


discursul medical, atât în sesiunile de comunicări de specialitate cât şi 

în conferinţe ţinute în faţa unui public eterogen, dornic de a-şi însuşi 
practici şi noţiuni teoretice referitoare la om, la viaţă „la sănătate. 

Când vorbea era seducător, astfel încât cucerea uşor şi îşi 
stăpânea bine auditoriul .Eu rămân însă la părerea că,deşi era un bun 
orator,exprimarea sa în scris era superioară, de-a dreptul cuceritoare. 
Din acest motiv cred că nu mi-a scăpat nici unul din articolele sale 
publicate, fie în presa de specialitate medicală,fie în cea de informare 
generală şi bineînţeles, niciuna din numeroasele cărţi pe care le-a 
scris. 

Mă bucur chiar pentru faptul că în biblioteca mea stau la loc de 
cinste două dintre volumele sale pe care mi le-a oferit cu autograf şi 
pe care, atunci când le răsfoiesc sau doar când le văd, îmi trezesc 
amintiri plăcute despre un om deosebit. 

Gestul său prin care mi-a oferit unele din lucrările sale m-a 
mişcat şi în semn de respect şi recunoştinţă,i-am oferit la rându-mi un 
volum pe care l-am publicat nu cu mult timp înainte ca el să 
părăsească această lume. La citirea autografului pe care l-am scris pe 
carte, mi-a mulţumit sincer şi la fel de sincer m-am bucurat şi eu la 
primirea unor elogii şi mulţumiri din partea domniei sale. 

Pentru activitatea sa publicistică l-am admirat atât de mult încât 
mi-am propus să-i calc pe urme şi să mă consider un discipol al său în 
ale scrisului. Recunosc că,mi-ar face plăcere dacă unii dintre cititorii 
mei ar confirma existenţa în scrierile mele a tuşei maestrului orator şi 
scriitor, conf. dr Arcadie Percek. 

Mi-am permis chiar să-i plastografiez un scurt paragraf din 
excelenta sa lucrare intitulată „Mundus medicamenti” ( publicată în 
anul 1981),referitor la invitaţia făcută, într-o manieră umoristică 
adresată cititorilor,, de a-i citi „măcar parţial lucrarea”. În ce fel făcea 
această invitaţie, sper că veţi constata citind rândurile cu care mi-am 
prefaţat lucrarea . 

De dr. Arcadie Percek mă leagă însă o amintire care mi-a întărit 
convingerea că recunoaşterea greşelilor profesionale nu este un punct 


forte în etica medicilor şi mai ales a celor cu galoane mai multe( a se 


61 


înţelege „cu titluri profesionale sau universitare mai multe şi mai înalte 
n). 

lată despre ce este vorba „de fapt. 

Întâmplător, într-o zi,ne-am întâlnit prin oraş. Ne-am salutat 
strângându-ne mâinile şi urându-ne de bine. La despărţire m-a rugat 
să trec când pot,pe la clinica radiologică în care lucra „deoarece ar dori 
să discutăm o problemă care-l preocupă şi care ar putea să mă 
intereseze şi pe mine. 

Zis şi făcut. Peste aproximativ o săptămână l-am vizitat în clinică. 
Am aşteptat până a terminat de examinat bolnavii şi ne-am retras în 
cabinetul său de lucru. 

A început prin a-mi prezenta problema care-l frământă de câtva 
timp şi anume elaborarea unei cărţi medicale sub redacţia sa,dar cu 
participarea mai multor medici din diverse specialităţi medicale,în care 
să fie prezentate unele cazuri reale de eşecuri terapeutice. 

Considera că o asemenea lucrarea ar fi fost inedită pentru 
România. Ştia însă că în alte ţări există asemenea lucrări şi ele 
constituie un material instructiv excepţional pentru procesul de 
învăţământ medical şi în special pentru medicii tineri. Mi-a mai precizat 
că o asemenea propunere a făcut-o şi altor medici cu state vechi în 
practica medicală curentă,printre care şi unor profesori universitari. 
Din păcate,numai doi dintre medicii abordaţi au fost în principiu de 
acord, urmând ca discuţiile detaliate să fie reluate peste câtva timp. Şi 
mi-a accentuat faptul că între cei doi medici care au fost de acord nu 
era nici un pediatru, astfel încât îmi face mie această propunere. 

Mi-a precizat că nu aşteptă pe loc răspunsul meu, ci în următorul 
timp să-l sun şi să-i comunic hotărârea mea. 

Nu am întârziat şi - aşa cum procedez de regulă, când iau 
anumite decizii - i-am comunicat telefonic că sunt de acord şi că-i 
apreciez mult ideea pe care a îmbrăţişat-o şi pe care, la rândul meu,o 
îmbrăţişez fără rezerve. 

Am încheiat convorbirea telefonică cu asigurarea că-mi v-a 
comunica data la care să ne întâlnim toţi cei care au fost de acord şi 


să discutăm modul de realizare a unui astfel de proiect, în premieră 

naţională,care,recunosc,era considerat atunci , ca şi acum, destul de 
neortodox pentru medicina românească. 

A trecut mult timp şi n-am mai primit nici o veste. Întâmplarea a 
făcut să ne întâlnim la un spectacol şi mi-a spus că este dezamăgit de 
faptul că dintre cei aproximativ 16 -17 medici pe care i-a contactat în 
scopul amintit, numai patru dintre ei au fost de acord. Între ei eram şi 
eu dar, cum era şi de aşteptat - mi-a precizat el - nu era nici un 
profesor universitar. 

Cu mâhnire în suflet mi-a explicat: 

-Nimeni sau aproape nimeni nu este dispus să-şi recunoască 
propriile erori medicale. Şi curios,nu o facem nici chiar atunci când 
decesul survenit nu poate fi imputat medicului. Este vorba, pe deo 
parte, vanitate profesională care-i împiedică pe medici să recunoască 
eşecul, iar pe de alta, este bine ştiut că implicaţiile medico - judiciare 
ale unui caz pot avea consecinţe imprevizibile asupra celor implicaţi 
sau chiar incriminaţi într-un eşec medical. 

Aşa s-a încheiat capitolul unui proiect iniţiat, cu cele mai bune 
intenţii de conf. dr. Arcadie Percek. 

Nu după mulţi ani s-a încheiat chiar viaţa celui care a încercat să 
iniţieze şi să ducă la bun sfârşit o astfel de lucrare inedită în literatura 
medicală românească . 

În prezent situaţia responsabilităţii medicale s-a schimbat 
radical,odată cu elaborarea şi intrarea în vigoare a Legii malpraxisului 
şi ca atare,o astfel de iniţiativă nu mai preocupă pe nimeni şi nici nu şi- 
ar găsi adepţii . 

Moto: 
„Poţi să-ţi schimbi părerea oricând, 
dar niciodată principiile”. 
Victor Hugo 
BIOLOGIA ŞI ASERVIREA El POLITICĂ 


Pentru studenţii nou intraţi la Medicină,Biologia reprezintă o 
disciplină de studiu fundamental, care-i aduce studentului din primul 
an de facultate un bagaj de informaţii şi concepţii despre apariţia şi 
evoluţia vieţii,despre legile naturale care o guvernează şi despre 
posibilitatea intervenţiei omului - creaţie supremă a naturii sau a 
divinităţii(?) - în modificarea condiţiilor mediului biologic în care se 
dezvoltă fauna şi flora. 

Pentru a înţelege capacitatea evoluționistă a omului şi a vieţii 
sale în mediul său natural,studentul trebuie să acumuleze încă din 
primul an de facultate o serie întreagă de cunoştinţe de biologie 
generală,fără de care nu va putea înţelege mai târziu,în anii în care va 
trece la studiul medicinei clinice,ce se întâmplă cu omul sănătos şi mai 
ales cu cel bolnav. 

Deoarece promiteam la începutul lucrării că nu voi prezenta 
decât fragmente de viaţă şi fapte trăite de mine,voi relata doar un 
aspect din pregătirea promoţiei mele de studenţi medicinişti în această 


64 


disciplină medicală preclinică, într-o perioadă tulbure a vieții 
sociale,politice şi ştiințifice,cea a anilor '50. 

Catedra de Biologie medicală din Facultatea de Medicină era 
condusă de cel care ne era prezentat, nouă, studenţilor ,ca o somitate 
medicală, Academicianul prof. dr. Vasile Mârza. La aceea dată nu 
ştiam despre Domnia sa decât că a venit la Bucureşti de la laşi şi că 
era un om de ştiinţă activ implicat în politica comunistă care trebuia 
să se facă resimţită în toate domeniile vieţii sociale româneşti. Deci şi 
în Medicină. Probabil că apartenenţa sa la grupul de intelectuali 
români care au semnat un memorandum prin care cereau ieşirea ţării 
din războiul antisovietic şi întoarcerea armelor împotriva hitlerismului, 
i-a favorizat ascensiunea sa în medicina românească . Ca de altfel şi a 
altor oameni de ştiinţă precum C.I.Parhon, S.Oeriu,deja consacraţi sau 
deveniți mari personalităţi medicale 

Încă anul 1948 începuse, în ţara noastră proslăvirea ştiinţei şi 
culturii sovietice şi denigrarea a tot ceea ce se realiza în lumea 
occidentală,socotită atunci „,„decadentă şi fără nici un viitor” . 

În cele doar 2- 3 cursuri pe care le-a ţinut în acel semestru în 
faţa noastră „a studenţilor din primul an de studenţie ,ne vorbea destul 
de convingător - deşi nu era greu să fii convingător pentru un auditoriu 
tânăr şi neinformat în Biologie, aşa cum eram noi-despre o realizare 
crucială în domeniu, obţinută de cercetătorii sovietici şi anume,despre 
crearea în laborator de celule vii, funcţionale „dintr-o masă amorfă de 
proteine şi de aminoacizi . 

Ne vorbea cu convingerea despre ceea ce a văzut la Moscova în 
laboratoarele marei savante sovietice din domeniul Biologiei, Acad. 
prof. dr. Olga Lepeşinscaia,onorată pe atunci de sovietici cu cele mai 
înalte titluri ştiinţifice pe plan naţional, dar necunoscută şi de 
străinătate. 

Nu ştiu ce gândeau atunci colegii mei, dar eu,mărturisesc sincer 
că am crezut tot ceeace ne prezenta profesorul nostru, deoarece nu 
avem noţiuni exacte despre Biologie; cele cu care veneam din ultimii 


ani de liceu erau vagi şi erau „poezie şi nu ştiinţă”. 

După mai mulţi ani,aveam să-mi dau seama că totul era un 
bluf „pe care noi românii trebuiau să-l acceptăm,iar unii dintre ei - aşa 
cum era şi „,„marele profesor” - trebuiau chiar să-l susţină şi să-l 
promoveze în ştiinţa românească. 

De atunci şi până astăzi nu s-a mai auzit despre aceea 
descoperire epocală şi despre descoperitoarea ei,marea savantă 
sovietică. Dar nu se mai vorbeşte nici despre discipolul 
şi „,„propagandistul” său, care ne preda nouă cursuri, foarte probabil 
din oportunism, şi nicidecum din convingere. 

Într-o altă oră de curs îmi amintesc că ne-a făcut un adevărat 
expozeu despre superioritatea în lume, a Biologiei umane sovietice, în 
fruntea căreia îl situa pe savantul, medicul şi biologul Ivan Petrovici 
Pavlov, pe care-l socotea părintele studiului reflexelor condiţionate la 
om şi la animale şi al patogeniei cortico - viscerale,patologie în care 
determinantă era funcţia scoarţei cerebrale. 

Cu aceiaşi (aparentă) convingere ne vorbea despre marea şcoală 
de Biologie vegetală sovietică,care a realizat uimitoare progrese în 
ceeace priveşte producţia de cereale şi de legume,capabilă să asigure 
nu numai hrana cetăţenilor sovietici ci şi a întregii populaţii 
mondiale,aflată în continuă creştere. 

În fruntea acelui grup de savanţi îi situa pe Ivan Vladimirovici 
Miciurin ( Biolog rus, iniţiator de principii şi tehnici noi în producţia 
vegetală şi în transformarea unor specii vegetale în favoarea omului ) 
pe Timiriazev şi pe Lâsenco, la rândul lor,cercetători cu merite mari în 
biologia vegetală. Ne-a amintit, deşi n-ar fi fost cazul la disciplina de 
Biologie, în treacăt, despre marele fizician sovietic Alexandru 
Stepanovici Popov pe care-l considera creatorul fizicii acustice şi 
inventatorul radioului,deşi noi ştiam că adevăratul inventator era 
savantul italian Guglielmo Marconi) . 

Despre toţi aceştia, numiţi titani de către profesorul nostru, noi 
nu ştiam mai nimic. Nu ştiam multe şi nici nu aveam atunci dezvoltată 
capacitatea de înţelegere şi de aceea luam de bune spusele maestrului 
nostru. Mă întreb acum, după 55 ani de atunci dacă Acad. Vasile 


Mârza „care trebuie s-o recunoaştem, era un intelectual,,rasat” un bun 

orator,plăcut ca om şi foarte plăcut pentru dialectul moldovenesc în 
care -şi rostea cuvântările,credea ceea ce ne prezenta nouă? judecând 
cu mintea de acum,cred că nu! O făcea,cu siguranţă dintr-un 
oportunism de care au fost capabili şi mulţi alţi intelectuali români în 
aceea perioadă de transformări politice şi sociale prin care trecea ţara 
şi oamenii ei. 

Propaganda prosovietică intensă care se desfăşura în România şi 
în ţările care urmau să constituie „lagărul socialist ”, cred că, în afara 
unor rezultate bune de moment,a avut,pe termen lung, un efect 
invers .A reuşit ca prin exagerarea şi supradimensionarea meritelor 
unor cercetători ruşi sau sovietici, ori prin răstălmăcirea şi 
interpretarea eronată a unor rezultate,să compromită şi să 
demonetizeze valoarea reală pe care totuşi au avut-o unii dintre 
savanții sovietici. Şi când spun asta, mă gândesc la o necesară 
reabilitare şi repunere în drepturi a unor mari cercetători ruşi şi 
sovietici care şi-au adus cu adevărat contribuţia la dezvoltarea ştiinţei 
şi civilizaţiei universale. 

În susţinerea acestei păreri mă voi folosi doar de două exemple 
din disciplina Biologie,în jurul căreia am concentrat comentariile de 
faţă. Nu o spun eu,ci comunitatea oamenilor de ştiinţă, susţine că Ivan 
Petrovici Pavlov a fost în realitate un celebru fiziolog rus,care a studiat 
reacţiile reflexe condiţionate ale organismului uman şi animal, 
(experimentate în special pe câinii şi apoi ......... la oamenii) coordonate 
de sistemul nervos superior,sub influenţa scoarţei cerebrale (aşa 
numita substanţă cenuşie din creier) asupra unor organe interne. El 
este cel care a vorbit primul despre existenţa unei patogenii cortico- 
viscerale. Pentru aceste mari realizări I.P.Pavlov a primit, pe merit, 
Premiul Nobel pentru Fiziologie, în anul 1904. 

Cum a reacționat medicina românească  la,,îndoctrinarea 
pavlovistă” pe care o practicau după război organele de propagandă 
prosovietică din România? 

Puţini dintre slujitorii ei au acceptat -o sau se prefăceau c-o 
acceptă şi o propagau în învăţământul teoretic universitar şi în cel 


liceal,iar în unele cazuri, chiar şi în învăţământul medical clinic. Cei mai 

mulţi medici s-au făcut doar că o acceptă, dar au eludat-o elegant în 
practica medicală. 

Impresia de acceptare generală cu care se încerca să se 
acrediteze  pavlovismul (termen consacrat totalităţii operei ştiinţifice 
pavloviene)în cunoştinţa generală venea probabil şi de la faptul că, în 
perioada postbelică, numele lui I.P.Pavlov era acordat unor numeroase 
şi reputate instituţii medicale: institute de cercetări medicale, 
spitale,laboratoare etc. 

Legat de  pavlovismul forţat introdus în medicina 
românească,evoc un valoros dascăl pe care l-am avut la Catedra de 
Fiziopatologie în persoana conferenţiarului doctor H. Foni care ne 
ţinea cursuri foarte frumoase şi interesante,dar care nu ieşeau din 
tiparele acelui pavlovism excesiv,nociv pentru adevărata ştiinţă 
medicală. 

Ca om,conferenţiarul Foni era O persoană 
agreabilă,deschisă,foarte apropiat de studenţi,destul de îngăduitor la 
examen şi înţelegător cu nevoile vieţii de student. 

În cadrul Spitalului Central de Neuropsihiatrie,,Gh. Marinescu” de 
atunci, (Spitalul Prof. dr.Alexandru Obregia de astăzi) s-a creat o secţie 
de somnoterapie, condusă de cel sus amintit,secţie în care se 
traduceau în practică medicală teoriile exagerate ale urmaşilor lui 
I.P.Pavlov care preconizau tratarea bolilor cu patogenie cortico- 
viscerală prin somn prelungit. 

Se internau în această clinică bolnavi suferinzi de gastrită cronică 
„ulcer gastric sau duodenal,diverse nevroze sau boli de colecist şi la 
care tratamentul consta în inducere medicamentoasă,prin injecții cu 
substanţe hipnotice(care provoacă somn) a unei stări permanent de 
somn. Bolnavul nu se trezea decât la orele de masă,acestea fiind 
singurele perioade de veghe(când bolnavul este treaz)din 24 de ore. Şi 
o astfel de cură dură între trei şi patru săptămâni. 

Este adevărat că la externare pacienţii se simțeau mai bine în 
ceeace priveşte suferinţa lor digestivă,dar erau „,buimaci” o bună 
perioadă de timp, până reveneau la ritmul vieţii cotidiene,cu alternanţa 


de perioade de somn şi veghe. 

După câţiva ani această secţie s-a desfiinţat. Foarte probabil 
că,în contextul îndepărtării medicinei româneşti de ştiinţa sovietică, 
oamenii noştri de ştiinţă au reabilitat şi repus în adevărata lumină 
valoarea cercetărilor lui I.P. Pavlov, între care nu-şi mai găsea locul, ca 
altă dată,terapia prin somn în bolile cortico-viscerale, cu atât mai mult 
cu cât putea fi pusă în discuţie chiar existenţa unei astfel de patologii. 

Din anii '60 „odată cu obţinerea unei relative suveranităţi 
naţionale a României,ştiinţa românească a început să iasă de sub 
influenţa nefastă a ştiinţei sovietice şi a politicii de sovietizare a 
României şi să revină la matca ştiinţei universale pe care fusese 
obligată să o abandoneze şi care se afla, în Vestul şi nu în Estul 
globului pământesc. 

Abia atunci au început să fie reconsiderate meritele lui I.P.Pavlov 
şi să fie reaşezat acolo unde-i este locul,în galeria marilor savanţi ai 
Biologiei mondiale. 

Într-un mod oarecum asemănător s-au petrecut lucrurile şi cu 
Acad. Ivan Vladimirovici Miciurin, ale cărui merite în biologia vegetală 
au fost incontestabile, dar care, prin supralicitarea făcută de 
propaganda prosovietică a dus la efectul invers, la bagatelizarea 
rezultatelor sale,pe seama cărora s-au lansat chiar şi o serie de 
bancuri cu iz biologico-politic despre metoda altoirilor vegetale 
preconizate şi dezvoltate de marele savantialtoirilor cu un par în 
cap,altoirea unui papagal cu o oaie,etc.etc). 

Timpul a adus cu sine şi reabilitarea operei acestui om de ştiinţă 
ale cărui lucrări sunt unanim acceptate astăzi în lume, unele dintre ele 
constituind la timpul lor puncte de pornire în activitatea altor 
cercetători biologi. 

De aceea mi se pare de neînțeles atitudinea unor instituţii 
bucureştene care au hotărât „,peste noapte” schimbarea denumirii 
bulevardului bucureştean situat în zona de Nord a oraşului,şi 
atribuirea unui alt nume,chiar dacă el aparţine unei personalităţi mari 
a României. 

Consider că o astfel de acţiune „ca şi altele „prin care se acordă 


cu mare uşurinţă numele unor români sau străini, unor străzi, şcoli, 

instituţii culturale numai pentru a se crea da impresia respectului 
deosebit pe care-l purtăm acestora. 

Cred că se impune în general mai multă seriozitate şi 
obiectivitate în judecarea şi reconsiderarea valorilor naţionale şi 
mondiale atunci când se doreşte acordarea unor nume de persoane 
sau personalităţi unor instituţii ştiinţifice sau culturale,unor săli de 
sport , arene sportive etc. 

Dacă în cele expuse am încercat să prezint ca într-o fotografie, 
iniţierea generaţiei mele într-un anumit tip de biologie- cea aservită 
unor interese politice - voi încerca să prezint în antiteză şi o altă 
manieră de a preda biologia la nivel universitar,chiar în acele 
timpuri,,grele”. 

Tot la catedra de Biologie condusă de Acad. V. Mârza lucra şi 
conf dr. Alexandru Caratzali ,cel care ne-a ţinut marea majoritate a 
cursurilor la această disciplină. 

Deşi studenţii află relativ repede multe lucruri interesante despre 
maeştrii lor,trebuie să recunosc că despre conferenţiarul nostru nu am 
aflat mai nimic. Propriile noastre constatări au constituit primele 
impresii,care din fericire,s-au dovedit,cu timpul,că au fost corecte. 

Era un om de o delicateţe rară, astfel încât părea crescut şi 
educat în cele mai alese pensioane. Faţa şi vorba sa iradiau 
bunătate,dorinţă de comunicare ‚de monolog admirabil la curs şi de 
dialog la lucrările practice. 

Multe din cursurile pe care le ţinea erau cu adevărat grele, 
deoarece conţineau nu numai alfabetul, ci şi „,substanţa” unei 
importante secvenţe a Biologiei,anume Genetica. Ori, cunoştinţele 
noastre anterioare în genetică,erau sublime (ca să-l evoc pe 
Caragiale) dar ne lipseau cu desăvârşire”. Şi nu le aveam deoarece în 
acea perioadă genetica,ca ştiinţă era proscrisă, aşa încât nu era 
inclusă în cursurile liceale şi nici chiar în cele universitare. Totuşi, la 
cursul său ne vorbea, desigur, în mare,despre cromozomi şi gene,dar şi 
despre Johann  Mendel,Thomas Hunt Morgan şi August 
Weismann,consideraţi părinţii genetici ca ştiinţă. Dar şi despre multe 
altele, pe care nu le mai rețin astăzi „la peste 55 ani de atunci. Reţin 

însă faptul că despre genetică, nu ne-a mai vorbit niciunul din 
profesorii noştri din facultate,deoarece toţi s-au 
conformat „,dispoziţiilor superioare” care făceau din genetică un tabu,o 
interdicţie care a fost ridicată abia după anii '60. 

Îmi amintesc cu plăcere şi de examenul de sfârşit de an la aceea 
disciplină „ca despre unul dintre cele mai agreabile(evit folosirea 
termenului de examen uşor,pentru a nu subestima disciplina Biologiei 
şi a examinatorului meu) iar notele obţinute de majoritatea studenţilor 
au fost bune şi foarte bune. Cu siguranţă notele bune obţinute nu 
reprezentau fidel cunoştinţele noastre în aceea disciplină grea, ci mai 
de grabă ne erau acordate ca un stimulent la începutul unei studenţii 
care se întindea pe şase ani şi care începea cu materii cu adevărat 
grele,dar importante pentru viitoarea carieră de medic. Şi mă refer aici 
la anatomie descriptivă şi topografică,la embriologie,la histologie,dar şi 
la altele. 

Rememorarea unor secvenţe din studiul  Biologiei sunt 
emoţionante pentru mine,care le-am trăit, cum se spune „pe viu”, 
când am avut în faţă două modele de cadre didactice „care au înţeles 
să predea Biologia în moduri diferite,după orientarea lor 
ştiinţifică,condiţionată de cea politică,către Estul sau către Vestul lumii. 
Relatarea mea ar trebui să fie instructivă şi pentru cei care n-au trăit 
acele timpuri şi care sunt dornici să afle ce şi cum se făcea ştiinţa în 


comunism,societate în care politicul dirija şi domina totul. 


XXX XXX XXX XXX XXX 

Moto: 


„ Am îndrăgit dreptatea şi am 


urât 
nedreptatea:de aceea mor în 
exil” 
Papa Grigore al 
VIl-lea 


GREIERELE ŞI FURNICA ÎN VARIANTA FRAŢILOR PRIŞCU,AMBII 
REPUTAŢI MEDICI ŞI PROFESORI UNIVERSITARI 


Greierele din clasica fabulă este,în reprezentarea mea profesorul 
doctor Răzvan Prişcu,un reputat medic pediatru, continuator, în 
unele privinţe,iar în altele, chiar creator de şcoală modernă de 


pediatrie,în perioada în care a deţinut, în afara calităţii de profesor 

universitar şi importanta demnitate profesională de Director al 
Institutului de Ocrotire a Mamei şi Copilului, cu sediul în Bucureşti. 

De ce l-am comparat cu un greier? Pentru că era un bărbat 
chipeş,chiar răpitor(recunoaşterea aparţine studentelor mediciniste din 
ultimii ani de facultate).Era spontan, jovial,întotdeauna cu zâmbetul pe 
buze şi cu o vorbă de duh (a se înţelege, cu un banc cu, sau despre 
sexul frumos,un banc cu iz politic sau cu o snoavă de-a sa,spuse cu un 
talent de mare actor de comedie sau de revistă). 

Atunci când era cazul, era şi ironic,incisiv, curajos,cu un acut 
spirit critic şi etala o seriozitate de care nu puteau să nu ţină cont cei 
din prejma sa . Altfel „era înţelegător,îngăduitor şi mai ales bine voitor. 

De toate aceste calităţile ale sale aveam să-mi dau seama, 
începând din anul 1955,când am intrat în Clinica de Pediatrie de la 
Spitalul C F R nr 2 din Bucureşti(condusă de profesorul doctor Alfred 
Rusescu), în care,lucra din anul 1947, iar la aceea dată era şef de 
lucrări. Cei trei ani petrecuţi de mine în aceea clinică au fost anii de 
bază pentru formarea ca practician pediatru. 

Seriozitatea şi valoarea clinicii erau date de prezenţa în fruntea 
ei a profesorului, şef de catedră, al cărui nume tocmai l-am evocat şi 
care era o mare personalitate a pediatriei româneşti. Buna dispoziţie şi 
ambianța dintre studenţi şi cadrele didactice era creată şi întreţinută 
cu precădere tânărul, pe atunci, 
dr. Răzvan Prişcu. O asemenea atmosferă plăcută de lucru nu 
întâlneam în alte clinici universitare. 

O perioadă de timp mi-a fost chiar asistent de grupă şi nu uit că 
am învăţat atunci multe; şi pediatrie, dar şi deontologie şi etică 
medicală, pentru care-i păstrez o neştearsă amintire, acum, când a 
părăsit această lume. 

Întorcându-mă în  timpitrebuie să  menţionez faptul că 
ascensiunea sa profesională a fost spectaculoasă,dar normală pentru 
calităţile umane şi profesionale pe care le dovedea; a absolvi 
facultatea în anul 1948 cu „,magna cum laudae”. A fost promovat în 
funcţia de conferenţiar „apoi de profesor şef de clinică şi, în final ,de 
director al Institutului de Ocrotire a Mamei şi Copilului din Bucureşti ,ca 

cel mai înalt for de îndrumare şi control a activităţii asistenţei medicale 
a copiilor şi tineretului. În perioada 1965- 1974 a fost şi Decan al 
Facultăţii de Pediatrie. 

În cadrul Institutului de Medicină şi Farmacie din Bucureşti a 
ocupat şi o funcţie importantă pe linie de partid (atunci PCR, ca partid 
unic). Nu cred însă că există cineva,care ar putea astăzi să se plângă 
de modul în care profesorul îşi îndeplinea răspunderile de partid ce-i 
reveneau . O făcea de aşa natură încât să pară că îndeplinea,,linia 
partidului”, fără a aduce prejudicii studenţilor medicinişti sau corpului 
didactic universitar. 

Ca o confirmare şi totodată, ca o dovadă a celor afirmate, relatez 
o situaţie devenită notorie printre medicii bucureşteni şi cu deosebire 
printre pediatri,al cărui,,erou” a fost profesorul Prişcu . 

În iunie 1974,în calitate de Decan al Facultăţii de Pediatrie, de 
Director all OMC şi membru în Comitetul de Partid al Institutului de 
Medicină şi Farmacie a fost invitat la o Plenară a Comitetului Femeilor 
din Bucureşti. Exasperat de frumuseţea raportului, în contrast flagrant 
cu dificultăţile în care se desfăşura activitatea de pediatrie din întreaga 
ţară, a luat cuvântul şi „a fluierat în biserică”(cer scuze pentru 
exprimare,dar la acel timp era o formă de caracterizare a dizidenţei 
verbale)acuzând -vezi doamne - nu direct politica socială,ci singura 
fabrică de lapte praf existentă în ţară, care furniza o cantitate total 
insuficientă de lapte praf pentru alimentaţia sugarilor . A criticat cu 
mare abilitate şi ajutoarele aşa-zis stimulative pentru naştere acordat 
femeilor şi riscul copiilor nou născuţi, nedoriți. 

Asistenţa,în mare a aplaudat cuvântul său. Nu însă şi o serie de 
personalităţi politice care „au tăcut,dar au reţinut tot” şi au informat ,, 
mai sus”. A doua zi a fost chemat la conducerea superioară de partid şi 
judecat tovărăşeşte şi cu eficienţă, cum erau obişnuiţi să-o facă, fiind 
considerat  denigrator la adresa realizărilor partidului,ba chiar 
contrarevoluţionar. Consecințele asupra prof. dr. Prişcu au fost 
imediate. | s-a retras avizul de partid pentru funcţiile din partid şi 


pentru unele dintre cele ocupate în învăţământul universitar. 

A fost destituit imediat din funcţia de Decan al Facultăţii de 
Pediatrie şi după mai mult timp şi din cea de Director all OMC. Timp 
de 10 ani i s-a ridicat şi dreptul de a mai participa la Congresele 
medicale din străinătate şi i s-a interzis să plece din ţară şi să-şi 
viziteze fiul „emigrat în Israel prin căsătorie. 

Au trebuit să treacă ani de zile până când a fost realmente 
reabilitat şi şi-a reocupat locul în ierarhia pediatriei româneşti. 

Cam în aceea perioadă am avut prilejul să mă conving de 
principiile corecte pe care le avea în ceeace privea angajarea şi 
promovarea cadrelor didactice universitare din clinica de Pediatrie pe 
care o conducea şi care era considerată atunci nava amiral a Pediatriei 
româneşti. 

La un moment dat, s-au scos la concurs două posturi de asistenţi 
universitari. Şi pentru că eram tentat de un astfel de post,mi-am 
întocmit dosarul de concurs, cu toate actele necesare. Când m-am 
prezentat la secretariat să-l depun, l-am întâlnit, cu totul întâmplător, 
pe profesorul Prişcu. Îl salut respectuos,îmi răspunde şi mă întreabă pe 
un ton amical: 

-Ce faci pe aici măi, Popescule? 

-Domn' profesor aş vrea să mă înscriu la concursul pentru unul 
din posturile de asistent universitar. 

- Lucrezi tot la Spitalul Dr. Gh. Marinescu? 

- Da! îi răspund eu. 

Atunci mă trage mai de- o parte de la ghişeu şi mă întreabă: 

- Ce vârstă ai, măi Popescule? 
- 29 de ani „domnule profesor,ii răspund prompt,cu convingerea că 
sunt încă tânăr. 

- Dragă,pentru ceea ce -mi trebuie mie în clinică,,,eşti bătrân” . 

Trebuie să vă spun că la început expresia nu m-a şocat, 
deoarece-i cunoşteam umorul permanent . Dar apoi continuă: 

- Am nevoie de medici tineri, proaspăt absolvenţi,ca să-i 
formez „să-i trimit la perfecţionare în străinătate şi cu ei să asigur 
viitorul colectivului catedrei mele. Dar dacă tu vrei să încerci, poţi să te 


înscrii. 

La auzul acestei neaşteptate confidenţe( căci aşa am considerat- 
o şi atunci şi aşa o consider şi acum) am fost, bineînţeles, şocat. Parcă 
mi-a dat cineva cu ceva în cap,iar în gură am simţit un gust amar. 
Probabil era gustul amar al înfrângerii sau al nerealizării unei dorinţe 
arzătoare . 

Pentru că a fost convingător în ceeace mi-a spus,l-am salutat 
respectuos,i-am mulţumit şi am plecat acasă. În zilele care au urmat 
m-am tot gândit mult la această neaşteptată întâlnire şi la 
consecinţele ei capabile să-mi modifice opţiunea de a concura pentru 
acele posturi universitare. 

Când am văzut însă ce candidaţi au promovat acel concurs, am 
realizat corectitudinea şi principialitatea sa în selecţionarea şi formarea 
cadrelor didactice, dar şi faţă de mine a acelui om,pe care nu mai 
aveam nici un motiv să fiu supărat. Au ocupat locurile doi foarte tineri 
absolvenţi de facultate,şefi de promoţie şi care au evoluat ulterior 
spectaculos, ajungând în prezent, amândoi profesori în clinicile de 
pediatrie din capitală. 

De alt fel,nu am exagerat când l-am considerat unul dintre puţinii 
profesori şefi de catedră din Bucureşti care au creat o şcoală de 
profesori universitari pentru specialitatea medicală respectivă. 

Are meritul că,preluând dela predecesorul său la catedră,prof. dr. 
Alfred Rusescu o serie de tineri asistenţi şi şefi de lucrări - cu toţii 
foarte buni - ia trimis în străinătate la perfecţionare,i-a promovat la 
rangul de conferenţiar şi apoi la cel de profesor .Şi-mi face o deosebită 
plăcere să-i amintesc pe toţi profesorii la a căror formare şi consacrare 
a contribuit mentorul lor,prof. dr. Razvan Prişcu. 

Este vorba de prof. dr. Valeriu Popescu, Mircea Geormăneanu, 
Mircea Maiorescu „Florin lordăchescu, Mircea Georgescu, Dimitrie 
Dragomir,Eugen Ciofu, lon Gherghina. Dacă am omis pe cineva îmi cer 
scuze . 

Constat acum, privind în urmă, că toţi profesorii de pediatrie care 
au condus clinicile din Bucureşti în ultimii 25 ani - cu o singură 


excepţie, prof. dr. Gh. Goldiş, format la şcoala clujeană de pediatrie - 

au fost formaţi în clinica de pediatrie condusă de prof. dr. Răzvan 
Prişcu. 

O plăcută amintire care scoate în evidenţă comportamentul său 
pozitiv,amuzant şi umorul rafinat de care era capabil mai tot timpul,se 
leagă de un examen cu medicii pediatri la încheierea stagiului în 
clinicile de Pediatrie din Bucureşti . Comisia de examen era condusă de 
Domnia sa şi între membrii ei eram şi eu. Şi era normal să doresc ca 
medicii care au încheiat stagiul în clinica în care lucram să se fi 
prezentat cât mai bine. Totugşi,l-am pus în temă pe profesor că printre 
aceştia v-a fi unul,,mai original”, care probabil îl v-a amuza prin 
comportamentul său ciudat. Ciudăţenia venea de la nişte obiceiuri pe 
care le avea în clinică de a fredona uneori în spaţiul rezervat medicilor 
stagiari,cântări religioase. 

De alt fel,se discuta printre colegii săi că ar fi absolvit în prealabil 
fie Seminarul Teologic,fie chiar Facultatea de Teologie,după care a 
intrat la Facultatea de medicină şi din acest motiv era cu câţiva ani 
mai mare ca vârstă decât colegii săi de serie. 

Îi vine rândul la examen .Intră în cabinetul în care ne aflam noi, 
comisia de examen,ne salută şi de-o dată i se adresează prof. Prişcu, 
care prezida această comisie: 

-Domnule profesor,vă rog să mă examinaţi repede şi să-mi 
spuneţi şi nota,deoarece am o treabă urgentă de rezolvat. 

La auzul acestor vorbe toţi cei din comisie,mai puţin eu,au rămas 
uimiţi. Aşa ceva nu se întâmplase la vreun examen. Atunci profesorul 
s-a uitat cu semnificaţie la mine. Prin mimică l-am făcut să înţeleagă că 
el este cel „,ciudat” „pentru care l-am rugat să aibă mai multă 
înţelegere decât pentru alţii. 

-Dar ce aveţi aşa de urgent de rezolvat Domnule doctor. ŞI 
spunea aceasta, apăsând intenţionat pe termenul de adresabilitate - 
Domnule Doctor. 

Şi trebuie să menţionez faptul că şi în timpul comunismului se 
folosea acest apelativ şi nu cel de tovarăşi, atât între medici cât şi în 
discuţiile dintre bolnavi şi medici. 

- Am de făcut o consultaţie la o bătrână,ca să mai scot şi eu un 
ban,răspunde el cu nonşalanţă. Şi continuă: 

-Am şi eu un grup de pacienţi în vârstă, pe care îi consult la 
domiciliu şi de la care „mai ciupesc” şi eu câte un ban,căci sunt 
căsătorit şi am şi copii. 

-Păi aveţi studii de Geriatrie Dle doctor? Întrebă profesorul. 

-N-am, Domn profesor- răspunse el - dar la bătrâni mă descurc 
cu ceea ce am învăţat până în prezent.La copii,mai puţin....... 

-Şi n-ati avut nici un eşec cu ei? 

-Nooo! Păi ştiu să mă -nvârtesc să iasă totul bine. 

- Cum D-le doctor? Întreabă cu o falsă curiozitate profesorul. La 
această întrebare nu a primit însă nici un răspuns. 

| s-a dat subiectul la care să răspundă. A răspuns ceva şi din el şi 
„ de pe lângă el”, apoi s-a ridicat în picioare, a salutat şi a dat să 
plece. Se întoarce din drum şi mi se adresează mie: 


-Îmi aduceţi şi mie mâine la spital rezultatul „D-le doctor. Şi dus a 


Când am rămas între noi membrii comisiei profesorul râdea uşor 
şi mi-a dat dreptate în ceea ce-i spusesem înainte de examen despre 
acel candidat. Şi a mai spus: 

-Păcat că nu se face un examen psihologic serios candidaţilor la 
Facultatea de Medicină. 

Multă dreptate avea spuneam atunci,o spun şi astăzi căci nici în 
prezent nu s-a impus un astfel de examen la admiterea în facultate. 

A promovat examenul, i-am transmis nota obţinută la examen 
iar în zilele următoare la comisie, ne-am mai amuzat în pauza dintre 
candidaţi cu povestirile profesorului referitoare la alţi,,ciudaţi” pe care 
i-a examinat de-a lungul timpului. 

Cu câţiva ani în urmă l-am reîntâlnit pe distinsul profesor Răzvan 
Prişcu, marcat însă de vârstă, dar şi de o boală nemiloasă,pe care însă 
o suporta cu demnitate şi (un aparent )optimism,aproape ca cel din 
timpurile sale bune. 

Am precizat - un aparent optimism - pentru că adevărul era 


probabil altul. Pe de o parte îl rodea boala sa nemiloasă. Pe de 

alta,probabil că îl apăsau greutăţile vieţii,trăind singur şi cu o pensie de 
mizerie. Cred asta deoarece m-a întrebat: 

-Te-ai pensionat măi, Popescule? 

-Da, Domnule profesor. 

-Cu ce pensie „măi? 

-Cu trei milioane,domnule Profesor(lei vechi). 

-Bravo, măi! Eu fost profesor universitar,doctor docent „membru 
al Academiei de Ştiinţe medicale,cu 50 ani vechime „am doar 
2.700.000 lei. Ce zici? 

N-am răspuns nimic dar am dat din cap în semn de compătimire 
pentru o astfel de nedreptate pe care i-a făcea societatea după o viaţă 
de muncă bine făcută. 

Abia atunci am aflat cu adevărat drama singurătăţii, a existenţei 
bolii şi a dezinteresului societăţii pentru valorile sale umane. Tot atunci 
mi-a spus că unicul său fiu Virgil,este realizat în medicină dar trăieşte 
în Israel,unde s-a stabilit prin căsătorie .Îmi spunea cu satisfacţie că 
acolo este Director al Departamentului de Chirurgie ambulatorie de la 
Spitalul Universitar din Rehovat. 

La nici un an de la aceea întâlnire am citit în ziar un ferpar în 
care se aducea la cunoştinţa celor care l-au cunoscut şi apreciat, că a 
părăsit această lume. 

Şi aşa s-a încheiat viaţa unui mare profesor universitar 
doctor,care, asemenea unui greier, a ştiut să-şi trăiască în mod plăcut 
viaţa,să cânte,să râdă,să se bucure şi să se distreze, nu singur,ci cu cei 
din jurul său. lar atunci când trebuia ştia să fie medicul şi profesorul 
universitar serios, competent şi demn. 


Aşa l-am cunoscut şi aşa-l păstrez în memoria mea! 


* 


Dar cine este furnica din fabula a cărei similitudine o evoc în cazul 
de față? 


79 


Este fratele mai mic cu câţi ani al profesorului doctor Răzvan 
Prişcu, profesorul doctor Alexandru Prişcu, la rândul său un reputat 
medic practician . 

L-am cunoscut în primul an de facultate,când era asistent 
universitar la catedra de Anatomie şi preda la o altă grupă de studii 
cu care împărţeam aceeaşi sală de disecţie. Încă de atunci mi-a făcut 
impresia unui bonom, modest, discret, foarte apropriat de studenţi; 
altfel spus, în jargonul studenţesc de atunci, îl consideram „un om de 
treabă” sau într-un jargon al vremurilor mai noi, ,, de comitet ”. 

După trei ani l-am reîntâlnit în clinica de Chirurgie din 
Spitalul „,Caritas” unde urma să se ocupe chiar de anul nostru, în 
calitatea sa de şef de lucrări. La conducerea respective catedre era 
profesorul dr. lon Juvara, cel despre care am relatat mai pe larg într- 
unul din momentele memorialistice precedente. 

L-am regăsit acelaşi om delicat,prietenos,cu aceiaşi voce blândă 
şi vorbă molcomă,cu mare respect pentru studenţi (deşi uneori, poate 
unii dintre noi nu meritam acest respect ). Profesional „în clinică era 
considerat un foarte bun chirurg ( după aprecierile specialiştilor şi nu 
după ale noastre, căci nu eram încă în măsură de a face o asemenea 
judecată de valori).Era considerat chiar,,mâna dreaptă „ a profesorului 
Juvara în bunul mers al clinicii. 

Noi îl agream şi îl consideram cumsecade şi pentru faptul că ne 
mai trecea cu vederea absenţele (mai bine zis chiulul) dela stagiul în 
clinică. 

După alţi aproape 20 de ani l-am reîntâlnit ca profesor, şef al 
clinici de Chirurgie din Spitalul „,Colţea” din inima Bucureştiului. Şi nu 
l-am întâlnit întâmplător, ci interesat în a-l găsi,cu ocazia unei 
probleme medicale ivită în familia mea. 

Un nepot de- al meu,adolescent,suferea de circa şase ani de o 
boală digestivă neprecizată,în ciuda numeroaselor consultaţii şi 
investigaţii paraclinice efectuate în diverse spitale nu numai din judeţul 
său de domiciliu,dar şi din capitală. 

În această situaţie m-am gândit să apelez şi la serviciile fostului 


meu asistent despre care auzisem numai lucruri bune şi chiar faptul că 

a ajuns ,pe merit, profesor universitar. Remarcaţi că adeseori folosesc 
precizarea,,pe merit”. Oare să însemne asta că alţii nu ajungeau la 
acest titlu „pe merit” ? 

L-am căutat în clinică şi m-am prezentat, reamintindu-i : 

-D-le. profesor sunt doctorul....şi v-am fost student, atât în anul I la 
anatomie, cât şi în anul IV, la chirurgie. Nu cred că vă mai amintiţi de 
mine,deoarece n-am excelat nici în studiul anatomiei şi nici al 
chirurgiei. N-am ieşit cu nimic în evidenţă nici în bine, dar nici în rău, 
în tot acel timp. 

Şi cum intra în uzanţa unor astfel de reîntâlniri ale dascălilor cu 
foştii lor studenţi, m-a întrebat la ce facultate am fost şi în ce 
promoţie? 

-Promoţia 1958, Facultatea de Pediatrie ,i-am răspuns cu oarecare 
mândrie. 

-Da? În mare,îmi amintesc cu plăcere de studenţii de la 
Pediatrie,dar să-ţi spun sincer, nu-mi amintesc de D-ta! 

-Cred, d-le profesor şi motivele sunt „cu siguranţă,cele pe care vi 
le-am enumerat chiar eu. 

Apoi,am intrat în miezul problemei pentru care-l abordam,cazul 
nepotului meu care suferea „ca un câine”(să-mi fie scuzată 
exprimarea neacademică „dar este o expresie destul de frecvent 
folosită, atât între medici, cât şi între pacienţi pentru a exprima „un 
summum” de suferinţe pe care este obligat omul să le îndure). 

M-a pus să-i prezint cazul din punct de vedre medical,aşa cum 
trebuia să facă un student în faţa asistentului său universitar,cu mare 
lux de amănunte. Apoi a examinat bolnavul cu o 
minuţiozitate,,nemţească” pentru ca,la sfârşit, să-mi spună: 

- D-le coleg „nu pot să mă pronunţ cu certitudine asupra 
diagnosticului,dar am o bănuială... Soluţia este internarea în clinică şi 
vom vedea apoi despre ce e vorba şi ce este de făcut. 

Am internat copilul şi am trecut periodic să-l vizitez. După câteva 
zile s-a stabilit diagnosticul următoriulcer duodenal cronic, acoperit de 
epipon şi apendicită cronică, cu apendice înalt situat. 

Soluţia salutară în acest caz era una singură, operaţia . Şi, 
surprinzător, printr-o operaţie, într-un singur timp”, echipa 
chirurgicală condusă de distinsul profesor a rezecat zona ulceroasă din 
duoden şi a efectuat şi apendicectomia (rezecţia chirurgicală a 
apendicelui). 

Totul a mers perfect. Din acel moment copilul,care de 5-6 ani nu 
mai cunoscuse o zi fără dureri abdominale şi vărsături, s-a simţit din ce 
în ce mai bine,ba chiar perfect. 

Aşa cum se preceda uneori, mai ales în chirurgie,părinţii copilului 
au vrut să-i mulţumească profesorului printr-o metodă de sorginte 
feniciană,care,după inventarea banilor pe care ulterior , i-a folosit ca 
metodă de schimb între oameni. Dar plicul lor le-a fost,cu 
delicateţe,categoric refuzat. 

De regulă în astfel de cazuri se apelează la intermediari. Ca atare, 
familia m-a rugat să intermediez eu acest serviciu,că de, suntem între 
noi „medicii. 

Inițial le-am refuzat  propunerea,dar la  rugăminţile lor 
insistente ,,mi-am călcat pe inimă” şi m-am dus la profesor, rugându-l 
să accepte ,„,„mulţumirile” familiei bolnavului. M-a refuzat categoric şi 
mi-a spus: 

- D-le doctor,legile nescrise ale medicinei nu ne permit 
nouă,medicilor, să primim bani de la confrații noştri de breaslă şi nici 
chiar de la familiile lor. Aşa că........ 

M-am simţit tare jenat în acele momente şi am regretat că am 
cedat rugăminţilor familiei. Dar am învăţat ceva dela un OM cu suflet 
mare şi mare chirurg,un ceva pe care l-am respectat cu sfinţenie în 
întreaga mea carieră. 

După o săptămână „reconsiderându-mi atitudinea şi încercând să 
repar gestul meu neavenit , am procurat - destul de greu pentru acele 
timpuri - două sticle de whisky,pe care le-am ambalat elegant şi i le- 
am oferit profesorului drept mulţumire pentru tot ceeace a făcut 
pentru nepotul meu, care este astăzi un om serios,la casa lui,cu o 


familie numeroasă şi cu o sănătate de invidiat. 

Cu mare reticenţă a acceptat şi această formă de „atenţie 
” „reamintindu-mi faptul că „nici chiar aşa ceva nu s-ar face între 
colegi” . 

Ulterior,la deschiderea Spitalului Clinic Universitar din Capitală, a 
fost numit profesor, şef la una din cele două clinici de Chirurgie nou 
înfiinţate. Şi nu l-am ocolit,atunci când membri familiei mele sau dintre 
amicii mei aveau nevoie de servicii medico -chirurgicale. L-am 
căutat,m-a primit întotdeauna cu amabilitate,aş spune chiar „cu 
prietenie” (deşi gradul nostru de relaţii nu era propriu zis de 
prietenie ). A răspuns întotdeauna cu amabilitate rugăminţilor mele şi 
mi-a dovedit că cei doi fraţi Prişcu „ambii profesori universitar la 
Facultatea de Medicină din Bucureşti au fost şi rămân în memoria mea 
două valori profesionale şi umane demne de recunoştinţa pacienţilor 
şi de respectul meu şi al colegilor de breaslă. 

Închei plăcuta rememorare a întâlnirilor mele cu aceşti minunati 
fraţi, profesori reputați şi oameni cu suflet mare,dar atât de deosebiți 
între ei ca fire,atitudine şi comportament, încât nu-ţi venea să crezi că 
sunt fraţi . Dar, trebuie însă să acceptăm că asta este natura; ea ne 
aseamănă „dar ne şi deosebeşte, pe noi,oamenii „unii de alţii. 

Moto: 


„Fericit cel pe care-l fac 


prudent 
primejdiile înfruntate de 
alţii.” 
Publius Vergiliu 
Maro 


UN EXAMEN PE CARE CREDEAM ESTE IMPOSIBIL SĂ NU-L TRECEM. 
O EROARE A STUDENŢILOR ,SCUMP PLĂTITĂ! 


Este general admisă părerea că primii doi ani ai Facultăţii de 


Medicină sunt cei mai grei. Şi aceasta deoarece sunt anii de maximă 

acumulare a cunoştinţelor teoretice de bază necesare ulterior, în 
practica medicală. Este vorba de noţiunile de embriologie, anatomie, 
biochimie, biologie şi histologie. Dintre acestea,cea pe care am 
considerat-o cea mai grea, cea mai puţin plăcută şi chiar neinteresantă 
aşa cum gândeam atunci, a fost histologia. Legat de ea îmi revine în 
minte un episod care-mi confirmă faptul că zicala românească după 
care „,„ulciorul nu merge de multe ori la apă” este adevărată şi din ea 
se pot trage multe învăţăminte. 

Eram în sesiunea de examene de iarnă din anul 1954 şi urma să 
susţinem,tocmai examenul de Histologie. Dar ‚Înainte de a continua 
tragi-comica aventură a acestui examen, trebuie să intervin cu o 
precizare necesară pentru situaţia pe care doresc s-o relatez. 

Şeful catedrei de histologie din Facultatea de Medicină din 
Bucureşti era pe atunci o somitate a medicinei româneşti, şi nu numai 
a celei româneşti, profesorul dr. I.T. Niculescu. 

După câteva cursuri ţinute de Domnia sa la început de an 
universitar cu toţi studenţii anului Il din Institutul Medico -Farmaceutic, 
cursurile la care ne-a vorbit despre obiectul histologiei ca ştiinţă şi 
despre frumuseţea ei , următoarele cursuri pentru facultatea în care 
eram eu, cea de pediatrie, ne-au fost ţinute de conferenţiarul dr. 
Ardeal Hagi Paraschiv . La încheierea cursului de histologie , 
profesorul şef de catedră a stabilit, pe criterii necunoscute nouă,ca 
examenul de final de curs să fie susţinut la Facultatea de Medicină 
Generală cu domnia sa,iar la cea de Pediatrie, cu conf. dr. Ardeal Hagi 
Paraschiv. 

La aflarea acestei decizii am intrat uşor în panică,nu atât de teama 
de severitate din partea conferenţiarului nostru - care de fapt era un 
om minunat,înţelegător şi tolerant cu studenţii săi - ci mai ales pentru 
faptul că această disciplină mi se părea că este „aproape imposibil” de 
învăţat. Şi dacă n-am învăţat-o în timpul anului, conştiincios şi 
continuu,era, desigur, greu de recuperat tot ceea ce ar fi trebuit să 
învăţ într-un an, în doar cele 4- 5 zile dinaintea examenului. 

Locuiam în acel an în cameră cu un coleg de an,dela Facultatea 


de Medicină Generală şi cu un altul,coleg de grupă,de an şi de 

facultate cu mine. Eu urma să susţin acel examen cu o săptămână 
înaintea colegului dela Medicina Generală şi de aceea mă văitam 
lui,arătându-mi frica pe care o aveam faţă de acel examen. 

Am învăţat,,pe brânci” aşa cum se spune în jargon studenţesc, în 
toate cele cinci zile de pregătire şi l-am dat. N-a decurs el prea bine şi 
nici calificativul pe care l-am obişnuit nu-mi permitea să mă mândresc 
cu el „dar eram bucuros că am mai scăpat de un examen greu. 

Cu totul alta a fost situaţia colegilor de la Facultatea de Medicina 
Generală şi iată de ce. 

De ani de zile studenţii considerau disciplina de histologie ca fiind 
una care nu le ridică vreo problemă deosebită,deoarece examenul era 
considerat,,floare la ureche”. Bunătatea profesorului I.T.Niculescu la 
examene devenise aproape proverbială. La disciplina sa, nici un 
student nu cădea la examen. Chiar circula printre studenţi butada,,La 
examenul de histologie cu prof. I.T.Niculescu trebuie să faci cerere 
dinainte,dacă vrei să pici”. 

Îngăduinţa profesorului s-a dovedit reală câţiva ani la rând,până 
când au ajuns la examen colegii mei de promoţie de la Facultatea de 
Medicină Generală.. 

Brusc însă,,s-a schimbat calimera”. De când au început să 
susţină examenele primele grupe cu , profesorul care nu pica pe 
nimeni”,numărul restanţierilor a crescut considerabil; din fiecare grupă 
de studenţi, cădeau la câte doiitrei,patru. După încheierea 
examenului profesorul le reproşa studenţilor din fiecare grupă faptul 
că au tratat cu superficialitate o disciplină medicală fundamentală,că 
au profitat de bunătatea sa, etc.etc. 

Bilanţul final a fost dezastruos pentru că timpul de pregătire a 
acestui examen era total insuficient, iar severitatea a profesorului i-a 
luat pe nepregătite, astfel încât,începând din acel an „pentru alţii 
câţiva care au urmat,examenul de histologie cu prof. I.T. Niculescu a 
devenit spaima disciplinelor preclinice(din primii doi ani de facultate). 
Şi una dintre aşa zisele victime ale acestei răsturnări de situaţie a fost 
şi unul din colegii mei de cameră, care a trebuit să -şi sacrifice vacanţa 


pentru a-şi susţine restanta. 


86 


Pentru a vă convinge că nu greşeam în aprecierea pe care o 
făceam,susţinând că histologia era una dintre cele mai anoste şi mai 
grele discipline din anii de început ai medicinei, vă relatez, ca 
anecdotă, ceea ce „am trăit pe viu” atunci, în legătură cu unul dintre 
colegii mei de cameră, cel care îmi era coleg de facultate ,de an şi de 
grupă şi cu care ne „gratulam” cu apelativele domn lonescu, domn 
Popescu! 

Eu am pregătit acel examen după notițele proprii şi după un 
volum „care deşi se intitula,,tratat'era destul de accesibil de citit, 
semănând cu un curs elaborat de catedra respectivă. Domnul lonescu, 
mai ambițios din fire dar şi pentru că nu avea la îndemână nici notițele 
de la curs şi nici un curs litografiat,a împrumutat de la biblioteca 
existentă în căminul în care locuiam un tratat mare şi greu( şi la 
propriu şi la figurat),scris de marele histolog Drăgoi de la catedra de 
histologie a Facultăţii de Medicină din Cluj; acel tratat probabil că avea 
vreo 500 -600 de pagini şi cântărea în jur de două kilograme. Şi nu 
este inutilă această precizare,deoarece veţi vedea şi de ce. 

Obiceiul nostru de a învăţa era unul neortodox;nu stăteam 
la masă, cu cartea în faţă,ci, comod,  întinşi pe pat, ţinând cartea pe 
piept. 

Dacă eu,mai speriat de dificultatea examenului m-am 
concentrat mult la acel examen „am dormit mai puţin şi am citit mai 
mult,colegul meu, cum îl lua pe „,Drăgoi” în braţe îl lua şi pe „,moş 
Ene”.Cum începea să citească, nu rezista mai mult de 10 minute şi 
aţipea. Apoi,fie că se trezea singur după 10 -15 minute, fie că-l trezeam 
eu(deoarece aşa mă rugase)pregătirea lui pentru acest examen a fost 
un chin. A recunoscut şi el că histologia e o materie aşa de grea şi de 
anostă,încât, fără să- şi dea seama, adoarme foarte repede, citind-o . 

Cu chiu cu vai,zilele de pregătire au trecut şi am promovat 
amândoi examenul. 

În următoarele zile eu am uitat de histologie. El însă nu! Baa 
rămas chiar cu un obicei amuzant. De câte ori nu avea somn,lua cartea 
de Histologie în braţe, citea câteva rânduri din ea şi ........ adormea 
imediat. 

Acum la distanţă de cinci decenii de atunci,dacă el are prilejul 
să citească amintirile mele,sunt convins că se amuză copios singur,cu 
familia sau cu prietenii. Aşa cum o fac şi eu acum, când scriu aceste 
rânduri. 

Peste doar un an,m-am întâlnit la o altă disciplină medicală - 
Anatomia patologică - cu un alt profesor dr. Ştefan Grigore Niculescu, 
care nu era altcineva decât fiul marelui prof. dr. I.T.Niculescu şi care a 
ajuns , la rândul său, să conducă o catedră cu un specific mult 
apropriat de cel al histologiei. 

Astfel şi în acest caz se confirmă zicala după care „,Aşchia nu 
sare departe de copac”. 


Moto: 

„Viața e o luptă 
necurmată. Unii sunt fericiţi 
mai devreme, 

alţii mai târziu,iar alţii 


niciodată” 

Euripide 


DOI COLEGI DE CAMERĂ DIN CĂMIN CARE AU AJUNS DEPARTE. 
ŞI LA PROPRIU ŞI LA FIGURAT 


În anul Ill de facultate am fost repartizat, aleatoriu, în 
căminul  studenţesc,în cameră cu încă doi colegi:unul, Victor 
Gordan ,coleg de an cu mine, dar el urma Facultatea de Medicină 
Generală şi celălalt , Cornel Stoica, student în anul VI la aceiaşi 
facultate cu el. 

Repartiția era considerată de noi nepotrivită,deoarece era o 
regulă nescrisă ca studenţii din acelaşi an să ocupe aceiaşi cameră de 
cămin. Ori,aveam să ne dăm seama că nerespectarea acestei cutume 
ne crea o stare de nemulţumire,nouă,celor doi colegi mai mici. 

Abia spre sfârşitul anului universitar am reuşit să înţelegem că 
a fost totuşi benefică pentru educaţia noastră generală şi medicală 
prezenţa, între noi, a unui student mai mare ca noi, care era „aproape 
medic”. 

În ceea ce mă priveşte pot să spun că am avut privilegiul de a 
avea nişte colegi de cameră excepţionali, atât ca oameni,cât şi ca 
viitori medici. 

Sper sa vă conving de afirmaţiile mele caracterizându-i pe cei 
doi după experienţa de viaţă în comun în timp de un an şi cu relatări 
despre evoluţia lor ulterioară,strălucită. 

Victor Gordan (colegul meu de an) era prototipul 
ardeleanului: uşor introvertit,vorbea rar şi apăsat; era întotdeauna 
serios şi aparent dur. Parolist şi extrem de studios ;el deschidea 
dimineaţa şi închidea seara biblioteca existentă la parterul 
căminului „tipic ce se repeta zilnic.Era foarte sigur pe sine (avea şi de 
ce,pentru că avea o bună cultură şi informare)era ordonat, până la a fi 
tipicar (precum eroul din nuvela clasică ,, Cânuţă om sucit”. Uneori era 


tare încăpățânat şi întotdeauna dârz. 

Era deci un,om aproape perfect”, care mă deranja 
prin „,perfecţionismul său”; colegul nostru mai mare nu-l prea lua în 
seamă. 

Probabil că prin toate aceste calităţi a reuşit să se situeze în 
poziţia de lider profesional al anului IIl, împărțind acelaşi podium cu 
colega sa Mariana Constantinescu, care, după doar câţiva ani dela 
absolvire,a fost prima din promoţia noastră care a plecat de pe această 
lume.... Păcat! 

Revenind la colegul Victor Gordan despre care am omis să 
menţionez la momentul potrivit că era fiu de învăţător dintr-o comună 
din Ţara Motilor şi despre care trebuie să mai menţionez şi faptul că, 
pentru mine, a fost cel mai conştiincios dintre studenţii medicinişti pe 
care i-am cunoscut. Spre deosebire de cei mai mulţi dintre colegi, el 
se pregătea şi studia în tot timpul anului şi nu numai în sesiunea de 
examene. lar rezultatele obţinute la examene  erau,fără 
excepţie,maxime. 

Toate aprecierile mele despre el se bazează pe propriile mele 
observaţii şi pe un studiu psihologic pe care l-am făcut atât cât eram 
eu capabil la aceea dată,la început de carieră psiho-medicală deoarece 
de la el nu reuşeam „să scot decât cu cleştele câte o vorbă”. Nu se 
confesa niciodată şi nu participa la discuţiile dintre noi, colegii de 
cameră. Timpul a trecut şi eu am încheiat cu bine acel an,iar în anii 
următori am avut,fiecare „o altă companie în camerele de cămin. 

Drama vieţii acestui coleg ,„model” a început însă în ultimele 
luni ale anului VI de facultate,când, din considerente politice,pentru o 
presupusă asociere la acţiuni îndreptate împotriva ordinii de Stat a fost 
arestat. Ulterior a fost judecat şi condamnat la ani grei de închisoare 
împreună cu un grup mai mare de studenţi, colegi de-ai noştri de an. Și 
acest eveniment s-a petrecut cu puţin înaintea susţinerii examenelor 
de sfârşit de facultate (denumit atunci Examen de Stat, echivalent al 
Examenului de Licenţă din zilele de astăzi). 

Deşi a primit o condamnare îndelungată,prin Decretul din Stat 
de 1964 a beneficiat după şase ani de detenţie de amnistia tuturor 
deţinuţilor politici şi a fost eliberat. 

Fiind absolvent de medicină dar, fără Examen de Stat , a 
ocupat un post de asistent medical într-o localitate din provincie. 

După un timp am aflat că a părăsit în mod ilegal ţara şi că a 
ajuns, după multe peripeții, în Statele Unite ale Americii. 

Recent,la o reîntâlnire colegială am aflat, dela un alt coleg 
revenit special în ţară pentru această întâlnire că în S U A colegul 
nostru Gordan a avut o ascensiune profesională fulminantă,care a 
culminat cu obţinerea celor mai înalte onoruri profesionale din aceea 
ţară pentru co-participarea sa la descrierea unei entităţi medicale noi 
denumită „Sindromul Golfului” (fiind vorba de o consecinţă clinică a 
primului război desfăşurat în Golful Arabic). 

Din cât am înţeles de la alţi colegi,de la plecare sa ( probabil 
din 1964 sau 1965) şi până în prezent, nu s-a mai întors în ţară. 

Poate ştie el,de ce! 

Cornel Stoica,zis Coţcarul pentru colegii săi de an,dar nu şi 
pentru noi cei mai mici,era opusul lui Victor Gordan,din toate punctele 
de vedere, cu excepţia „ştiinţei de carte” de care era superior, prin anii 
în plus de facultate, printr-o deosebită inteligenţă nativă, prin 
perspicacitate şi memorie „de elefant”. 

Avea un ascendent asupra noastră prin capacitatea sa 
intelectuală,prin atitudinea de persiflare permanentă a celor din jurul 
său (noi cei doi din cameră fiindu-i cel mai la îndemână pentru asta) 
dar şi printr-o serie de calităţi fizice deosebite, care-i permiteau să 
practice sportul de performanţă. 

Era înalt şi robust (cântărea peste 80 de kg) cu o masă 
musculară impresionantă,dobândită şi întreţinută prin numeroase 
antrenamente pe care le făcea în vederea susţinerii meciurilor de 
rugby din Divizia Naţională A ( a jucat în echipele Sănătatea şi apoi la 
Constructorul Bucureşti ). 

Pentru că viaţa de student şi atunci, ca şi acum, te obligă la o 
serie de privaţiuni alimentare „părinţii noştri încercau,pe cât puteau, 
să ne mai îndulcească viaţa de cămin. Aşa se făcea că primeam din 
provincie, de regulă de sărbătorile de Paşti şi de Crăciun şi rareori şi 


între acestea,pachete cu mâncare şi chiar cu ceva băuturi alcoolice 

naturale ( în cazul meu, în special ţuică pentru că veneam din 
Vâlcea,recunoscută ca ,, patrie a ţuicii de prună” ). 

Legea nescrisă a studenţiei ne obliga ca pachetele primite să le 
desfacem şi să le consumăm cu colegii de cameră şi chiar şi cu 
alţii,dintre cei care ne erau mai apropriaţi. Funcţiona deci între noi o 
solidaritate şi o prietenie demnă de admirat şi atunci şi pe care o admir 
şi acum, când cu nostalgie îmi amintesc de aceea perioadă. 

Întotdeauna desfăceam pachetul şi puneam „la bătaie” tot 
ceeace era în el şi cu pofta de mâncare creată la vederea şi mirosul 
acelor bunătăţi, treceam la „,devorarea” lor, precum nişte animale 
hămesite. Şi bineînţeles că la masă se respecta proporţionalitatea 
nevoilor de hrană. Eu mai mic şi mai slab,umâncam mai puţin şi mai 
încet. Colegul Victor uneori chiar îmi refuza invitaţia, cu scuze diverse, 
dar neconvingătoare,iar Cornel,cu nevoile nutritive crescute ale 
sportivului de performanţă, nu se juca; mânca mult şi cu poftă. 

Mâncam pe săturate iar dacă mai aveam şi alţi invitaţi,întregul 
pachet se consuma la o masă. Dar,eram din când în când „,boieri” ! 
Dacă cumva mai rămâneau din bunătăţile primite de acasă, le 
consumam împreună de cele mai multe ori,eu cu Cornel . 

Fie din cauza „educaţiei spartane” a lui Victor, fie din cauza 
nevoilor materiale de acasă, el nu primea - din câte îmi amintesc - 
chiar niciodată pachete. 

Cred că în aceeaşi situaţie se afla şi Cornel şi consecinţa era 
aceiaşi. De altfel,atât despre unul cât şi despre celălalt nu ştiam prea 
multe, pentru că nici unul,nici altul nu se destăinuiau. Nu ştiam mai 
nimic despre ei şi problemele lor familiale,în timp ce ei ştiau despre 
mine aproape totul. 

În calitate de coleg de cameră trebuie să recunosc,fără jenă,că 
mai marele meu coleg Cornel, îmi era superior în absolut toate 
privinţele. În medicină este de înţeles de ce,dar şi în discuţiile despre 
muzică,literatură,în sport sau în unele jocuri de noroc pe care le 
încingeam câte odată. Pentru mine era absolut imbatabil în orice 


privinţă şi poate şi de aceea mă trata cu o superioritate şi o severitate 

pe care mărturisesc,că le suportam cu greu, chiar dacă-i recunoşteam 
meritele . 

Era în general un nonconformist şi un independent,,perfect”. Un 
exemplu în acest sens este edificator. 

În acea perioadă,cu ocazia sărbătorilor naţionale de 1 Mai ,23 
August şi 30 Decembrie.,toţi studenţii care locuiam în cămin eram 
obligaţi să ne trezim la orele 5. Luam repede micul dejun şi la orele 6 
3 ajungeam la Facultatea de Medicină din Cotroceni. De acolo 
plecam încolonaţi către zona în care se desfăşura defilarea ( atunci 
denumită Piaţa Stalin,actuala Piaţă Charles de Gaulle). 

De fiecare dată trezirea studenţilor de pe cele şase etaje ale 
căminului studenţesc o făcea paznicul nostru de noapte,un om cu un 
uşor handicap psihic cunoscut şi de cei în drept. Şi cum credeţi că o 
făcea? Avea un cilindru metalic(probabil un piston de motor de maşină) 
pe care, în liniştea orei 4% - 5 dimineaţa, o spărgea brutal,trântindu-l 
şi rostogolindu-l pe culoarul lung cu mozaic pe jos. 

Zgomotul produs dintr-o dată era de nedescris, aşa încât nu cred 
că exista vreun student care să nu se trezească speriat,să se îmbrace 
şi să coboare la masă. Şi acest lucru se repeta la intervale de câteva 
minute,de şase ori,atâtea câte etaje avea clădirea, pentru că el îşi 
îndeplinea această responsabilitate cu mare sârg. 

Noi cei doi colegi mai tineri ne conformam imediat acestui original 
mod de deşteptare şi mobilizare,ne îmbrăcam şi plecam la defilare. 

El, Cornel, a ridicat capul de pe pernă şi ne-a spus,răstit să-l 
lăsăm în pace şi să plecăm, dar să încuiem uşa pe dinafară pentru că 
el are o altă cheie. Şi să spunem celor care organizau plecare noastră 
că nu mai este nimeni în cameră. Ne-am conformat,dar cu oarecare 
teamă şi este uşor de înţeles de ce. 

Şi astfel de situaţii prin care să ne dăm seama că el era mai altfel 
decât noi,au mai existat. 

Avea însă în plus şi alte calităţi,colegul nostru mai mare. 

Nu ştiu cum se făcea dar,era mai tot timpul la antrenamente,la 
meciuri „la o plimbare sau la o bere cu colegii „prietenii şi prietenele de 


ocazie (căci din câte ştiu nu avea o prietenă constantă) aşa încât, nu-l 

prea vedeam studiind pentru facultate. O făcea doar în sesiunea de 
examene şi probabil că o făcea foarte bine pentru că examenele le 
promova numai cu note foarte bune. Reţineam din rarele sale 
destăinuiri că-i plăcea chirurgia şi că în timpul liber mai merge prin 
clinicile de chirurgie pentru , a-şi face mâna de chirurg”, aşa cum 
procedau majoritatea studenţilor care doreau să se formeze în această 
nobilă şi grea specialitate medicală. 

După ce a absolvit în acel an Facultatea de Medicină, a plecat în 
provincie dar nu ştiu nici acum unde şi pentru cât timp, ca să -şi 
efectueze stagiul obligatoriu în mediul rural. 

De atunci şi până prin anii '80 nu am mai ştiut nimic despre el şi 
despre cariera sa. Cam atunci am aflat că a ajuns profesor dr. la clinica 
de urologie din Facultatea de Medicină de la Târgu Mureş. Cel care 
mi-a relatat acest lucru - medic fiind - vorbea în cei mai buni termeni 
despre calităţile profesionale ale celui care mi-a fost coleg de cameră 
şi care a ajuns o figură reprezentativă a Urologiei româneşti. 

La auzul acestor aprecieri pozitive despre un coleg cu care am 
împărţit camera un an de zile m-am bucurat nespus de mult. Şi dacă la 
acestea mai adaug şi informaţiile primite ulterior despre ascensiunea 
profesională a celuilalt coleg de cameră Victor Gordan, cred că pot să 
spun că „am avut mână bună la colegi” şi că pot să-l parafrazez pe 
Împăratul Napoleon Bonaparte la a sa maximă adaptată la condiţiile 
vieţii de student:,, În fiecare student medicinist zace un viitor profesor 
universitar sau un medic practician de mare valoare”. 

Şi acest lucru l-am constatat şi în multe alte cazuri de colegi de 


cămin sau de facultate,despre care voi mai relata în cele ce urmează. 


Moto: 


„Timpul este cel mai mare jude 

cător; el te cunoaşte „te 
urmă reşte şi 
apoi te răsplăteşte”. 
Victor Duţă 


UN,, MEDIC FĂRĂ DE ARGINŢI „PROFESORUL DOCTOR 
ALEXANDRU TRESTIOREANU 


Pentru nimic în lume nu aşi fi putut redacta o lucrare elogiativă 
despre maeştrii care ne-au luminat calea şi ne-au format ca 
medici,adevăraţi slujitori ai lui Esculap,dacă nu aş fi rememorat şi 
cinstit memoria unuia dintre cei etichetaţi de mine „Medicii fără de 
arginţi”, prof. dr. Alexandru Trestioreanu . 

Cer scuze cititorilor care, fiind mai religioşi,cunosc lucrarea sacră 
pentru care ei, pământeni fiind „au ajuns să fie acceptaţi în sânul 
bisericii creştine şi declaraţi „,Sfinţi Mucenici şi doctori fără de arginţi”. 
Mă adresez mai ales celor care cunosc mai puţin sau deloc scrierile 
religioase şi care, nu ştiu cum au ajuns cei doi mucenici - Cosma şi 
Damian - să constituie exemple pe pământ pentru cei care contribuie 
la însănătoşirea semenilor lor aflaţi în suferinţă. 

Cosma şi Damian erau fraţi şi au trăit în antichitate, în marea 
cetate a Romei „în zilele Împăratului Carin. Ei se ocupau cu 
meşteşugul vindecării oamenilor prin metode, considerate astăzi 
empirice. Erau ceea ce am denumi astăzi naturoterapeuţi,vraci sau 
sacerdoţi. Tratau şi boli ale trupului, dar mai ales ale sufletului şi,se 
spune că rezultatele obţinute erau bune în majoritatea cazurilor. 

Pentru binele pe care-l făceau bolnavilor ei nu acceptau nici o 
formă de răsplată materială .Nu arginţi, nu cadouri,nu averi. Cereau de 
la foştii lor pacienţi doar credinţă în Dumnezeu şi mărturisirea lui 
Cristos. Altfel spus,creştinarea lor. 

Faptul că ei obțineau vindecarea, nu numai a oamenilor, ci şi a 
animalelor (termenul consacrat în cărţile religioase fiind cel de 
dobitoace) prin „,„meşteşug fermecătoresc” şi credinţa în Hristos, a 
făcut ca ei să fie pârâţi Împăratului de cei care-i invidiau şi chiar au 


fost duşi în faţa lui pentru a fi judecaţi. Împăratul Carin, bolnav fiind,le- 

a cerut să-i dovedească că au putere de vindecare şi asupra lui. Şi ei 
au reuşit să-i demonstreze acest lucru,vindecându-l . 

Ca recunoştinţă, Împăratul i-a salvat de la moartea pe care le-o 
pregăteau lor necredincioşii romani ca de alt fel tuturor celor 
convertiți la creştinism. Mai mult chiar,Împăratul i-a declarat oameni 
liberi. 

Succesele obţinute de cei doi fraţi în tratarea bolnavilor i-a stârnit 
atât de mult mânia celui care i-a iniţiat în „,„meşteşugul doctoriei” (cu 
referire religioasă probabil la doctorii, care, la acel timp, erau obţinute 
din plante) încât i-a atras într-o cursă pe un munte şi i-a ucis mişeleşte. 

Ulterior au fost declaraţi de Înalţii lerarhi ai creştinătăţii, „Sfinţi 
Mucenici şi Doctori fără de arginţi”. 

Prin precizările făcute în literatura religioasă se înţelege că ei au 
existat şi considerentele pentru care au fost declarați , Sfinţi 
Mucenici fără de arginţi”. 

Prin cele ce le voi prezenta în continuare sper să conving cititorii 
că există printre medici, unii - este adevărat „nu mulţi — care pot fi 
consideraţi „medici fără de arginţi”,parafrazând Sfânta Scriptură”. 

Trebuie însă să explic dece-i compar pe acei medici cu „Sfinţii 
fără de arginţii”? 

Sunt convins că miile de bolnavi cu nemiloasa boală a secolului şi 
apoi a mileniului- cancerul -dar şi  numeroşii medici practicieni 
oncologi care au beneficiat de competenţa marelui Om,medic şi 
profesor universitar Alexandru Trestioreanu, a cărui bunătatea 
sufletească a devenit proverbială, atât printre pacienţi cât şi printre 
medici. 

Profesorul dr. Alexandru Trestioreanu a fost continuatorul la 
catedră al primului profesor de oncologie din Bucureşti - prof. dr l. 
Chiricuţă şi ulterior şi la conducerea primei instituţii de profil din ţară - 
Institutul Oncologic Bucureşti (1.0.B.) .. 

Are meritul de a fi organizat acest institutul pe baze moderne şi 
de a-l fi pus pus la dispoziţia tuturor bolnavilor din ţară,afectaţi de 
această boală nemiloasă. Totodată, a creat şi format o şcoală de 

medici specialişti oncologi, care au fost repartizaţi apoi în toate marile 
unităţi spitaliceşti din ţară. 

Printre cei care i-au urmărit unele din cursurile de oncologie m-am 
numărat şi eu, dar pentru un curs redus şi nu unul complet, ca cei 
care urmau să devină specialişti oncologi. 

Participând la aceste cursuri mi-am dat seama că toate cursurile 
sale erau adevărate lecţii de specialitate „dar şi de etică şi deontologie 
medicală înaltă. Prin toată atitudinea sa se comporta ca un „sfânt”, 
care dorea să fie, la rândul său, formator de alţi „,sfinţi” şi care să 
încerce să facă minuni cu pacienţii lor. Şi aceasta ,chiar dacă se ştia că 
minunile nu erau posibile,la propriu,în cazul cancerului,boală atât de 
perfidă, de chinuitoare şi rebelă la terapeutica existentă la aceea 
vreme. 

Satisfacţia de a-l cunoaşte pe acest minunat profesor a fost 
dublată de faptul că am avut prilejul să cunosc şi alţi membrii din 
familia sa( fratele şi cele două cumnate)cu toţii medici profesionişti de 
elită şi, la rândul lor, cu calităţi umane deosebite. 

Specialitatea în care lucram mi-a permis s-o cunosc mai bine pe 
distinsa sa soţie „tot medic pediatru,cu care lucram în aceeaşi instituţie 
sanitară din Bucureşti,dar în poziţii profesionale diferite. Am 
considerat-o în permanenţă un medic pediatru cu vocaţie de 
adevărată sfătuitoare a părinţilor în creşterea şi îngrijirea copiilor,iar 
pentru copii,o a doua mamă. 

Din nefericire colaborarea noastră nu a durat mult,deoarece, după 
un scurt timp s-a îmbolnăvit de o boală nemiloasă, asemănătoare celor 
de care se ocupa distinsul său soţ. În ciuda numeroaselor tratamente, 
sfârşitul implacabil a survenit şi a fost răpită precoce dintre noi. 

Din acel moment viaţa prof. dr. Al Trestioreanu s-a schimbat 
radical şi nu a cunoscut nici o altă variaţie „decât activitatea în serviciul 
bolnavilor cu boală canceroasă şi vizitele zilnice, sau aproape zilnice, 
la mormântul celei pe care o divinizase şi o pierduse. 

L-am considerat un,,Doctor fără de arginţi” şi sper că veţi 
înţelege şi dumneavoastră de ce,după ce voi preciza faptul că, nici 
înainte şi nici după pierderea soţiei ,nu a acceptat nici o formă de 

recunoştinţă - cu excepţia mulţumirilor verbale - din partea celor 
cărora le-a acordat sprijinul medical. 

După pierderea ireparabilă suferită,singura formă materială de 
recunoştinţă pe care,destul de greu o accepta dela pacienţi,era un 
buchet de flori. Şi nu pentru a-i încânta ochii săi,mult prea întristaţi şi 
plânşi, ci pentru a-i împodobi mormântul fostei sale mari iubiri, care şi- 
a găsit liniştea în Cimitirul Belu (dacă nu mă sandală memoria). 

Pentru cei care aşteptau pentru prima dată la cabinetul 
profesorului,care era în acelaşi timp şi directorul 1.0.B., era o imagine 
aproape de ne înţeles,ca aproape toţi bolnavii care-i păşeau pragul 
cabinetului, să intre cu un buchet de flori în mână. Poate unii se mirau 
de ce primea atât de multe flori ? 

Cei care cunoşteau drama prin care trecuse,aflaseră că toate 
acele flori luau,după amiază sau spre seară, calea cimitirului şi făceau 
ca un mormânt să fie acoperit în întregime de cele mai alese şi 
frumoase flori de sezon. Zilnic, profesorul , după încheierea 
programului în spital (care nu se termina decât târziu după amiază) 
mergea, pentru reculegere, la mormântul fostei sale soţii,unde 
petrecea o bună bucată de timp. După aceea se reîntorcea în clinică 
pentru contravizită. 

Şi aşa i se derulau toate zilele săptămânii. 

În aceea perioadă „fie în familia mea,fie în familiile prietenilor mei 
dacă se iveau cazuri de boală din domeniul oncologiei,îl rugam să-i 
consulte şi să stabilească conduita terapeutică. Şi o făcea cu o 
amabilitate rar întâlnită . 

Acelaşi lucru se întâmpla şi cu pacienţii mei -copii - pe care-i 
îndrumam spre cabinetul domniei sale. Amabilitatea ,înţelegerea şi 
compasiunea erau trei dintre numeroasele sale calităţi umane şi 
profesionale care au fost sau ar fi fost absolut necesar să fie urmate şi 
de discipolii săi. 

După câţiva ani am aflat cu durere că şi prof .dr Alexandru 
Testioreanu a părăsit această lume,trecând în rândul drepţilor,adică 
acolo unde-i era locul. Să-l odihnească Dumnezeu,că a făcut mult bine 


cât a trăit pe acest pământ. 

În semn de recunoştinţă numele său i-a fost acordat Institutului 
Oncologic din Bucureşti,care astăzi nu mai funcţionează în cadrul 
Spitalului Filantropia, ca pe timpuri,ci într-o modernă clădire pe 
platforma medicală Fundeni. 


Moto: 
„„Murim din clipa naşterii; dela 
început 
pluteşte deasupra noastră 
sfârşitul” 
M 
anilius 

COMITETUL NAŢIONAL ROMÂN DE BIOETICĂ ŞI ELITA INTELECTUALĂ 
CARE-L COMPUNE 


Cunoscându-mi preocupările extramedicale,dar totuşi 
paramedicale pe care le aveam de câţiva ani,dna. prof. universitar 
dr.lrina Moroianu Zlătescu,Director al Institutului Român pentru 
Drepturile Omului m-a invitat la Atelierul deschis al Comitetului 
Naţional Român de Bioetică - UNESCO .Atunci m-am considerat un 
intrus, interesat să afle ce este Bioetica şi care-i este obiectul de 
studiu,uşor surprins de faptul că reuniunea se desfăşura în cadrul 
ciclului de dezbateri cu tema: Revoluţia Educaţiei. 

Erau prezenți membrii Comitetului Național Român de 
Bioetică,dar Şi numeroşi specialişti în probleme de 
educaţie,cultură,ştiinţă. 

Din postura de „,intrus” m-am văzut repede trecut în cea 
de „,inclus”,fiind cooptat în Comitetul Naţional Român de Bioetică. 

Lucrările „,„Atelierului deschis” au fost interesante şi instructive 
pentru mine, într-un domeniu pe care nu-l stăpâneam la aceea dată. 
Aşa am reuşit să înţeleg importanţa Bioeticii ca ştiinţă de graniţă cu 
alte ştiinţe clasice şi să iau cunoştinţă de Planul Educaţional al 
Comitetului Naţional Român de Bioetică 
(CNRB ). 

Cu acest prilej am aflat că pe lângă C.N.R.B. există şi un Comitet 
Interguvernamental de Bioetică (C.I.B.)în componenţa căruia intră 
Comisia de Bioetică a Ministerului Sănătăţii Publice,Comisia de Bioetică 
a Colegiului Medicilor din România „Comisia de Bioetică a Patriarhiei 
Biserici Ortodoxe Române şi Institutul Român pentru Drepturile Omului 
(1.R.D.0.). 

În aceea primă (pentru mine) întâlnire din cadrul C.N.R.B. şi în 
alte câteva care au urmat, am avut prilejul să cunosc mari personalităţi 
medicale „juridice, teologice, culturale,ştiinţifice şi filozofice care, 
laolaltă, caută să introducă problemele bioeticii în diversele forme de 
învăţământ universitar, la început şi chiar liceal,cu timpul. Am înţeles 


că bioetica este o punte de legătură între ştiinţă şi drepturile omului, 

că este ştiinţa care proclamă primatul fiinţei umane asupra intereselor 
sociale şi colective sau mai tehnicist exprimat „susţine principiul 
subsidiarităţii dreptului individual faţă de cele ale comunităţii umane. 

Şi am mai înţeles un fapt esenţial şi anume că etica 
profesională,ca atitudine legată de activitatea curentă a omului,nu 
trebuie confundată cu bioetica,o ştiinţă nouă,un summum de concepţii 
legate de activitatea omului,în general. 

Am constatat tot cu acele prilejuri faptul că activitatea de 
bioetică este susţinută în cel mai înalt grad în două mari centre 
universitare din ţară: Bucureştiul (cum era şi de aşteptat) şi, cu nimic 
mai prejos, laşul,capitala culturală şi ştiinţifică a Moldovei. Am auzit 
despre asemenea activităţi desfăşurate şi în alte centre universitare 
(Cluj- Napoca, Timişoara,Sibiu, Constanţa) dar puţinele mele informaţii 
directe pe care le am nu-mi permit să fac aprecieri cât de cât 
obiective. 

Am avut prilejul să cunosc şi să întreţin varii discuţii cu mari 
personalităţi medicale ale capitalei,dintre care voi enumera câteva. Şi 
voi începe cu preşedintele Comitetului Naţional Român de Bioetică - 
UNESCO „prof. universitar dr.as. Constantin Bogdan,apoi cu 
preşedintele Comisiei de Bioetică a Ministerului Sănătăţii Publice 
prof.dr. Radu Palade ( despre care am relatat în prezenta carte,atunci 
când m-am referit la primul laureat Român al Premiului Nobel dr. 
George Palade, care-i este unchi din partea mamei),pe prof. dr. în 
genetică Lucian Gavrilă dela Facultatea de Biologie a Universităţii 
Bucureşti,pe prof. dr. Sebastian Nicolau (despre care voi mai avea 
prilejul să relatez în lucrare)pe Acad. Prof. dr. Constantin Bălăceanu 
Stolnici (despre care, de asemenea am relatat în paginile precedente 
ale cărţii). 

Am cunoscut însă şi alte valori umane implicate în studiul şi în 
respectarea Bioeticii în societatea românească,precum preot prof. dr. 
Vasile Răducă (din partea (B.O.R. ) prof. loan Oancea, cercetător în 
cadrul I.R.D.O. „prof. dr. Gheorghe Teodorescu „prof. dr. Irina Moroianu 
Zlătescu „director I.R.D.O. „prof. dr. Gh. Mencinicopschi şi conf. Dr. 

Nicolae Livia Atudosiei de la Institutul de Cercetări Alimentare şi 
alţi.,ing. dr. Şerban Ursu secretar CNRB - UNESCO şi alţii. 

M-au impresionat cunoştinţele lor profunde într-un domeniu mai 
puţin cunoscut mie,precum şi noua terminologie care defineşte 
bioetica,acest concept relativ nou. 

La fel de plăcut m-a impresionat şi ţinuta şi atitudinea academică 
a acestor parteneri de discuţie şi de activităţi socio -ştiinţifice la care 
am avut prilejul să particip. 

După doi ani,sau mai exact în perioada 16- 19 noiembrie 2005, a 
avut loc în staţiunea montană Cheia din Judeţul Prahova, Simpozionul 
Naţional cu participare internaţională intitulat „Educația în Bioetică şi 
Drepturile Omului”. Simpozionul a fost organizat în cooperare de 
Comisia Naţională a României pentru UNESCO „Comitetul Naţional 
Român de Bioetică, Institutul Român pentru Drepturile Omului şi 
Colegiul Medicilor din România. 

Am avut prilejul să fiu invitat la această selectă întâlnire a 
specialiştilor în Bioetică cu cei angrenaţi în studierea şi respectarea 
Drepturilor Omului şi chiar să prezint un coraport la unul din atelierele 
de lucru. 

Am întâlnit şi aici aceiaşi concentrare de valori umane naţionale 
şi chiar internaţionale care au contribuit activ, prin lucrările prezentate 
şi prin cuvântul lor au contribuit la lămurirea problemelor pe care le 
ridică activitatea de punere în concordanţă a concepţiilor şi normelor 
naţionale de Bioetică cu cele ale altor state europene care au aderat la 
U.E. 

Despre nucleul bucureştean de personalități care conduc sau 
care participă la acțiunile Comitetului Național Român de Bioetică - 
UNESCO -am relatat în paginile precedente. 

Mă voi referi în cele ce urmează la puternicul şi activul nucleu de 
bioetică existent în centrul universitar laşi pe ai cărui mentorii am avut 
prilejul şi plăcerea să-i cunosc. 

Prima mea impresie din postura de participant la acea reuniune a 


fost că mă aflam în faţa unei mari personalităţi medicale - prof.dr. 

Vasile Astărăstoaie, aflat postul de „cloşcă ”, care- şi protejează şi-şi 
ajută în permanenţă puii săi,care-i sunt discipoli în bioetică. 

Despre maestrul lor mărturisesc sincer că am fost plăcut 
impresionat. Atât de Omul,cât şi de prof. dr. dela Catedra de medicină 
legală a U.M.F. laşi şi care ca promotor actual al Bioeticii a fost,la 
rândul său,discipol al unui alt mare prof.dr. ieşean,Gheorghe Scripcaru. 

La simpozionul intitulat „,„Educaţia în Bioetică şi Drepturile 
Omului” ţinut în staţiunea montană Cheia (Prahova)despre care am 
mai relatat „prof.dr. Vasile Astărăstoaie a condus grupul bioeticienilor 
ieşeni,ai căror componenți îmi face o deosebită plăcere să-i 
nominalizez: dr. Cristina Gavrilovici, dr. Beatrice loan „dr. Antoaneta 
Smău, dr. Liviu Oprea, dr. Liviu Drugus, dr. Silviu Morar şi dr. Tiberiu 
Viorel Popescu. 

Prof. dr. V. Astărăstoaie a prezentat două interesante referate,a 
moderat lucrările unei secţiuni de lucru şi ceea ce mi-a plăcut în mod 
deosebit (vorbeam de spiritul de „,cloşcă” pe lângă puii săi) a fost 
faptul că stătea în permanenţă în preajma colaboratorilor săi şi 
intervenea „ori de câte ori era cazul,în sprijinul sau în completarea 
lucrărilor pe care aceştia le prezentau în plen sau în secţiunile de lucru. 
Şi nu era nevoie să fii un psiholog prea fin ca să constati încrederea şi 
siguranţa pe care o dovedeau acei tineri colaboratori „când simțeau 
grija şi încurajarea maestrului lor. 

Omul Vasile  Astăvăstoaie este o persoană  şarmantă, 
prietenoasă, comunicativă; (vorbeşte într-o frumoasă limbă literară 
română, dar cu accent moldovenesc. Impresia pe care o face celor din 
jur este a unui erudit om de ştiinţă care cunoaşte şi foloseşte cu 
succes magia cuvântului scris şi vorbit. 

Împreună cu prof.dr. Gh.Scriparu, prof.dr. V.Astărăstoaie conduc 
singura Revistă Română de Bioetică din ţară „revistă bilingvă (româno- 
engleză) de înaltă ţinută ştiinţifică, care apare sub egida Comisiei de 
Bioetică a Colegiului Medicilor din România. 

Sub redacţia aceloraşi personalităţi medicale, a apărut tot la 


laşi,primul volum consacrat biodreptului, intitulat „Introducere în 

Biodrept. Dela Bioetică la Biodrept” la carea contribuit şi un grup de 
colaboratori,universitari ieşeni. 

În calitatea sa de vicepreşedinte al Colegiului Medicilor din 
România,constat că prof. dr. V.Astărăstoaie desfăşoară o activitate 
intensă elaborând lucrări pe care le publică în revistă proprie a C.M.R., 
în gazeta Viaţa Medicală sau în cotidiene cu tiraj mare şi de larg 
interes public. 

Ca participant la activităţile Comitetului Naţional de Bioetică - 
UNESCO şi la altele similare organizate de unele Instituţii de Stat sau 
Non- Guvernamentale, nu pot să fiu decât încântat de faptul că 
destinele bioeticii în România sunt în mâini bune. Personalităţile care o 
conduc vor duce cu siguranţă la implementarea noţiunilor de bioetică 
într-o primă etapă în învăţământul superior, apoi şi în cel liceal, iar în a 


doua etapă,în conştiinţa tuturor cetăţenilor României. 


Moto: 
„ La fapte mari,cuvinte puţine” 
Sextil Puşcariu 


UN OM DIN ELITA MEDICALĂ, DE O DEOSEBITĂ MODESTIE 


Viaţa ne aduce în faţa unor situaţii şi a unor oameni atât de 
diferiţi încât este greu să vorbim numai despre întâmplări plăcute sau 
neplăcute,despre oameni buni sau răi. Important în acest sens este 
raportul existent între cele bune şi cele rele,între oamenii bunii şi cei 
mai puţin buni. 

Sub acest aspect pot să spun că soarta fost bună cu 


mine,oferindu-mi în majoritate momente de viaţă bune, plăcute şi 

oameni buni,demni. Nu m-au ocolit însă nici faptele şi situaţiile 
neplăcute, nici oamenii mai puţin buni sau care mi-au devenit ostili. 

Unul dintre oamenii elitei medicale pe care am avut plăcerea să-l 

cunosc este un mare Om şi pe măsură, un respectabil profesor 
universitar doctor, 
Sebastian Nicolau . Domniei sale îi dedic acest moment 
memorialistic cu ocazia împliniri celor şapte decenii de viaţă şi celor 
aproape cinci decenii de activitate medicală dedicate vocației sale de 
îngrijire a omului sănătos şi bolnav. 

În calitate de coleg de profesie,oarecum apropriaţi ca vârstă,ne 
cunoşteam doar din vedere. Ştiam însă că,,dacă vrei să cunoşti bine 
un om,dă-i o funcţie de conducere”. lar în legătură cu acest distins 
coleg prilejul s-a ivit cu mulţi ani în urmă,când am intrat în cabinetul 
unui director general din Ministerul Sănătăţii, nimeni altul decât dr. 
Sebastian Nicolau. 

Mergeam la domnia sa pentru rezolvarea unor probleme 
manageriale spinoase existente în spitalul pe care-l conduceam la 
aceea dată ;cred că era în anul 1987. 

Am avut satisfacția să cunosc un ,, Şef ” de o amabilitate,politeţe 
şi colegialitate de-a dreptul impresionante . M-a primit cu căldură şi 
chiar (parcă )cu o prietenie de când lumea. Şi-a părăsit fotoliul de la 
birou- ceeace pentru mine a spus mult acest gest - şi m-a invitat la o 
măsuţă cu două scaune. La o ceaşcă de cafea am discutat pentru 
început problemele pentru care-i solicitasem audiența, pentru ca apoi 
să discutăm multe alte probleme de profesie şi de viaţă,aşi spune chiar 
„ca între doi vechi amici,deşi nu era vorba chiar de prietenie, în acel 
moment. Mai târziu cred că, s-a înfiripat între noi chiar o adevărată 
prietenie. 

Ceeace m-a impresionat plăcut a fost faptul că şi-a consumat din 
timpul său de lucru cam o oră în discuţiile cu mine,lucru rar întâlnit în 
aceea perioadă la înalții demnitari din Ministerul Sănătăţii ,ca de alt fel 
şi din alte instituţii . La despărţire m-a asigurat că ori de câte ori voi 
considera necesar sprijinul său,uşa cabinetului îmi stă în permanenţă 


deschisă. Ce frumoasă şi elegantă invitaţie! 

Probabil că nu este greu de intuit satisfacția pe care mi-a oferit- 
o această vizită încheiată aproape cordial,precum şi posibilitatea de a 
cunoaşte un OM şi un Şef atât de deosebit. 

Ulterior l-am mai vizitat de câteva ori în minister sau l-am întâlnit 
în clinica de pediatrie din Spitalul Fundeni,unde lucra, pentru a nu-şi 
întrerupe legătura cu profesia medicală de bază - pediatria. 

În aceea perioadă a obţinut şi titlul de Doctor în Ştiinţe Medicale . 

Odată cu mutarea Institutului de Oncologie din vechiul sediu în 
noua şi moderna construcţie de pe „platforma medicală Fundeni” din 
Bucureşti, a ocupat postul de medic şef al secţiei de 
oncopediatrie „secţie în care se tratau toate formele de cancer la 
copii,proveniţi nu numai din capitală,ci şi din întreaga ţară. Am 
apreciat la acel moment că „s-a numit omul potrivit la locul 
potrivit” „atât pentru calităţile sale umane, cât şi profesionale. Şi 
continuu să gândesc la fel şi astăzi,după mulţi ani de atunci. 

În toată aceea perioadă i-am urmărit cu interes traseul medical 
pe plan naţional şi internaţional pe care l-a urmat. A participat şi 
prezentat numeroase lucrări ştiinţifice din domeniul oncologiei 
pediatrice la o serie de manifestării ştiinţifice naţionale şi 
internaţionale „ceea ce confirma consacrarea sa în lumea medicilor 
oncopediatri. 

O serie de medalii,ordine sau titluri de membru al unor Academii 
de Ştiinţă stau chezăşie a aprecierilor bune de care se bucură. 

Maestrul său a fost prof. dr. Gheorghe Goldiş, personalitate 
medicală de frunte a pediatrie româneşti,mult timp şef al clinicii de 
prifil din spitalul Fundeni ,pe atunci clinică suprauniversitară,loc de 
perfecţionare post universitară pentru toţi medicii pediatri din ţară. 

Împreună au întemeiat „de câţiva ani, o revistă de specialitate 
intitulată ‚Revista de oncopediatrie” pe care o şi susţin cu lucrări 
ştiinţifice de valoare. 

Spiritul umanitar care-l caracterizează a constituit probabil 
motivul pentru care ,pe lângă profesia medicală bine practicată, s-a 
apropriat din ce în ce mai mult o nouă specialitate,bioetica medicală. 


Această preocupare a sa, mai mult socială decât medicală, care 

datează din anul 1995, este o continuare a activităţii de pionierat în 
domeniul bioeticii a Acad. Prof. dr. Constantin Maximilian - un alt 
maestru prețuit al dr. Sebastian Nicolau, a dus la cooptarea sa în 
Comitetul Naţional Român de Bioetică - UNESCO „la lucrările căruia am 
avut prilejul să ne reîntâlnim. Cu această ocazie mi-am dat seama că 
stăpâneşte bine principiile şi noţiunile bioeticii şi nu m-am mirat când 
am văzut că la scurt timp după aceea a publicat în literatura de 
specialitate primul volum în domeniu, intitulat „Bioetica medicală”. Era 
în anul 2003. Lucrarea a fost deosebit de apreciată „impunându-se 
reeditarea ei. În prezent s- a ajuns la cea de a Ill-a ediţie. 

Valoarea publicației este sugestiv subliniată în prefata 
ei,semnată de Acad. Prof. dr. Constantin Bălăceanu Stolnici, din care 
citez:,, Nevoia de bioetică ne tulbură ceas de ceas pe fiecare dintre 
noi, indiferent de vârstă şi de domeniul de activitate. Numai aşa 
putem înţelege, pe deplin, ritmul actual şi viitor al progresului în 
ştiinţele biologice şi umaniste”. 

Între timp am aflat cu satisfacţie că acest om,,şi-a găsit din nou 
locul potrivit şi binemeritat ”,ocupând postul de profesor dr. la 
Universitatea Ecologică din Bucureşti,unde predă chiar cursul de 
bioetică. 

În anul 2005 ne-am reîntâlnit la Simpozionul Naţional cu 
participare internaţională intitulat,,Educaţia în Bioetică şi Drepturile 
Omului” ţinut în staţiunea montană Cheia din Judeţul Prahova:acolo 
unde ambii am fost raportori; domnia sa în special în probleme de 
bioetică,eu în special pentru respectarea drepturilor omului în acest 
domeniu. În cele câteva zile petrecute împreună la aceea reuniune 
selectă,am avut prilejul să-mi întăresc convingerile - dacă mai era 
nevoie - legate de calitatea sa umană şi profesională, dar şi 
activitatea susținută, dusă la început ca  discipol,apoi ca 
maestru ,formator de specialişti într-un domeniu nou şi delicat, aşa 
cum este bioetica, o ştiinţă a moralei. 

De alt fel a publicat în cea mai citită publicaţie medicală,,Viaţa 
medicală” numeroase articole de educaţie moral-cetăţenească,în 


cadrul rubricii care-i aparţine, intitulată,, Minima moralia”. 

Dar în afara faptului că dr. Nicolau este un mare om,mare medic 
şi un bun coleg, este şi un om de mare cultură. Are o bună cultură 
muzicală. Această convingere mi-am făcut-o de-a lungul câtorva ani de 
când ne întâlnim la concertele simfonice săptămânale de la Ateneul 
Român. Dacă eu mai lipsesc din când în când la aceste întâlniri 
muzicale,domnia sa nu şi nu pot să nu-l admir pentru această plăcută 
şi consecventă latură a vieţii sale spirituale. 

Nici preocupările sale literare nu pot fi trecute cu 
vederea,deoarece a publicat numeroase eseuri în 
revista  ,„,Contemporanul”,dar şi cinci volume de eseuri,ultimul 
intitulat ,„,Dialog cu vremurile” apărut de dată foarte recentă( în luna 
mai anul curent ). 

Pentru bogata şi valoroasă sa publicistică,a fost primit ca 
membru în Societatea Medicilor Scriitori şi Publicişti din România şi 
inclus în Dicţionarul bibliografic editat de respectiva societate. 

Aşa l-am cunoscut „aşa -l apreciez şi-l stimez pe colegul dr. 
Sebastian Nicolau şi pentru că de curând a depăşit graniţa a şapte 
decenii de viaţă,ii doresc ,„,Viaţa lungă, sănătate şi condiţii optime de 


cultivare ,în continuare „a inimii şi minţii”. 

Moto: 

„Viaţa e scurtă,arta e 
lungă;ocazia e o clipă, experienţa 
înşelătoare,judecata 

anevoioasă.” 
Hipocrat 


OMAGIU UNUI CREATOR DE ŞCOALĂ FARMACOLOGICĂ 
BUCUREŞTEANĂ 


Deoarece despre şcoala medicală românească şi despre unii 
dintre maeştrii care au format-o se poate vorbi la modul superlativ „mă 
simt dator să precizez faptul că ea n-ar fi existat şi n-ar fi ajuns la 
cotele actuale dacă marilor medici ai timpului nu i s-ar fi asociat şi mari 
farmacişti 

Aşa cum, de-a lungul timpului, au existat numeroşi mari profesori 
doctori în medicină,tot aşa au existat şi o serie de mari profesori 
doctori  farmacişti care au creat, la rândul lor, o şcoală de 
farmacologie „cu mai multe discipline de studiu: farmacoterapie, 
farmacocinetică, farmacodinamie, farmacotoxicologie, 
farmacoepidemiologie şi farmacografie. Toate acestea contribuie atât 
la formarea medicilor cât şi a farmaciştilor. 

În trecut instituţia mamă formatoare de farmacişti se numea 
Şcoala Superioară de Medicină şi Farmacie;ulterior s-a numit Institut 
Medico- Farmaceutic,iar în prezent, Universitate de Medicină şi 
Farmacie. 

Pentru aceste considerente trebuie să aduc în prim planul lucrării 
de faţă şi figurile unor personalităţi ale farmacologiei, cu care m-am 
intersectat în cariera profesională sau universitară „care m-au 
impresionat profund şi de a căror prietenie mă bucur şi în prezent. 

Una dintre aceste figuri marcante este Acad. Profesor doctor în 
farmacie :Dumitru Dobrescu. 

De prietenia cu domnia sa mă bucur de aproape cinci decenii. 
Mai exact, din anul IV de studii universitare când am întâlnit în sălile 
de cursuri un nou coleg, mai în vârstă decât noi ceilalţi . Despre el am 
auzit - ştiţi că la români telefonul fără fir funcţionează perfect - că ar fi 
asistent universitar la catedra de farmacologie şi doctor în farmacie. 
Curioşi ne întrebam de ce participa la cursurile de medicină cu noi? 

Repede am aflat şi răspunsul. Era vorba de o iniţiativă a 
Ministerelor Învăţământului şi al Sănătăţii prin care se cerea şefilor de 
lucrări şi asistenţilor universitari de la catedra de Farmacologie ai 
Facultăţilor de Medicină Generală, Pediatrie şi Stomatologie să fie 
absolvenţi şi ai acestor facultăţi,considerându-se că nu pot fi predate 
cunoştinţe de farmacologie, ca ştiinţă care studiază medicamentele, 
fără a avea şi cunoştinţe de farmacoterapie (de prescriere a lor în 
clinică). 

În puţinele cazuri în care am stat şi eu în primele rânduri ale 
amfiteatrelor (de regulă stăteam în ultimele rânduri ) s-a întâmplat să 
stau alături de noul nostru coleg, care a fost atât de deschis şi de 
prietenos încât,în ciuda diferenţei de vârstă,ne-am împrietenit repede. 

În semestrul doi al acelui an am început să studiem şi 
Farmacologia. Şi astfel,lucrările practice din laborator,erau conduse de 
cei cinci, şase şefi de lucrări şi asistenţi universitari, printre care era şi 
colegul Dobrescu. Pot să spun că am avut o tresărire la această nouă 
întâlnire, dar i-am acordat tot respectul cuvenit noi sale posturi,ca şi 


cum nu ne-am fi cunoscut. Din partea lui,în schimb nu am observat nici 

o modificare de atitudine. Era acelaşi om modest,liniştit „excesiv de 
respectuos şi nu în ultimul rând, doct în domeniul pe care-l aborda în 
faţa noastră. 

În aceea perioadă şef de catedră era profesorul dr. Alfred Taitel, 
un om cu o statură impozantă,severă,aducând la fizionomie cu 
Bismark. Pe lângă faptul că era un mare om de ştiinţă „era şi un mare 
îndrăgostit de litere,ducându-i-se vestea că este o enciclopedie de 
poezie clasică,în special shakespeariană. Se spunea chiar că-i poate 
recita toate sonetele pentru că le ştia în integritatea lor. 

Dintre asistenții de la catedră,trei dintre ei - şi-mi face plăcere 
să-i amintesc - Valentin Stroescu, Emanoil Manolescu şi Dumitru 
Dobrescu au ajuns destul de repede, prin meritele lor,profesori „şefi de 
catedră, fie la Facultatea de Farmacie.fie la cea de Medicină din 
Bucureşti. Din păcate, dintre aceştia trei,singurul despre care se poate 
vorbi la timpul prezent este prof. dr. D.Dobrescu,ceilalţi doi stingâdu-se 
prematur din viaţă. 

Au trecut anii,m-am văzut absolvent de facultate şi am plecat 
să -mi efectuez stagiul medical în mediul rural, care atunci era 
obligatoriu. În schimb Dr. Dobrescu şi-a continuat „cu brio”activitatea 
la catedră. 

După trecerea celor trei ani de stagiu m-am întors, prin concurs, 
în Bucureşti şi am lucrat la o Circumscripţie Sanitară Urbană din 
Raionul ,,16 Februarie”, (actualele sectoare ale capitalei care atunci 
se numeau raioane). 

L-am reîntâlnit întâmplător pe colegul dr. Dobrescu, care la 
aceea dată ajunsese şef de lucrări (echivalentul postului de lector de la 
alte universităţi). Şi atunci , s-a ivit un nou prilej prin care să mă 
conving de calitatea sa umană şi de spiritul de colegialitate, pe care 
timpul nu le -a atenuat. 

La una din întâlniri,din vorbă în vorbă i-am spus că am avut 
noroc şi am reuşit să-mi cumpăr un „,celebru” frigider Fram ( luat ,„,pe 
sub mână”, aşa cum se procurau atunci cam orice produse 
electrotehnice) şi că nu am unde să-l depozitez, până când voi primi 
locuinţă de la Sfatul Popular ( Primăria de astăzi ) care -mi era 

repartiză ,dar a cărei finisare şi predare se tot amâna, dela o lună la 
alta. 

La auzul spuselor mele,m-a întrerupt şi mi-a spus: 

-Puteți să-l aduceţi la mine acasă,dacă nu aveţi unde-l duce. Deşi 
nu am spaţiu mult, cred că pot să-l păstrez la mine o perioadă de 
timp.. 

Am uitat să precizez că, deşi diferența de vârstă dintre noi era de 
6 -7 ani, era atât de respectuos încât îmi vorbea ( şi nu numai mie) 
numai cu dumneavoastră(nici măcar cu dumneata)! Şi este dela sine 
înţeles că şi eu mă adresam cu acelaşi prenume de reverență. 

Dar, să merg mai departe cu relatarea mea. 

Mi-a dat adresa,numărul de telefon şi am stabilit când să duc 
frigiderul. A doua zi am luat o furgonetă şi am ajuns la domiciliul său. 
Îmi închipuiam că are un spațiu mare sau dacă nu ,măcar suficient, ca 
să-i găsească un loc, din care să nu-i deranjeze pe ai casei. 

M-am înşelat. Într-un apartament de bloc cu două camere locuiau 
părinţii şi trei copii. Singurul loc unde ar fi fost posibil de depozitat ar fi 
fost un mic hol cam de 2/2 m,dar şi acolo ar fi incomodat, circulația 
prin apartament. 

Foarte jenat de situaţie i-am cerut scuze că l-am deranjat, 
explicându-i că am îndrăznit s-o fac crezând că are la dispoziţie un loc 
unde frigiderul să nu deranjeze pe nimeni .Ori în situaţia dată,cu 
siguranţă îi stânjenea. 

Văzându-mă că ezit,mi-a spus prieteneşte: 

-Domnule doctor,eu m-am oferit să vă ajut,aşa că vom vedea 
noi, cei ai casei cum ne vom descurca. Lăsaţi-l aici . 

-Nu pot domnule doctor. Vă mulţumesc nespus pentru 
amabilitate, dar nu-l voi lăsa aici să vă stingherească. Am să-l cobor la 
furgonetă şi am să-l duc, deşi nu prea e permis,la dispensarul în care 
lucrez . 

Nici n-a vrut să audă aşa ceva. Şi aşa s-a ajuns în situaţia 
ridicolă de alt fel,de a mă ruga şi insista să-l las acolo,iar eu o ţineam 
una şi bună, că-l iau imediat de acolo. La insistenţele sale i s-a asociat 
şi soţia,astfel încât „destul de jenat am plecat,cu speranţa că voi primi 

cât mai curând casa promisă de la Stat şi voi putea elibera spaţiul 
ocupat de frigider. 

Speranţele mele nu s-au împlinit rapid,conform dorinţei mele. 
Cam după patru luni de aşteptare am primit cheile locuinţei şi primul 
lucru pe care l-am făcut a fost să aduc frigiderul care,sunt singur că a 
creat probleme familiei Dobrescu. 

Acest episod al relaţiei noastre m-a făcut să-l stimez şi mai 
mult. Mărturisesc sincer că dacă rolurile erau inversate „eu n-aş fi fost 
capabil de un astfel de gest. 

După doi ani am ocupat şi eu un post de asistent, cu jumătate de 
normă didactică la catedra de farmacologie la care lucra şi domnia sa, 
carepromovase deja în postul de conferenţiar. 

Atât cât am lucrat acolo îmi era superior ierarhic,dar trebuie să 
spun că nu-l simţeam ca şef,ci tot ca un bun şi apropriat coleg .Ba 
chiar m-a ajutat să mă pregătesc pentru a face faţă onorabil postului 
pe care-l ocupam. 

Prin pregătirea profesională desăvârşită şi prin seriozitatea cu 
care-şi desfăşura activitatea didactică universitară s-a impus în faţa 
celor din jur şi a mers din succes în succes,până acolo unde poate să 
ajungă un vârf profesional autentic. 

A fost numit profesor şef de catedră şi ulterior şi Decan al 
Facultăţii de Farmacie din Bucureşti. 

După alţi câţiva ani a fost numit,director al celei mai importante 
instituţii naţionale care se ocupă cu cercetarea în farmacologie, 
anume, Institutul de Control al Medicamentului. Poate că nu toţi cititorii 
ştiu că acest institut a fost creat tocmai pentru a verifica şi garanta 
calitatea şi siguranţa oferită de medicamentele folosite în întreaga 
ţară,fie că proveneau din import,fie din producţia indigenă. Sub 
conducerea sa,acest aşa zis,,control de calitate a medicamentelor” s-a 
dovedit întotdeauna corect,aşa încât ani de zile nu s-au înregistrat în 
unităţile sanitare din ţară accidente medicamentoase care să ţină de 
calitatea şi starea propriuzisă a medicamentelor. Dacă au apărut totuşi 
unele accidente, ele ţineau de fondul alergic al bolnavului, de 
particularităţile de boală ale pacientului sau de nerespectarea dozelor 

folosite,bolnavi neînţelegând întotdeauna că : „dela uz, la abuz „nu-i 
decât un pas”(conform unei vechi maxime latine). 

Ocupând aceea importantă şi plină de responsabilitate poziţie, 
era considerat cea mai competentă şi autorizată voce din farmacologia 
românească , şi nu numai „deoarece timp de 25 ani a fost şi expert al 
Organizaţiei Mondiale a Sănătăţii în domeniul medicamentului. 

Aşa cum se întâmplă în viaţă,pentru că a ajuns prea sus,mulţi au 
încercat să-i zdruncine soclul. Dar n-au reuşit, astfel încât,doar la 
vârsta pensionării s-a retras din funcţiile universitare şi din conducerea 
Institutului de Control al Medicamentului ( transformat între timp în 
Agenţie Naţională a Medicamentului). Chiar şi după pensionare, îşi 
continuă activitatea medico - farmaceutică în domeniul privat. 

Meritele sale i-au fost recunoscute pe deplin,astfel că este în 
prezent Membru corespondent al Academiei Române şi Membru titular 
al Academiei de Ştiinţe Mediale din România .Este laureat al Premiului 
Academiei Române,Doctor Honoris Causa al Universităţilor de 
Medicină şi Farmacie din laşi şi Cluj Napoca, iar mai recent, a primit 
din partea Preşedinţiei Republicii,Ordinul Steaua României,în grad de 
Cavaler. 

Recent şi-a serbat cei 80 ani de viaţă şi aproape 60 de activitate 
medicală în cabinetul său de lucru,unde continuă să profeseze o 
specialitate medicală mai puţin cunoscută - homeopatia- pe care a 
îmbrăţişat- o cu dragoste şi pasiune de aproape 30 ani şi în care 
continuă să obţină succese remarcabile. Concomitent îşi continuă 
activitatea de preparare în laborator a remediilor homeopatice pe care 
le recomandă bolnavilor. De alt fel trebuie să remarc faptul că de-a 
lungul timpului a realizat 20 medicamente originale, atât alopate cât şi 
homeopate şi a obţinut 12 brevete de inventator în domeniu. 

Lista tratatelor sau a monografiilor elaborate, singur sau în 
colaborare cu alţi autori, este impresionantă, cifrată la 17 volume iar a 
articolelor publicate în ţară şi străinătate, de peste 300. 

Vizitele pe care i le fac din când în cândfie numai de 
curiozitate „fie pentru a-i cere părerea în domeniul practicii medicale 


sau al elaborării unor lucrări de medicină alopată sau de terapii 

naturale( în special de fitoterapie)sunt deosebit de rodnice pentru 
mine. Mă sprijină,ca în tinereţea mea,cu aceiaşi bunăvoință şi 
competenţă, încât îi sunt foarte recunoscător. 

Îi mai sunt recunoscător şi pentru faptul că ne-a făcut onoarea şi 
ne-a prefaţat nouă, colegului şi prietenului domniei sale prof. dr. 
asociat Ovidiu Bojor (despre care am relatat cu plăcere şi recunoştinţă 
în volumul de faţă) şi subsemnatului „două din lucrările de „,Fitoterapie 
tradiţională şi modernă” pe care le-am publicat. 

Acum,când rememorez momentele din viaţă care m-au adus în 
preajma unui Magistru al farmacologiei româneşti,nu pot decât să-i 
mulţumesc pentru tot ceea ce a făcut pentru mine,dar şi pentru 
medicina românească, în cei 60 ani de activitate,iar pentru cei 80 ani 
de vârstă, recent împliniţi,să-i urez „La mulţi ani şi forţă de muncă” 
pentru a-şi duce la îndeplinire proiectele pentru viitor, pe care, cu 


siguranţă le are. 

Moto: 
„E mai bine să te înşeli la prieteni 
decât să-ţi înşeli prietenii.” 


J.W.Goethe 


CU „BASTONUL DE MAREŞAL” ÎN SUFLET,NU ÎN RANIŢĂ 


Cu nespusă plăcere evoc momente din viaţa mea de student şi 
apoi de medic legate de unul dintre foştii mei colegi şi prieten,, de o 
viaţă” şi „pentru o viaţă” . 

Gândindu-mă la ce mă leagă de acest pitoresc personaj din viaţa 
mea,imi întăresc convingerea că am trăit o parte a vieţii în preajma 
unor colegi de facultate care aveau să evolueze spectaculos şi să 
devină piloni de susţinere ai stării de sănătate ai întregii societăţii 
româneşti. 

Personajul se numeşte Octavian Luchian, care între apropriaţii 
este apelat Luchi, un diminutiv al numelui şi nu aşa cum este 
obişnuit,al prenumelui. 

Ne cunoaştem de exact 55 ani,din momentul în care am susţinut 
examenul de admitere la facultate şi tot de atunci consider că s-a 
închegat şi prietenia noastră care se menţine şi astăzi. Mai bine zis s-a 
consolidat şi mai mult, pe măsură ce am înaintat în vârstă şi când 
amintirile ne sunt mai importante decât trăirile actuale. 

Impresia pe care mi-a făcut-o nu numai mie,ci şi colegilor mei de 
an a fost dela început bună. Şi ea ne-a fost confirmată în timp,de 


atunci şi până astăzi. 

Avea şi are o prezenţa fizică agreabilă „era ceea ce denumeam 
noi şi mai ales colegele noastre atunci „un bărbat bine făcut”. Deşi era 
doar cu un an mai mare decât mine,părea însă mult mai matur. 

Şi dacă fizic era frumos dezvoltat şi modern îmbrăcat pentru 
acele timpuri,calităţile umane,caracteriale şi sufleteşti le depăşeau 
chiar pe cele fizice. 

Viaţa noastră de studenţi se întrepătrundea permanent :la 
cursuri şi lucrări practice(deşi nu am fost şi colegi de grupă),în micuța 
lui cameră de la mansarda vilei din str. Transilvaniei 54 (dacă 
memoria nu-mi joacă feste )care aducea, din toate punctele de 
vedere, cu cea din opera Boema de Giacomo Puccini (pentru că şi viaţa 
sa aducea destul de mult cu cea a unui boem).Aşa se făcea că noi, 
colegii şi prieteni lui ne întâlneam des în aceea cămăruţă şi nu 
consumam băuturi alcoolice(ca astăzi), ci stăteam la „taclale” 
şi,ceeace era mai important, ascultam muzică bună,deoarece,pentru 
acele timpuri,el era înzestrat cu mijloace muzicale demne de un studio 
muzical .Şi în plus,era la curent cu toate genurile de muzică gustate 
atunci de tineri (era moda Jazului, a muzicii Sud -americane, italiene, 
franţuzeşti şi nu în ultimul rând, al muzicii uşoare româneşti). 
Uneori,rămâneam şi peste noapte,chiar dacă eram nevoiţi să 
denumim,,claie peste grămadă”. 

Adeseori el ne întorcea vizita celor care locuiam în cămin şi de 
multe ori rămânea şi peste noapte cu noi. Când venea pe la 
noi,mergeam împreună la cantina care era la parterul căminului şi 
mâncaşi el,nu cu cartelă ci „pe blat” (termen consacrat pentru cei care 
nu aveau cartele de masă „dar care totuşi mâncau, prin bunăvoința 
noastră dar şi prin înţelegerea tacită a celor care administrau cantina). 

Astfel reuşeam să ducem o viaţă studenţească deosebit de 
plăcută,mai ales că pe atunci pretenţiile noastre dela traiul zilnic erau 
modeste. Nu semănau de loc cu cele ale studenţilor de astăzi. 

Nu pot trece mai departe în relatarea momentelor plăcute care 
mă leagă de acest vechi prieten fără a-i evidenția calităţile umane 
deosebite. 

Era şi a rămas un tip blând. Cu mândrie pot să afirm „iar el, dacă 
citeşte aceste rânduri poate confirma faptul că în cei 55 ani de 
prietenie care ne leagă,nu -mi amintesc să fi survenit între noi vre-o 
stare conflictuală, cât de mică. Chiar dacă eu aveam uneori câte o 
izbucnire de moment,el cu mult tact aplana din faşe orice asperitate a 
prieteniei dintre noi. Ba chiar şi dintre mine şi alţii. Era şi a rămas un 
om echilibrat,modest,săritor în sprijinul altuia la nevoie; un altruist 
desăvârşit. Şi susţin cele spuse printr-un exemplu,poate mărunt,dar 
definitoriu calităţile lui umane. 

Mulţi dintre  noi,colegii,eram îmbrăcaţi modest şi oarecum 
uniform pentru că ne îmbrăcam „,pe cartelă” sau altfel spus „,pe 
puncte” (cei de-o vârstă cu noi,ştiu de ce). 

El în schimb era îmbrăcat întotdeauna frumos,decent şi în ton cu 
moda capitalei,chiar dacă nu cu lucruri de cea mai bună calitate . Din 
acest motiv,unii dintre noi îl rugam să ne împrumute „ceva toale”, 
mai ales pentru ocazionalele noastre întâlniri cu fetele pe care vroiam 
să le cucerim sau când participam la o „reuniune tovărăşească” sau la 
un spectacol. Îmi amintesc aşa dar de o haină maro, în carouri care-i 
aparţinea şi pe care a împrumutat-o mai multor colegi; poate nici unuia 
de mai multe ori decât mie. Şi la aceea haină, bine înţels trebuia să se 
asorteze cu o cămaşă şi o cravată, pe care tot de la el le împrumutam. 
Cred că nici odată şi nimeni dintre ai noştri nu a fost refuzat de el. 

Ceeace nu am relevat până acum despre acest minunat om şi 
coleg este faptul că avea mult,chiar permanent, umor. 

Dacă în general se comporta ca cei mai mulţi dintre noi şi învăţa 
cu seriozitate în special în sesiunile de examen, astfel încât să nu aibă 
de a face cu restanţele,în viaţa cotidiană era vesel,pus pe şotii,tonic şi 
doar uneori uşor ironic. Educaţia din familie l-a ajutat să se comporte în 
viaţă cu eleganţă şi stil,pentru că „avea ştaif'şi din aceste 
considerente prietenia sa era mult căutată de colegii,dar mai ales de 
colege sau de alte fete care doreau să-i devină prietene sau, chiar mai 
mult decât atât..... 

Îmi revine în minte o întâmplare petrecută în timpul efectuării 


serviciului militar al nostru,al studenţilor,timp de o lună de zile,vara, în 

timpul vacanței studenţeşti. Întâmplare care confirmă, încă odată, 
calităţile umane şi spiritul de solidaritate pozitivă de care era capabil; 
şi sper că ar fi şi în continuare,dacă s-ar mai ivi astfel de ocazii. 

Oradea - Oşorhei, iulie 1953. De ce Oradea? Pentru că acolo am 
făcut armata. Oşorhei (o comună la circa 7 km de Oradea) pentru că 
acolo mergeam pentru efectuarea tragerilor în poligon. 

Din oraş,unde era cazarma noastră şi până la poligon treceam 
peste nişte câmpuri întinse,bine îngrijite şi cultivate cu napi (denumiți 
popular cartofi porceşti)o legumă pe care nu o gustasem până atunci 
nici eu şi nici „camarazii mei de arme” din plutonul din care făceam 
parte. Când i-am gustat „ne-au plăcut şi tocmai de aici se trage 
povestea. Plăcându-ne gustul lor,am luat şi noi la întoarcerea dela 
tragere câte 2-3 napi,câţi puteam să ascundem în buzunare astfel 
încât să nu se observe, căci cu disciplina militară nu era de glumit. 

La următoarea tragere, Luchi are o idee haioasă. Să lăsăm la 
cazarmă unele articole militare din dotare, care ar fi fost obligatoriu să 
le luăm cu noi şi locul lor să fie umplut cu napi. Zis şi făcut 

Unii din grupa noastră de 8 militari au golit săculeţul în care se 
ţinea masca de gaze; eu am golit cutia în care ar fi trebuit să port spre 
poligon un aparat de ochire denumit goniometru, iar Luchi, autorul 
ideii, să introducă mai mulţi napi în husa puştii mitraliere pe care o 
purta el, deoarece era cel mai bine dezvoltat fizic, motiv pentru care 
era cap de rand şi purta cel mai greu armament. 

La întoarcerea din teren ne-am aprovizionat din plin cu napi şi am 
pornit către cazarmă. Şi totul s-ar fi terminat cu bine dacă la 
dezechipare, comandantul nostru de pluton(un locotenet major) n-ar fi 
zărit momentul în care noi scoteam napii,fiecare de pe unde ne 
burduşiserăm cu ei. Reacţia pe moment a comandantului a fost aprigă 
şi credeam că se va termina cu una din sancţiunile prevăzute de 


regulamentele militare. 


119 


Acest coleg şi-a asumat în faţa ofițerului responsabilitatea 
iniţiativei. Şi-a descărcat în faţa lui „„provizia” de napi,distrăgându-i 
astfel atenţia dela noi, ceilalţi, care am avut astfel posibilitatea să 
ascundem napii şi să rearanjăm inventarul militar la locul lui. 

Noi ceilalţi am scăpat,el a suportat şi pentru noi o sancţiune deşi 
nu prea grea,dar oricum neplăcut. A trebuit să efectuez un schimb de 
planton suplimentar, de noapte, la pavilionul nostru. Această 
întâmplare ne-a dovedit altruismul de care a dat dovadă atunci. Şi de 
atunci s-au mai ivit alte situaţii în care atitudinea lui pozitivă a ieşit în 
evidenţă. 

DE calităţile umane şi profesionale ale acestui coleg am avut 
prilejul să ne convingem după absolvirea facultăţii. 

Pentru că era un tip pragmatic,un bun psiholog şi un bun manager 
(cum l-am denumi astăzi) după un scurt stagiu de medic de 
circumscripție sanitară rurală,obligatoriu pentru toţi medicii absolvenţi, 
a fost numit Medic şef de Raion la Adjud ( Regiunea Bacău atunci 
astăzi Jud. Vrancea ). 

Ascensiunea sa profesională a început atunci şi a continuat, după 
câţiva ani, în Ministerul Sănătăţii ca Inspector sanitar. Pentru cei care 
nu cunosc bine organizarea sistemului de sănătate dintr-un stat, le 
sunt necesare unele precizări. 

După absolvirea Facultăţii de Medicină, cei mai mulţi urmează 
calea asistenţei medicale a populaţiei(medici de familie,de ambulatoriu 
sau de spital). 

Puţini, sau chiar foarte puţini intră în cercetare medicală, în 
diverse institute de profil. Cei mai puţini dintre ei urmează 
calea „Sănătăţii publice” ; sunt cei care nu sunt prea cunoscuţi marelui 
public, dar, care veghează şi acţionează din umbră la menţinerea 
sănătăţii întregii populaţii a ţării. Ei sunt cei care, dacă acţionează 
prompt şi eficient, pot preveni sau înlătura posibilele dezastre 
medicale pe lângă care poate trece o comunitate o naţiune sau chiar 
întreaga omenire. 

Medicii din sănătatea publică apar,,la vedere” doar în situaţii 
excepţionale aşa cum a fost: explozia de infecţii SIDA de la sfârşitul 
secolului trecut, diversele alte epidemii sau pandemii,calamităţii 
naturale (inundaţii,cutremure ) etc. 

Acestor medici,denumiţi în trecut „,Organizatori de sănătate, 
sanepidişti sau medici de medicină preventivă” le datorăm enorm de 
mult,deşi numai rareori ne amintim de ei; ca şi de Dumnezeu de 
altfel,de care ne aducem aminte numai la mari necazuri şi încercări 
ale vieţii la care suntem supuşi. 

Am făcut această digresiune pentru a înţelege dece-i port atâta 
stimă şi preţuire unuia dintre aceşti medici,dr. Octavian Luchian. El a 
fost o lungă perioadă de timp la „,butoanele roşii” ale sănătăţii 
publice;poate nu cel mai important dintre aceştia „dar oricum esenţial. 
Enunţarea poziţiilor pe care le-a deţinut în sănătatea publică sper să fie 
convingătoare pentru toţi cei care parcurg aceste rânduri. 

Între anii 1970 - 1990 a fost Inspector General în Direcţia de 
Asistenţă Medicală din Ministerul Sănătăţii „iar între 1990 - 
1994 „Inspector General Sanitar, în acelaşi minister. 

Din anul 1994 şi până în anul 2005 ( până la pensionare ) a fost 
Director al Institutului de Sănătate Publică din Bucureşti, instituţie care 
asigură activitatea de medicină preventivă de pe întreg teritoriul ţării. 
Concomitent cu această funcţie a îndeplinit, timp de 4 ani şi funcţia de 


Consilier al Ministrului Sănătăţii în problemele medicinei preventive. 

În paralel cu activitatea de medic în domeniul Sănătăţii publice a 
îmbinat şi activitatea de cercetare în domeniul medicinei preventive 
evoluând de la funcţia de cercetător gradul IIl până ultima,şi cea mai 
înaltă activitate de cercetare din România, cea de gradul |. 

Şi pentru că am început prezentarea de faţă cu o metafora - 
Bastonul de mareşal -ca simbol al reuşitei într-un domeniu de 
activitate,precizez că acest amic al meu a parcurs şi etapele activităţii 
didactice universitare, ajungând profesor dr. asociat la Universitatea 
de medicină şi Farmacie din Bucureşti,până la pensionare. 

Poziţiile sociale şi profesionale înalte pe care le-a ocupat de-a 
lungul timpului i-au determinat pe mulţi din prietenii sau colegii săi,dar 
şi pe prietenii prietenilor săi,să apeleze la serviciile lui, legate de 
sistemul de sănătate publică. Aşa se face că ori de câte ori unii din 
aceştia aveau nevoie de un sfat,de un ajutor în rezolvarea, în limitele 
legalităţii, a unor probleme personale sau instituţionale de sănătate 
sau de boală,răspundea prompt şi eficient. Nu cred să fi existat cineva 
care a apelat la serviciile lui şi să fi fost refuzat,dacă cererile adresate 
erau îndreptăţite şi rezolvarea lor nu contravenea dispoziţiilor legale, 
existente la momentul dat. 

După recenta pensionare, pentru că starea de sănătatea îi 
permite ,nu a făcut greşeala să se retragă în propria -i casă şi să 
petreacă tot timpul în faţa televizorului ci continuă să desfăşoare 
diverse activităţi medicale în domeniul privat. Şi bine face! 

Poate că nu mulţi dintre slujitorii lui Esculap au avut şi au 
posibilitatea să-l cunoască sau să-i recunoască meritele acestui 
coleg,prieten,medic şi profesor universitar,aşa cum am avut-o eu. Se 
zice că în viaţă,pentru unii oameni există întâlniri decisive;un bărbat cu 
cea cere-i v-a deveni soţie sau vice- versa sau un om cu un altul, care-i 
influenţează în bine sau din păcate în rău, viaţa. 

Eu trebuie să susţin,, sus şi tare” că întâlnirea mea cu acest om „la 
început doar coleg şi după scurt timp şi prieten este una dintre cele 
mai fericite .De aceea, regret faptul că de -a lungul vieţii mele n-am 
avut parte de mulți astfel de oameni de suflet şi cu o asemenea 


statură morală. 

Dacă prezentarea mea este străbătută de un oarecare 
subiectivism,sper să fiu scuzat de cititori. Constat cu satisfacție că 
toate consideraţiile pe care le-am făcut în legătură cu acest adevărat 
prieten sunt împărtăşite de majoritatea colegilor mei de promoţie cu 
care mă întâlnesc ocazional. Sunt însă împărtăşite în aceeaşi măsură 
şi de salariaţii care i-au fost colaboratori( deşi mai corect ar fi să-i 
denumesc subordonați) în locurile de muncă şi funcţiile de mare 


răspundere pe care le-a deţinut şi care nu au decât vorbe bune despre 


Domnia sa . 
Moto: 
„Scepticismul 
este primul 
pas spre adevăr.” 
Denis 
Diderot 


ISIDOR IANCU ,UN PSIHIATRU ŞI PSIHOLOG PREA REPEDE UITAT 


Până prin anul V al Facultăţii,credeam că ştiu câte ceva despre 
Psihiatrie,specialitate medicală care afectează o mai mică parte a 
populaţiei infantile dar o mare parte din adulţi. 

Credeam asta,dar, odată ce am intrat în clinică şi ne-am apropriat 
de bolnavii psihici am văzut că aveam o concepţie cât se poate de 
greşită despre această disciplină medicală. 

Psihiatria este o specialitate medicală grea şi riscantă. Grea,pentru 
că psihicul uman este extrem de complex, şi de dificil de investigat,iar 
parametrii de normalitate sau de anormalitate sunt greu de 
obiectivizat. Este în acelaşi timp riscantă atât faţă de propria -i 
persoană a bolnavului (cazul sinuciderilor sau al automutilărilor), cât şi 
pentru personalul de îngrijire medicală dintr-un spital de 
specialitate,dela medic,până la partarul instituţiei. 

Din aceste  considerente,medicii care  îmbrăţişează această 
specialitate medicală trebuie să fie nişte profesionişti desăvârşiţi(ca 
ştiinţă medicală  psihiatrică),dar şi foarte buni psihologi şi 
psihoterapeuţi,capabili să prevină riscurile posibile ale acestei practici 
medicale, iar dacă s-au săvârşit să le accepte şi să nu se răzbune în 
nici un fel pe bolnav,deoarece,bolnavul psihic este iresponsabil de 
acţiunile sale agresive. 

Dintre specialiştii psihiatri pe care i-am cunoscut,mi s-a părut că 
cel care răspundea cel mai bine nevoilor psihiatriei a fost 
conferenţiarul dr . lancu Isidor, care, cu competenţă desăvârşită ne-a 
predat cursul teoretic şi mai mult,mi-a fost chiar şi îndrumător de 
grupă, ceeace mi-a permis să-l cunosc destul de bine. 

Cursurile sale erau deosebit de interesante,spre deosebire de cele 
pe care ni le- a predat şefa catedrei , Dn-a. prof. dr. Constanţa 
Ştefănescu Parhon, care erau terne,anoste şi dezlânate. 

Ceeace m-a fascinat mai mult la dr. Isidor lancu a fost tactul 
psihologic extraordinar în relaţia cu bolnavii săi. Din primele zile în care 
am intrat în clinică şi am venit în contact cu bolnavii psihici,ne-a 
instruit asupra comportamentului nostru general faţă de această 
categorie de bolnavi. Ne- a recomandat ce şi cum să procedăm, ce să 
facem dar mai ales ce să nu facem pentru a declanşa o stare de iritaţie 
în rândul bolnavilor,care se poate termina uşor cu o criză de violenţă 
necontrolată. 

Ne vorbea nouă studenţilor,dar şi pacienţilor, cu un calm 
desăvârşit,pe un ton coborât,monoton şi liniştitor astfel încât bolnavii 
să nu se simtă vizaţi direct. 

Toate discuţiile erau parcă impersonale şi nu se adresau direct 


unui anumit bolnav. 

Parcă-l văd şi aud cum, în timpul anamnezei(studiul istoricului 
bolii) luată unui bolnav ţintea profund introspectiv, deşi bolnavul nu 
sesiza că era vorba despre el. În anumite momente când prin discuţia 
purtată bolnavul devenea mai neliniştit sau chiar violent,ne atrăgea 
atenţia să fim prudenti, dar liniştiţi şi să nu intervenim în discuţie. În 
acel moment parcă dintr-un resort interior, slobozea cu uşurinţă fraze 
liniştitoare atât pentru bolnavi, cât şi pentru noi studenţii. Şi de cele 
mai multe ori aveau efectul scontat . Când însă constata că discuţia 
trebuie încheiată,deoarece este ineficientă,chema discret sora şi 
infirmierul şi împreună duceau bolnavul la patul său şi-l sedau cu 
ajutorul puţinelor medicamente eficiente existente la acel moment în 
terapia psihiatrică . 

La părăsirea salonului mergeam într-un cabinet unde ne prezenta 
observaţiile sale asupra bolnavului studiat. Ne uimea cu bogăţia de 
observaţii psiho-patologice,pe care încerca să ni le facă uşor accesibile 
nouă  studenţilor,destul de puţini familiarizați cu această patologie 
umană. Şi nu uita să ne reamintească faptul că bolnavul psihic (în 
special cu anumite psihopatii severe)este sau poate deveni spontan 
violent, astfel încât să fim întotdeauna precauţii când suntem în faţa 
sau în preajma lor. 

Ne relata că,că în ciuda calităţilor sale de practician şi de vechi 
psiholog,nu a fost scutit de câteva manifestări de violenţă ale 
bolnavilor,a căror victimă a devenit. Din fericire,ne relata că toate 
aceste „accidente profesionale” nu au avut consecinţe severe. 

Pentru a ilustra imprevizibilul care poate interveni în relaţia medic 
psihiatru - pacient voi relata un astfel de caz,care nu se leagă de 
activitatea profesorului nostru ci de a unui coleg de promoţie care a 
devenit medic primar psihiatru în acelaşi spital în care lucra şi dr. lancu 
Isidor ( denumit atunci Spitalul Clinic ,Dr. Gheorghe Marinescu”, 
cunoscut astăzi sub denumirea de Spital Clinic „Dr. Al.Obregia” ) 

Colegul nostru N.D. „devenit un foarte bun medic psihiatru,fiind 
numit şef al unei secţii de Psihiatrie din spital şi efectua vizita de 
dimineaţă într-unul din saloane. 


Într-un din zile efectua vizita de dimineaţă într-un mic salon. 

Ajuns în faţa unui bolnav care sta liniştit,întins pe pat,au discutat 
mult împreună şi în final medicul i -a spus: 

- Domnule  Xulescu,văd că ne simţim bine(sesizaţi 
exprimarea),tratamentul efectuat a avut efect bun,aşa că putem pleca 
acasă. Şi pentru asta,aşteptaţi că va veni fiica D-tră să vă ia acasă. 
Aşa că, în jurul orelor 13 % vă voi înmâna biletul de ieşire din spital şi 
veţi putea pleca. 

-Nu, d-le doctor! Eu nu plec acasă,mai stau. Spunând aceasta 
bolnavul s-a ridicat din pat şi s-a apropriat de medic. 

-Ba,este bine să plecăm acasă,pentru că acolo ne aşteaptă familia 
şi ştiţi că nicăieri nu este mai bine decât acasă. 

-Înţelegeţi d-le doctor că nu plec,mai stau o săptămână,i se adresă 
bolnavul pe un ton ritos. 

-Ba da,o să plecăm că aşa-i mai bine, îi răspunse medicul. lar până 
vă fac eu formele de externare să vă faceţi bagajul. 

Bolnavul nu mai zise nimic şi a început chiar în acel moment să-şi 
strângă într-o sacoşe cele câteva obiecte personale pe care le lua din 
sertarul de jos al noptierei sale şi le arunca înăuntru,de-a valma. 


Medicul sta pe pat şi scria ceva în foaia de observaţie a bolnavului 


În acel moment bolnavul se mai apleacă încă odată şi scoase din 
noptieră o sticlă de Pepsi Cola pe jumătate plină,cu care aplică 
brusc ,cu toată forţa de care era capabil,o lovitură în capul medicului. A 
fost atât de puternică încât medicul a intrat instantaneu în stare de 
comă profundă. Au intervenit imediat infirmierii şi alţi bolnavi din salon 
şi l-au imobilizat pe bolnav ( pentru că exista o astfel de solidaritate a 
bolnavilor,,liniştiţi” cu personalul medical sau sanitar,în astfel de 
cazuri). 

L-au luat pe medic imediat şi l-au transportat pe braţe până în 
clădirea vecină în care era clinica de Neurochirurgie şi l-au dus direct 


în serviciul de reanimare şi terapie intensivă. 

Ce a urmat a fost de-a dreptul dramatic. Doctorul,colegul nostru a 
stat în comă câteva zile,ţinut în viaţă numai cu aparatele medicale 
existente la acea dată. Din fericire,încet,încet a fost scos din comă şi în 
câteva săptămâni şi -a revenit la normal. După câteva luni şi-a reluat 
serviciul şi în prezent este un pensionar care -şi trăieşte liniştit viaţa şi 
care-şi mai aminteşte din când în când de această întâmplare 
edificatoare pentru comportamentul imprevizibil al bolnavului psihic. Și 
poate se întreabă şi astăzi dacă putea el să prevadă un asemenea 
acces de furie a bolnavului? Cu siguranţă,nu! 

Asta face parte din riscul meseriei. 

Este interesant ce a declarat ulterior bolnavul,amintindu-şi vag 
despre cele întâmplate: 

-N-am vrut să plec acasă atunci când a zis el(medicul)pentru că - 
mi făcusem în spital printre bolnavi un prieten, cu care ieşeam seara 
pe furiş din spital pe o spărtură din gard şi mergeam vis-a - vis la 
cârcimă şi beam şi noi ceva tărie. Stupefiant răspuns,nu! 

Poate că acum veţi înţelege de ce am ţinut să aduc prin persoana 
conferenţiarului dr. Isidor lancu un elogiu medicilor psihiatri a căror 
activitate benefică în slujba omului bolnav nu este lipsită de 
riscuri .Este lipsită în schimb de prețuirea şi consideraţia pe care ar 
trebui să le-o acorde societate în care trăiesc şi lucrează. 


Moto: 

„Nu mă gândesc 


niciodată la viitor. 


„ 


El vine destul de repede. 
Albert 


Einstein 
ELOGIU UNUI PROFESOR DOCTOR DE ,,MODĂ NOUĂ” 


Poate la încheierea lecturii acestui volum de literatură 
memorialistică,unii cititori ar putea să acuze autorul de conservatorism 
şi partizanat pentru medicii de „,„modă veche”.Ca să infirm această 
părere,am să alternez prezentarea personalităţilor medicale de aşa 
zisă,,mode veche” (contemporane cu subsemnatul ) cu cei de „modă 
nouă” şi care duc,cu onoare şi cu competenţă,mai departe,destinele 
medicinei româneşti. 

Unul dintre aceştia din urmă este profesorul dr. Mircea Diculescu 
şeful clinicii de gastroenterologie din Spitalul Clinic Fundeni şi totodată 
şi al celei similare din Spitalul Clinic de Urgenţă „ Elias” din Bucureşti. 

De fapt cine este şi în ce împrejurări l-am cunoscut pe prof. dr. 
Mircea Diculescu,pentru a-l alătura în cartea de faţă unor mari 
personalităţi medicale bucureştene? 

Este fiul unui alt reputat profesor universitar de la Universitatea de 
Medicină şi Farmacie din Bucureşti Ilie Diculescu care a predat 
histologia,o disciplină preclinică. Spre deosebire de tată, fiul său, s-a 
orientat către o disciplină clinică, gastroenterologie. 

Ne-am cunoscut cu ocazia unei nefericite internări a mea în clinica 
de Gastroenterologie din Spitalul „,Elias” „într-o sâmbătă seara. Nu este 
inutilă precizarea zilei în care m-am internat,pentru că ea scoate în 
evidenţă calitatea de adevărat medic a aceluia pentru care nu există 
duminică,nu există sărbătoare . 

A doua zi de dimineaţă,precizez,la orele 6% soseşte în salonul în 
care eram internat îngrijitoarea,care mă trezeşte din somn şi mă roagă 


să mă pregătesc pentru că „la ora 6% vine la vizită domnul profesor. 

Atunci am aflat şi eu că zilnic, inclusiv duminica, soseşte în clinică 
la acea oră matinală, domnul profesor ,face vizita însoţit de medicul de 
salon,apoi efectuează personal investigaţiile endoscopice, tuturor 
bolnavilor internaţi în ziua precedentă. 

M-am conformat,mi-am făcut toaleta şi aşteptam să sosească 
profesorul pe care-l credeam un „,zbir”. Dar n-a fost de loc aşa. 

La ora 6% apare un relativ tânăr şi prezentabil medic şi pe 
deasupra şi profesor universitar, căruia îi dădeam între 40 -45 ani. Era 
urmat de medicul de gardă,de asistenta şefă,de asistenta de salon şi 
de o infirmieră. 

Impresia pe care mi-a făcut-o a fost dela început bună. Era un 
bărbat frumos,cu voce plăcută şi cu o mustăcioară elegantă, care-i 
sporea şarmul. Era deosebit de respectuos. M-a salutat şi s-a 
prezentat,luându-mi -o chiar înainte. Mi-a spus că ştie că suntem 
colegi,motiv pentru care m-a rugat să-mi prezint eu cazul şi nu medicul 
de gardă. Ceeace am şi făcut. 

Cu mult tact „la încheierea discuţiei mi-a spus că părerea sa, 
deocamdată, este bună şi că nu am motiv de îngrijorare. Dar că,în 
câteva minute mă aşteaptă la serviciul de endoscopii digestive, pentru 
un examen complet. 

Am fost condus în acel laborator de o infirmieră. Acolo mă aştepta 
chiar profesorul,echipat cu halat şi mănuşi sterile. Înainte de trece la 
efectuarea  endoscopiei (era o premieră pentru mine această 
investigaţie) mi-a explicat toţi timpii intervenţiei, senzațiile pe care le 
voi percepe,ce trebuie să fac şi mai ales ce nu, în timpul acestui 
examen. 

Ca unul care cunoşteam bine recenta Lege a drepturilor 
pacienţilor,am rămas uimit de corectitudinea cu care o aplica în 
practică, în clinica pe care o conducea. A fost un moment incredibil 
pentru mine,deoarece până atunci nu mi s-a mai întâmplat ca 
medicii care mă îngrijeau şi care trebuiau să mă investigheze 
paraclinic, să stea de vorbă în prealabil cu mine şi să-mi explice 


tehnica investigaţiilor ce urmau a-mi fi efectuate. 

Astfel, avizat asupra celor ce urmează, am suportat relativ bine 
endoscopia, al cărui rezultat a fost negativ. Ca atare,la sfârşit mi-a 
explicat rezultatul obţinut, mi-a stabilit diagnosticul şi tratamentul 
pentru următoarele trei luni, stabilindu-mi o dată la care să revin la 
control, chiar la cabinetul său din clinică. 

Mi-a întins mâna cu eleganţă şi m-a salutat respectuos. De alt fel 
am constatat că era extrem de elegant şi de respectuos în 
comportament,nu numai cu mine ci şi cu alţi bolnavi sau cu personalul 
medico- sanitar sau auxiliar din subordinea sa. Pe bună dreptate cred 
cel puţin din acest punct de vedere este o „rara avis” în medicina 
actuală. 

Întors la control după trei luni,complet însănătoşit,m-am prezentat 
„tot la ora 6%: la cabinetul său. M-a primit cu zâmbetul pe buze şi cu 
obişnuita întrebare: 

-Cum vă simţiţi domnule doctor? 

-Bine domnule profesor şi pentru asta trebuie să vă mulţumesc. 

M-a consultat clinic şi paraclinic(din nou endoscopic) şi m-a 
asigurat că totul este „aproape bine”. Dar că va trebui să continuu 
tratamentul, după care,peste alte trei luni să revin la control. 

Au trecut şi următoarele trei luni,m-am întors la control şi totul a 
decurs la fel de civilizat şi de simplu, ca şi la precedentul control. La 
plecare am dorit să-i mulţumesc într-un mod colegial,pentru că este 
bine ştiut că şi medicii beau câte un păhărel dintr-o băutură mai bună. 
Dar n-am nimerit-o. M-a refuzat elegant, dar categoric,astfel încât mi-a 
tăiat elanul de a mai insista. 

Ne-am salutat respectuos şi m-a asigurat că ori de câte ori voi 
avea nevoie de concursul său şi de competenţa sa profesională, s-o fac 
fără ezitare,căci oricând îmi va sta la dispoziţie. 

Am plecat,iar peste câteva zile m-am întors,tot la ora obişnuită,6% 
„oferindu-i câteva volume din modestele mele publicaţiile. De această 


dată nu m-a refuzat,ba chiar mi-a mulţumit călduros. 

Am rămas însă dator cititorilor cu o observaţie „pe care doresc s-o 
menţionez. Vizita profesorului în clinic din Spitalul „,Elias” începea 
întotdeauna la ora 6% pentru că, după vizită,în jurul orei 8% pleca 
rapid la Spitalul Fundeni, în clinica similară pe care o conducea. Acolo 
urma să săvârşească „acelaşi ceremonial” al vizitei de dimineaţă, după 
care urmau cursurile cu studenţii medicinişti sau cu medicii rezidenţi. 

Revelația pe care am avut-o cunoscând un asemenea tânăr 
profesor universitar doctor,competent,modest şi cu un comportament 
ultra civilizat faţă de pacienţi şi faţă de colegi m-a convins că,chiar 
dacă nu în majoritate,există încă destui medici sau profesori doctor 
care ne fac cinste şi care duc mai departe stindardul marilor maeştri ai 
medicinei . 

Ca o confirmare a bunei impresii,desigur subiectivă pe care mi-am 
făcut-o despre distinsul prof. dr. Mircea Diculescu, a venit recenta 
veste că în Topul celor 10 medici ,cei mai apreciaţi din România anului 
2006, se află nominalizat şi domnia sa. Şi  astfel,din 
subiective,aprecierile mele la adresa sa devin obictive. 


Moto: 
„Pe valurile lumii,ca şi pe valurile mării nu 
plutesc decât cei care ştiu să înoate.” 
A.C.Cuza 


UN MARE MEDIC PEDIATRU ALE CĂRUI ARIPI AU FOST PRECOCE FRÂNTE 


Un om plin de calităţi, dar pe care,din păcate, i le-am descoperit 
destul de târziu şi poate nici atunci în totalitate şi la adevărata lor 


valoare, este medicul primar pediatru Emil Căpraru. 

L-am cunoscut în primul an de studiu al disciplinei de pediatrie,în 
anul 1956 în clinica de la Spitalul CFR Nr. 2 din Bucureşti,condusă de 
profesor dr.Alfred Rusescu. Şi l-am cunoscut într-o dublă ipostază. Cea 
de şef de lucrări în clinică şi de Decan de an( ceva asemănător 
dirigintelui clasă de liceu). 

Era un om de o seriozitate rară,de o delicateţe şi amabilitate 
impresionante, fermitate şi discreţie, moralitate şi profesionalism. 
Aproape că atingea perfecțiunea umană şi prin asta probabil că -i 
deranja pe câte unii din preajma sa. 

Cu toate acestea,numai după ce au trecut foarte mulţi ani de 
atunci am reuşit să-l cunosc mai bine pe acest mare Om şi desăvârşit 
medic pediatru. Şi numai după ce ne-am intersectat, în viaţă în 
momente plăcute sau mai puţin plăcute,pe care încerc să le sintetizez. 

N-am ştiut de la început că este oltean get-beget;mai de grabă 
credeam că este ardelean după temperamentu-i echilibrat,după vorba 
molcomă şi înţeleaptă şi după verticalitatea în viaţă care i-a adus mari 
neplăceri. 

După aşa zisa contrarevoluţie din Ungaria, din anul 1956, a avut 
de suferit o condamnare politică nedreaptă şi dură,pentru care a 
pierdut din viaţă câţiva ani buni pe care i-a petrecut în închisorile şi 
lagărele de muncă comuniste. 

Am aflat că după eliberarea din spaţiile concentraţionare a fost 
reîncadrat în activitatea medicală, dar nu şi în cea 
universitară(didactică) deşi pregătirea profesională şi comportamentul 
deontologic îl recomandau chiar pentru un post de profesor universitar. 

Chiar şi aşa a făcut o carieră profesională excepţională şi 
îndelungată,astfel încât şi în prezent, aflat la vârsta 
senectuţii „continuă să fie de folos părinţilor ai căror copii necesită o 
atentă supraveghere pediatrică. 

Împreună cu fosta sa soţie - eminenta pediatră dr. Herta 
Căpraru „şefă de promoţie a seriei 1959 a Facultăţii de Pediatrie din 
Bucureşti - au elaborat cel mai complet şi util tratat consacrat 
părinţilor care doresc să-şi crească corect şi sănătos copii. 

Nu exagerez dacă susţin că volumul la care mă 
refer,intitulat „Mama şi copilul” este de departe cel mai bun şi mai 
actual dintre toate cele care s-au scris în ţară acest domeniu. Dacă nu 
mă înşel,cred că a ajuns la a şasea ediţie,ceeace spune foarte mult, 
atât despre calitatea,cât şi despre utilitatea lui. 

Legat de acest volum,îmi vine în minte un moment,la început 
neplăcut în relaţiile noastre, dare care s-a lămurit destul de 
repede,astfel încât relaţiile şi respectul reciproc să nu sufere. 

Având şi eu preocupări scriitoriceşti,am elaborat un volum, mult 
mai redus cantitativ,iar calitativ de mai mică profunzime decât cel 
despre care tocmai am relatat cel scris de dr. Emil Căpraru. Şi acest 
lucru l-am precizat chiar în prefața volumului. 

Nu la mult timp după apariţia lucrării mele,l-am întâlnit 
întâmplător pe domnul dr. Căpraru,cu care m-am salutat şi care „cu 
eleganţă care-l caracterizează, a ţinut să-mi facă un fin reproş,pentru 
faptul că n-am menţionat în lucrarea mea că printre medicii şi lucrările 
care mi-au servit ca model în redactarea ei,nu figura şi numele 
domniei sale şi nici al distinsei sale soţii, de mult răposată. Şi ca să-mi 
arate că avea dreptate în ceeace susţinea mi-a precizat că a citit 
întreaga mea lucrare,pe care de altfel o considera bună şi credea că- 
şi va atinge scopul. 

Luându-mă prin surprindere cu cele afirmate,nu i-am putut spune 
atunci decât: 

-Domnule doctor,nu cred că am putut să vă omit;undeva în 
lucrare,cred,că 

am elogiat lucrarea dumneavoastră şi autorii ei. 

-Nu, vă spun sigur că nu,mi-a răspuns prompt. 

-Am să verific lucrarea şi am să vă comunic telefonic rezultatul. 
Dacă cumva am fost capabil de un asemenea gest de 
nerecunoştinţă,vă cer scuze încă de pe acum. 

Şi aşa ne-am despărţit. Am ajuns acasă şi am luat la răsfoit 
întreaga carte şi în primele momente,este adevărat că nu am găsit 


menţiunea pe care o căutam. 


133 


Am reluat-o căutarea iar şi am găsit ceeace nu găsisem la început 
nici eu şi nici domnia sa .Precizarea era făcută în prefața lucrării,pe 
care amândoi o trecuserăm cu vederea când am răsfoit cartea. 

Seara i-am telefonat „satisfăcut că n-am comis eu o asemenea 
impietate, citindu-i la telefon rândurile din prefaţă care-i erau adresate. 

Mi-a mulţumit şi ne-am urat sănătate şi spor în activitatea 
cotidiană. 

După doi ani de la această discuţie,cu ocazia întâlnirii colegiale 
prin care sărbătorim din un număr mare de ani scurşi dela absolvirea 
facultăţii,la-m avut în mijlocul nostru pe domnul dr. Emil Căpraru,unul 
dintre puţinele noastre cadre didactice care mai trăiau şi mai 
ales „dintre cele valide,care puteau să revină în mijlocul nostru,al 
discipolilor lor. 

Cu acea ocazie am cunoscut şi faţa nevăzută a vieţii acestui 
deosebit om,posesor al unor informaţii uimitoare despre învăţământul 
medical universitar,despre unii dintre dascălii noştri,despre implicarea 
politicului în viaţa studenţească şi despre multe altele. 

Ne-am despărțit plini de admiraţie pentru persoana şi 
personalitatea sa,dându-ne întâlnire peste alţi cinci ani. 

Din păcate,din motive independente de voinţa sa, nu a putut să 
onoreze invitaţia noastră. Absența sa ne-a afectat mult pe toţi colegii. 

Recent,am aflat dela unul din actualii săi pacienţi că îşi continuă 
activitatea de consiliere medicală în rândul copiilor,prin părinţii lor,iar 
dela un angajat al Editurii Medicale am aflat că lucrează intens la 
revizuirea şi actualizarea celei de a Vil-a reeditări a deja devenitului 
clasic volum „Mama şi copilul”. 

Nu pot să închei rândurile în care am rememorat unele momente 
plăcute relaţia maestru şi discipol,decât prin a-i mulţumi pentru tot 
ceeace a reprezentat pentru mine şi pentru colegii mei, iar pentru ce 
va fi ‚să-i urez „Ani mulţi, sănătoşi, pentru a-şi duce la bun sfârşit tot 
ceeace-şi propune”. 

Moto: 
„Daţi-mi cât mai multe mame 
şi voi face o 


lume mai bună” 


A Huxley 


PRIMA FEMEIE DECAN DE FACULTATE DIN ISTORIA MEDICINEI 
BUCUREŞTENE 


Trebuie să îmi încep relatarea cu o mărturisire. Este vorba de 
şocul pe care l-am resimţit când „proaspăt student fiind la Facultatea 
de Pediatrie din Bucureşti am aflat că Decanul acestei facultăţi nu 
era „aşa cum mă aşteptam eu,un bărbat,ci o distinsă doamnă 
conferenţiar universitar dr. Cornelia Păunescu . 

Surprinderea mea era mare deoarece,din auzite „credeam că la 
români aceste posturi de conducere erau în mod tradiţional deţinute 
exclusiv de bărbaţi. În acea perioadă a anilor '50 „curentul feminist nu 
apăruse încă lată că am fost martor la crearea unei breşe în zidul 
tradiţionalismului masculin. 

Nu înţelegeam atunci cum poate îndeplini o femeie calităţile pe 
care ar trebui să le aibă pentru a conduce o atât de importantă 
instituţie de învăţământ medical. Şi poate, plecând dela această idee 
preconcepută,nu i-am acordat atenţia cuvenită,până când nu am avut 


prilejul de a o cunoaşte personal. 


135 


Pentru verificarea dosarului de înscriere în anul | a fost nevoie să 
mă prezint la Dna. Decan. Şi pentru că atunci noţiunea de,,dosar” avea 
de regulă o conotaţie acuzatoare şi nu una inofensivă de „„mapă care 
conţine mai multe acte” m-am cam speriat. A avea dosar atunci 
însemna de regulă, a fi într-un fel un ostracizat, un „,paria "al societăţii. 

Toate temerile mele au căzut în momentul în care am intrat „cu 
timiditate în cabinetul doamnei Decan şi unde „pentru prima dată mă 
aflam în faţa unui conducător de rang înalt al unei facultăţi. 

M -a primit cu zâmbetul pe buze şi cu o atitudinea de bonom, 
care m-a dezarmat. Ajutându-mă astfel să ies din starea de inhibiţie cu 
care venisem. 

Pe un ton cald , m-a întrebat care este scopul vizitei mele?l-am 
explicat că nu am venit din proprie iniţiativă şi că am fost înştiinţat de 
la secretariat să mă prezint la Domnia sa. 

Atunci i-a cerut unei secretare dosarul meu. L-a primit,l-a răsfoit şi 
cu o faţă zâmbitoare şi cu o atitudine aparent protectoare - n- aş 
putea spune de mamă, ci mai degrabă de soră mai mare - mi-a spus 
că este necesar să mai aduc un act dela Sfatul Popular al raionului în 
care locuiam „pentru a se stabili dacă am sau nu dreptul la bursa de 
Stat. 

Abia în acel moment m-am liniştit complet şi am văzut că în cazul 
meu noţiunea de,, dosar” nu avea aceiaşi conotaţie cu cea din cazul 
altor colegi care, din păcate pentru ei,probabil că aveau probleme de 
cu totul altă natură. 

Fiind mai liniştit,.am putut să fiu eu, tânărul de 18 ani căruia sigur 
că nu-i erau străine cele lumeşti, aşa că, abia atunci am privit-o mai 
atent ca pe o reprezentantă a sexului frumos. Şi am constata că era o 
femeie tânără (cred că până în 40 de ani) prezentabilă, cu remarcabile 
trăsături de feminitate,dar şi de bonomie. 

Şi atunci şi ulterior „cu alte prilejuri mi-am dat seama că este un 
om minunat, plin de umanitate, generozitate, sinceritate şi umor. Mi-a 
dovedit că mă înşelam total când,din cauza ideilor mele preconcepute 
despre femeia - conducător şi din relatările altora, credeam că este 
obligatoriu să fie o persoană dură şi autoritară,aşa cum îmi închipuiam 
că-i impunea funcţia de conducere pe care o avea. La acea dată nu 
ştiam mai nimic despre calităţile profesionale ale celei care avea să ne 
devină în anul IV , conferenţiar la clinica O.R.L.. 

Este ştiut că o femeie pentru a deveni medic adevărat şi mai ales 
dacă viaţa o aduce în fericita ipostază de a se ocupa şi de pregătirea 
unor generaţii de tineri medici,trebuie să aibă un anumit har şi iubire 
de oameni, dar şi să fie capabilă să dăruiască tuturor din propria fiinţă 
şi propria învăţătură, celor care aşteaptă atât de mult de la ea. Trebuie 
să fie convinsă că unele renunţări care i se impun, ca medic şi om, nu-i 
iau din plăcerile vieţii,ci îi dau putere şi satisfacţii numeroase. „,O 
femeie intelectuală care trece prin viaţă se spune că nu trebuie să lase 
în urma ei numai o mireasmă de parfum, ci şi o operă ştiinţifică şi cât 
mai mult fapte umane”. 

Aşa îşi va înscrie numele drept şi nepieritor pe cerul înstelat al 
sufletelor şi va fi iubită,căci numai iubirea este păstrătoare şi ne este 
măsură în toate”, susţine o altă distinsă femeie medic şi prof. 
universitar dr.Voichiţa Mogoş. 

Numai astfel reuşeşte o femeie să se elibereze de autoritarismul 
tradiţional,dominator al bărbaţilor şi să se impună în profesia medicală 
şi chiar mai mult, să conducă destinele unei comunităţi umane. 


137 


Tuturor acestor vicisitudini a trebuit să le facă şi doamna dr. 
Cornelia Păunescu atunci când a devenit Decan al Facultăţii de 
Pediatrie din Bucureşti şi totodată conferenţiar la catedra de 
otorinolaringologie a Facultăţii de Medicină şi Farmacie din Capitală 
condusă în acea vreme de prof. dr. Ilon Ţeţu. Nu a fost greu să-mi dau 
seama de calităţile minunate de om şi de conducător pe care le 
avea,iar părerile mele au fost în fericită concordanţă cu cele ale multor 
colegi de-ai mei. De alt fel,uşa cabinetului său era în permanenţă 
deschisă studenţilor care veneam la Decanat pentru rezolvarea 
diverselor probleme care li se iveau: motivări de absenţe, probleme 
sociale de cămin sau cantină,dar şi pentru problemele lor pur 
personale. 

În anul IV intrăm în clinica ORL din Spitalul Colţea,unde doamna 
Decan era încadrată cu norma de bază de profesor dr.(de curând 
fusese promovată de la cea de conferenţiar). 

Cursurile de otorino- laringologie pe care ni le preda în anul IV 
doamna conferenţiar erau o plăcere pentru noi; erau simple şi 
inteligibile. În nici un moment nu simţeam rigoarea şi preţiozitatea 
academică pe care le lăsau să se întrevadă alţi profesori de-ai noştri. 

La lucrările practice şi la cazurile clinice era atât de apropriată de 
noi încât,văzută din afară ar fi putut fi asimilată cu studenţii,din toate 
punctele de vedere. Ne trata colegial şi multora dintre noi ne spunea 
pe nume,unora dintre noi ne ştia chiar şi prenumele. Aş putea să spun 
că,cel puţin din acest punct de vedere era,,rara avis "printre 
universitarii bucureşteni. Din acest punct de vedere se apropria mai 
mult de universitari clujeni, despre care am relatat într-unul din 
capitolele lucrării. 

Examenul de sfârşit de stagiu a fost o plăcere pentru toţi studenţii. 
Şi nu se poate spune că noi studenţii am profitat de bunătatea 
conferenţiarei noastre. 

OR L- ul, atât cât ne-a trebuit în practica medicală „am învăţat în 
acel an dela domnia sa. Desigur,postuniversitar ne-am completat, 
cunoştinţele cu ultimele noutăţi clinice şi terapeutice în această 


specialitate. 

Anul 1954,a fost anul cu ce mai grea iarnă cunoscută în ultimele 
şapte decenii, când zăpezile abundente şi înzăpezirile îndelungate din 
unele zone din ţară au făcut ca la reluarea cursurilor după vacanţa de 
iarnă(luna februarie) să fie amânată cu una sau cu două săptămâni. 
Toţi colegii mei s-au prezentat la reluarea cursurilor,venind fiecare din 
colţul său de ţară. Eu am sosit de abia peste alte trei săptămâni, din 
cauza că pe calea ferată de pe Valea Oltului,unde locuiam „zăpada a 
blocat timp îndelungat circulaţia feroviară. Eu am căutat să speculez 
acest capriciu al naturii în favoarea mea şi mi-am prelungit exagerat 
de mult vacanţa. 

Când m-am întors în Bucureşti,colegii mei aveau deja trei 
săptămâni de cursuri. Pentru această întârziere am fost chemat la 
Decanat. 

M-am prezentat cu jenă, dar şi cu o minciună pregătită prin care 
susţineam că în toată acea perioadă circulaţia feroviară a fost total 
întreruptă. Minciuna mea era doar pe jumătate,pentru că exageram o 
realitate existentă. 

De unde mă aşteptam ca doamna Decan să mă certe aspru şi să 
mă sancţioneze în vreun fel,m-a întrebat ce s-a întâmplat cu mine. 

Dintr-o dată ,de unde mă pregăteam să-mi susţin minciuna ticluită 
în prealabil,parcă mi s-a luminat mintea şi i-am recunoscut adevărul. Şi 
atunci m-a întrebat: 

-Păi ,ce facem acum ? Cum să-ţi motivăm noi atâtea , absenţele de 

la cursuri şi stagii. Nu poţi să-mi aduci o adeverinţă de la gara de 

domiciliu prin care să se confirme versiunea ta? 

-Să încerc , doamnă Decan i-am răspuns eu, dar fără a fi convins 


că voi putea obţine un asemenea document oficial. 

Am încercat să-l obţin dar,cei cărora le-am adresat această 
rugăminte nu au dat curs cererii mele. În această situaţie m-am întors 
la doamna Decan şi i-am relatat motivul pentru care nu am putut 
aduce acea adeverinţă. De unde mă aşteptam la o răbufnire şi la o 
serie de reproşuri pe care „pe bună dreptate meritam să mi le facă, m- 
a tratat cu multă înţelegere şi doar cu o uşoară dojană. Mi-a 
recomandat însă să nu mai fac astfel de greşeli în viaţă, că altele ar 
putea să nu scape nesancţionate. 

Timpul a trecut şi soluţia pe care eu n-am găsit-o a găsit-o tot 
domnia sa, astfel încât acele numeroase absenţe au fost motivate şi nu 
mi-au afectat dreptul la bursa socială. 

La examenul OR L de sfârşit de an am obţinut un calificativ foarte 
bun, pe care sincer să fiu nu speram să-l obţin, mai ales după necazul 
aproape pueril pe care i l-am produs. 

Timpul a trecut,dar nu am uitat niciodată câtă venerație merita 
acea mare doamnă care ne-a învăţat O R L -ul şi care a condus 
destinele facultăţii care ne-a format. 

Ca pediatru am apelat de nenumărate ori la calitatea sa de 
specialist O R L şi întotdeauna am fost primit şi ajutat cu competenţă în 
rezolvarea multor cazuri din pediatrie . 

La întâlnirile noastre „,cincinale” după absolvirea facultăţii, a fost 
întotdeauna prezentă printre noi şi ne trata atât de prieteneşte încât 
cineva din afară ar fi putut crede că suntem chiar colegi şi nu mentor şi 
discipoli. 

După câteva astfel de întâlniri „la una a lipsit deoarece o boală 
nemiloasă a răpit-o dintre noi. De atunci,foştii săi discipoli,astăzi „la 
rândul lor ajunşi la vârsta senectuţii, îi păstrează o frumoasă şi veşnică 


amintire. 

Moto: 
„„Nu se poate avea încredere într-o femeie care îşi 
spune vârsta reală. Dacă nu poate păstra acest 
secret ,nu le va putea păstra nici pe 
altele .” 
Oscar 
Wilde 


NU NUMAI BĂRBAŢII SUNT BUNI PSIHIATRI! 


Pentru a dovedi că nu sunt un misogin,după ce am relatat atât de 
elogios despre unul dintre dascălii mei în domeniul psihiatriei - şi-mi 
face plăcere să-i reamintesc numele, lancu Isidor, deoarece, se pare că 
a intervenit prea repede uitarea - voi relata câte ceva despre prima 
femeie,profesor doctor de Neuropsihiatrie infantilă din România „dna 
Sanda Măgureanu. 

A absolvit aceiaşi facultate ca şi mine,dar cu mai mulţi ani în urma 
mea. A fost o studentă de excepţie şi a continuat pe aceiaşi 
linie,ajungând un medic şi un profesor universitar de mare şi 


recunoscută valoare. 

Timp de 7- 8 ani am avut plăcerea să  colaborăm 
profesional,lucrând în acelaşi  spital(,,Dr.  Gh.Marinescu” din 
Bucureşti)dar în clinici diferite;eu în pediatrie, domnia sa în 
neuropsihiatrie infantilă. 

În tot acel timp am avut posibilitatea să cunosc omul şi specialistul 
de înaltă competenţă şi cu un dezvoltat spirit de colaborare 
interdisciplinară. 

Şi-a început cariera universitară „pornind de jos (de la funcţia de 
asistent universitar) şi urcând treptat către vârf,până la titlul de 
profesor universitar, cred eu,numai şi numai prin merite şi calităţi 
personale deosebite. Deşi nu părea că acordă o importanţă deosebită 
aspectului său fizic nu ştiu cum se făcea că era întotdeauna foarte 
elegantă; o eleganţă sobră. Soţul domniei sale a fost tot profesor 
universitar şi tot la Institutul de Medicină şi Farmacie din 
Bucureşti,dar la catedra de epidemiologie. Din patriotism local, îmi 
place să precizez că eram amândoi din Râmnicul Vâlcea,acel oraş 
frumos,patriarhal,după cum l-a denumit Nicolae lorga. Din nefericire a 
avut un sfârşit tragic,decedând în perioada tulbure a evenimentelor din 
1989. 

Dar să mă întorc la dna prof. dr Măgureanu şi să-i subliniez 
calităţile pentru care o situez „fără dubiu,în rândul marilor noştri 
neuropsihiatri pentru copii şi o consider întemeietoarea şcolii 
româneşti de astfel de specialişti, care au împânzit, cu timpul, toate 
centrele medicale din ţară. 

Când am cunoscut-o era o distinsă doamnă, tânără, frumoasă, 
mereu cu zâmbetul pe buze şi cu amabilitatea în suflet. Era deopotrivă 
respectuoasă şi respectată în spital şi în mediile medicale din capitală 
şi din ţară. 

Întotdeauna când îi solicitam o colaborare interdisciplinară la 
vreun copil care ridica şi oarecari probleme neuropsihiatrice,răspundea 
cu amabilitate şi promptitudine. Era atât de doctă în medicină şi 
pragmatică în acţiune, încât contribuia direct la rezolvarea unor cazuri 


dificile, care pot apare oricând într-o clinică de pediatrie. 

Am avut prilejul s-o ascult la câteva cursuri predate medicilor 
rezidenţi şi la unele şedinţe ale societăţii medicale şi i-am admirat 
întotdeauna ţinuta academică, dar şi conţinutul elevat al comunicărilor 
sau cursurilor ţinute cu aceste prilejuri. 

Pe lângă faptul că este o distinsă profesoară care ţine atât cursuri 
universitare cât şi post universitare de o înaltă ţinută ştiinţifică,este un 
cercetător asiduu, care s-a axat în special pe studiul bolilor 
comvulsivante la copii. Rezultatele cercetărilor sale s-au făcut 
cunoscute atât în ţară cât şi în străinătate prin publicaţiile de 
specialitate şi prin referatele prezentate la diverse Conferinţe şi 
Congrese medicale. 

Am avut deci plăcerea s-o cunosc la începutul carierei sale 
prodigioase şi s-o reîntâlnesc în perioada de glorie a carierei sale şi am 
constata că evoluţia profesională strălucită, nu a modificat nimic din 


comportamentul Omului - Sanda Măgureanu. 


Moto: 
„Medicul tratează, 
natura vindecă.” 
Hipocrat 
COMPLEMENTARITATEA MEDIC - FARMACIST ÎN 
ASISTENŢA MEDICALĂ 

La îngrijirea sănătăţii populaţiei nu concură numai medicii şi 
personalul mediu sanitar. Participă,cu un rol important şi farmaciştii şi 
tehnicienii din farmacii. Dacă primii consultă şi eliberează reţete 
bolnavilor,ceilalţi le onorează prescrierile,fie preparând unele reţete 
magistrale( reţete complexe prescrise de medic) fie furnizându-le 
medicamente tipizate,produse de industria de medicamente. 

Toate cele sus amintite sunt valabile pentru practica medicinei 
alopate (medicina care foloseşte doze active de medicamente în 
scopul combaterii cauzelor şi simptomelor bolilor). Există însă şi o altă 
terapie şi ea justificată medical şi utilizată din ce în ce mai mult astăzi 
în lume,terapia naturală,care foloseşte pentru vindecarea sau pentru 
stimularea şi urgentarea procesului de vindecare „mijloacele pe care 
natura i le pune la îndemâna terapeutului şi bineînţeles, a bolnavului . 

Este vorba de o serie de terapii/fie ele alternative,fie 
complementare şi care „spre deosebire de terapiile alopate,nu au 
efecte secundare nedorite,iar aplicare lor nu necesită o pregătire 
medicală superioară. 

Aceste constatări am început să le fac şi eu din momentul în care 
viaţa m-a adus în faţa unui doctor în farmacie,considerat pe bună 
dreptate „Patriarhul terapiilor complementare din medicina 
românească”,profesorul dr. farmacist Ovidiu Bojor. 

Prin anii'70 am devenit coleg de spital cu doamna doctor Mioara 
Bojor medic de laborator,care m-a prezentat soţului său,despre care 
auzisem multe lucruri bune,dar nu avusesem prilejul să-l cunosc personal. 

Ne-am cunoscut şi din discuţie în discuţie după mai mult timp am 
devenit chiar prieteni,ceeace şi atunci şi acum m-ă onorează. 

mi-a prezentat atât de convingător necesitatea asocierii terapiilor 
alopate cu cele naturale încât, încet „încet, am devenit şi eu un naturist 
convins. 

Dar cine este acest personaj aproape mitic,care a cucerit atenţia 


tuturor celor care promovează sănătatea prin factorii naturali din mediu? 

Este absolvent al Facultăţii de Farmacie din Bucureşti în deceniul al 
IV-lea al secolului trecut şi care n-a profesat precum cei mai mulţi colegi 
ai săi,într-o farmacie publică sau de spital,ci s-a apropriat şi chiar a fost 
cucerit de frumuseţea activităţii de cercetare în domeniu. Aşa se face că-l 
găsim încadrat la un moment dat în Institutul de Control al 
Medicamentului condus de o mare personalitate ştiinţifică,prof.dr. Petre 
lonescu Stoian şi ulterior de prof. dr. Dumitru Dobrescu (despre care am 
relatat pe larg în lucrare ). 

Mai târziu îl găsim încadrat ca cercetător la catedra de Farmacologie 
din Institutul Medico - Farmaceutic din Bucureşti. 

Despre Omul Ovidiu Bojor se pot spune multe şi numai bune. Colegii 
săi de promoţie de la facultate susţin că a fost un eminent student. Ca 
om,a fost şi a rămas un om modest, extrem de civilizat,de vesel şi de 
prietenos. 

Este uimitor faptul că ştie şi poate să fie la fel de plăcut şi interesant 
atât între cei de vârsta sa respectabilă(este trecut de 80 ani) cât şi între 
tineri,fie ei studenţi,medicii,farmacişti sau alţi tineri admiratori. Gândeşte 
profund atunci când trebuie,dar ştie să se şi amuze aproape din orice sau 
să-i amuze şi pe alţii. Discursul său oficial sau discuţia cu prietenii sau 
doar cu simpli cunoscuţi abundă în elemente 
anecdotice,spirituale,savuroase. Dar,atunci când trebuie „ştie să se 
comporte cu decenţă, sobrietate,generozitate şi cordialitate. Reuşeşte cu 
mare uşurinţă să capteze interesul publicului auditor, fie că e format din 
specialişti în domeniul sănătăţii,fie că este un public eterogen,interesat de 
propria-i sănătate şi care este dornic să afle cât mai multe din tainele 
naturii şi din virtuțile terapeutice ale plantelor medicinale. 

Mă bucur că providenţa m-a apropriat de un asemenea om dela care 
ai multe de învăţat. Dacă stai şi-l asculţi cu atenţie îţi poţi îmbogăţi mult 
cunoştinţele . 

Ca profesionist „activitatea domniei sale este un roman viu,dinamic şi 


pilduitor pentru cei din preajma sa. 

Începând din anul 1948 a iniţiat, condus şi realizat o operă 
fundamentală pentru România, , Cartarea economică a florei medicinale 
spontane”. Aceasta a presupus, în mare, identificarea principalelor specii 
de plante din natură care au anumite virtuţi 
terapeutice,catalogarea,descrierea lor,precizarea denumirilor ştiinţifice şi 
populare şi potenţialul lor de a fi utilizate în medicina tradiţională. 

Deoarece în acest măreț program a inclus şi unele măsuri ecologice 
de anticipație pentru aceea perioadă,încă de atunci a postulat: „De unde 
se recoltează o plantă medicinală,un arbust sau un arbore,suntem datori 
să plantăm sau să însămânţăm cel puţin o cantitate dublă „pentru ca şi 
generaţiile viitoare să poată beneficia de aceste daruri ale naturii”. 

Măreaţa operă de cartare a florei spontane medicinale din 
România „al cărui merit personal îi aparţine,a fost adoptată şi de către 
Organizaţia Naţiunilor Unite pentru Dezvoltare Industrială ( ONUDI) şi 
recomandată tuturor ţărilor în curs de dezvoltare,aşa cum era atunci 
considerată şi România. 

Într-o etapă următoare s-a ocupat de valorificarea bogăției de 
informaţii rezultate prin această acţiune în scopul valorificării economice a 
acestei bogății vegetale naturale şi totodată, de protecţie a celor mai 
valoroase specii de plante medicinale . 

Calitățile sale de cercetător au determinat ONUDI (acest organism 
mondial)să-l numească între experţii săi în domeniu şi să-i încredinţeze pe 
o perioadă de şapte ani extinderea cercetării sale din ţară ,în numeroase 
alte ţări de pe continentul african şi cel asiatic. Dintre acestea,cea mai 
spectaculoasă activitatea sa a fost cea desfăşurată în Nepal,în zona 
Munţilor Himalaia. Cu acest prilej a condus şi finanţat prima expediţie 
alpină româno-nepaleză în Himalaia cucerind vârful Gurja Himal,de 7193 
m. Pentru activitatea sa pe linia O N U D l,acest organism mondial 
recunoştea la timpul respectiv că cercetătorul Ovidiu Bojor a fost un 
ambasador al ştiinţei şi tehnologiei în domeniul valorificării plantelor 
medicinale din Africa şi Asia. 

În paralel cu activitatea profesională şi ştiinţifică „cercetătorul Ovidiu 
Bojor a fost şi continuă să fie şi un publicist extrem de prolific . A publicat 
un număr impresionant de articole, monografii „tratate de botanică şi de 
Fitoterapie,atât în ţară cât şi în străinătate. 

De aproape 10 ani este nelipsit din mass media în care desfăşoară o 
activitate de informare corectă a populaţiei şi de răspândire a unor noi 
cunoştinţe ştiinţifice, folosind întotdeauna un limbaj direct,uşor accesibil 
tuturor. 

Cam de 50 de ani promovează asiduu ideile medicinei 
holistice,integrative,pledând în special pentru fitoterapie, 
aromoterapie,dietoterapie şi homeopatie. 

Mă întorc însă la întâlnirea mea providenţială cu acest excepţional 
om şi mare cercetător,care mi-a deschis un nou orizont de abordare şi de 
practicare a altui tip de medicină în afară de cea pe care o studiasem,cea 
alopată. Domnia sa m-a determinat să întorc faţa şi spre medicina 
naturală. Şi pot să declar cu mâna pe inimă, că-i datorez totul în această 
privinţă şi pentru asta trebuie să-i mulţumesc. Dar mai trebuie să-i 
mulţumesc neapărat şi pentru faptul că mi-a acordat toată prietenia 
sinceră şi dezinteresată, de care numai anumiţi oameni dintre cei mai 
valoroşi sunt capabili s-o facă,în special în relaţia lor cu oamenii obişnuiţi. 

M -a convins şi m-a atras spre o colaborare medic-cercetător 
farmacolog în ceea ce priveşte promovarea fitoterapiei ştiinţifice în ţara 
noastră. Rodul colaborării noastre s-a concretizat prin publicarea unui 
amplu volum de „,Fitoterapie tradiţională şi modernă” primul publicat în 
România,care a ajuns în prezent la a IV ediţie. De alt fel, am mai publicat 
împreună şi alte volume legate de terapiile naturale. 

Cu ocazia aniversării vârstei de 80  ani,organizată de 
Patronatul „Planta Romanica” al cărui Preşedinte Onorific este, prof. 
asociat,dr. în farmacie Ovidiu Bojor,devenit între timp membru al 
Academiei de Ştiinţe Medicale „a fost onorat de Academia Română „care 
prin Preşedintele ei „Acad. Eugen Simion, i-a conferit titlul de Membru de 
Onoare al Academiei Române. 

Acele momente înălţătoare de confirmare a prestigiului obţinut printr- 
o muncă şi o activitate fructuoasă pe altarul ştiinţei, l-au bucurat nespus 
pe prietenul meu Ovidiu Bojor, dar l-au şi impulsionat pentru realizarea 
unor noi şi dificile proiecte de viitor. Constat cu satisfacţie că publică cel 
puţin două volume pe an cu lucrări de medicină complementară,iar pe 
biroul său de lucru am avut recent prilejul să constat că îşi aşteaptă 
rândul la finisare şi apoi publicare alte câteva asemenea lucrări. 

Puterea de muncă şi persuasiunea cu care duce la bun sfârşit,rând pe 
rând, proiectele sale, îmi stârnesc admiraţia pentru domnia sa, dar 
totodată şi regretul că eu,ajuns la o vârstă respectabilă,dar cu diferenţă 
de aproximativ un deceniu de viaţă între noi,nu-l pot copia. Pentru el că 
este unic şi irepetabil. 

Să-i dea Dumnezeu ani mulţi şi sănătate măcar atât cât îi trebuie 


pentru realizarea proiectelor actuale. Dacă vor mai veni şi altele,vom 


Moto: 
„Nu biruinţa e frumoasă, 
ci drumul până la ea.” 
Vasile Pârvan 
CONSTANTIN MAXIMILIAN - CTITORUL ŞCOLII ROMÂNEŞTI 
DE GENETICĂ MEDICALĂ 


Întâlnirea cu un om de mare cultură medicală,dar care s-a dovedit şi 
un om de mare cultură generală „m-a marcat întotdeauna şi mi-a 
demonstrat odată în plus - dacă mai era nevoie - că dela asemenea 
oameni ai multe de învăţat,indiferent de vârsta la care ai ajuns. 

O astfel de întâlnire fericită consider că a fost cea cu Acad. Prof. dr. 
Constantin Maximilian, cam prin anii '70. 

l-am cunoscut cu ocazia unor cursuri de iniţiere în Genetica medicală. 


Domnia sa în calitate de mare retor,iar eu,de docil cursant. 

Acordându-i preţiosul termen de retor pentru a-i sublinia calitatea 
desăvârşită de orator într-un domeniu medical,dar nu numai „am simţit 
nevoia să mă verific,consultând un dicţionar al limbi române care spre 
satisfacția mea,m-a convins că nu am greşit în exprimarea mea. Nu 
greşisem deoarece, conform definiţiei din DEX, retorul este un maestru al 
artei  vorbirii,un orator desăvârşit şi convingător, al oricărui 
auditoriu,folosind înfrumusețarea stilului  verbal,dându-i mai multă 
plasticitate şi vigoare”. 

Toate aceste calităţi retorice erau pe deplin îndepli9nite de cel care 
ne vorbea la acel curs,pe care l-am apreciat la modul superlativ din primul 
moment şi timpul avea să-mi dovedească faptul că nu m-am înşelat. 

Am fost interesat să particip la un asemenea curs,deoarece în acea 
perioadă se dezvolta şi se studia şi în România o disciplină medicală care 
până atunci fusese neglijată sau ignorată cu bună ştiinţă, în special în 
perioada „,sovietizării”ştiinţei universale. Atunci când, conjunctural, s-a 
ivit momentul prielnic s-a introdus şi dezvoltat şi la noi în ţară această 
disciplină medicală fundamentală  —genetica—  încercându-se să 
recuperăm şi anii pierduţi din  ignoranţă,timp în care ţările vestice 
evoluaseră mult în acest domeniu. 

Dar cine era profesorul de la catedră,capabil să susţină un asemenea 
curs? 

Genetica medicală este o ştiinţă grea,pe care nu o înţelege uşor 
oricine. lar ca să fie înţeleasă de oricine,este nevoie de oameni 
competenţi care s-o predea unui auditoriu destul de eterogen şi la început 
puţin iniţiat în acest domeniu. 

Şi unul dintre aceştia „de fapt primul în domeniul medical care a 
obţinut prin specializare îndelungată în marile centre de cercetare 
medicală din lumestitlul de profesor universitar de genetică medicală, a 
fost prof. dr. Constantin Maximilian, anul 1990, la nou înfiinţata catedră 
universitară de genetică şi bioetică din Universitatea de Medicină şi 
Farmacie din Bucureşti. 

Până atunci a lucrat tot de cercetarea medicală,dar în alte 
domenii,precum antropologia (în cadrul Centrului de Cercetări 
Antropologice al Academiei Române condus la acea dată de Acad. Ştefan 
Milcu ) şi ulterior endocrinologia( în cadrul Institutului C.I. Parhon,unde a 
condus compartimentul de genetică umană,în calitate de medic primar 
endocrinolog şi Doctor în Ştiinţa Medicale). Cercetările sale pragmatice în 
domeniul geneticii medicale l-au determinat să înfiinţeze şi să conducă 
primul Centru de Sfaturi Genetice din România. 

Din aceste considerente istoria medicinei româneşti îl consideră 
promotorul geneticii în medicina românească. Şi pentru aceasta,atât 
contemporanii,cât posteritatea îi datorează mult. În parte, aceste datorii 
au fost achitate prin conferirea titlului de Membru corespondent al 
Academiei Române,în anul 1992. 

A publicat lucrări (volume) importante de antropologie:,,Sensul 
evoluţiei umane”, ,„Paleoantropologia zonei Sărata Monteoru ” distinse cu 
premiul Academiei Române. În domeniul geneticii s-a afirmat prin 
publicare unor interesante volume, intitulate: ,, Responsabilitatea Geneticii 
Medicale” şi , Un genetician priveşte lumea”. O altă serie de volume 
sunt consacrate unor probleme filozofice şi bioetice : „Omul şi civilizaţia 
” > „ Sensul evoluţiei umane” , „ Timp şi destin biologic”, ,„ Geneza 
individualităţii” , ,, Fascinaţia imposibilului”, ,, Bioetica”. 

În afara fascinantelor volume publicate a desfăşurat şi o activitate 
fructuoasă de informare, nu numai a specialiştilor, dar şi a publicului larg 
de cititori, prin extrem de numeroase articole publicate în cele mai citite 
gazete ale vremii. 

A mai desfăşurat o activitate prodigioasă care cred că i-a impresionat 
plăcut pe români,anume, a ţinut numeroase conferințele de aşa 
zisă,,popularizare a ştiinţei” şi mai ales o serie de emisiuni radiodifuzate. 

Acestea din urmă m-au impresionat în mod special şi din acest motiv 
mă voi opri asupra lor tocmai pentru a scoate în evidenţă calităţile 
retoricii sale despre care relatam în prima parte a acestei plăcute (pentru 


mine)misiuni asumate. 

Prin anii '80,am fost solicitat şi eu pentru o colaborare cu 
Radiodifuziunea Română în cadrul emisiunilor intitulate „,Sfatul medicului 
” Şi „ Actualităţi ştiinţifice ” . 

Am început colaborarea prin „apariţia pe post”, la 2-3 zile,pentru 
timp de 5- 10 minute. 

Ca la orice început, mi-a fost greu .Greu cu emoţiile „greu cu 
dicţia „greu cu coordonarea ideilor expuse,greu cu cenzura presei, care 
atunci se exercita din plin şi ceea ce mi se părea cel mai greu era să-mi 
încadrez expunerea în timpul strict afectat. 

Mărturisesc sincer că pentru cele cinci minute cât dura 
emisiunea „,Sfatul medicului” mă pregăteam o zi,două. Scriam o primă 
formă,o tăiam, o refăceam,o reduceam şi numai rareori chiar o 
extindeam. 

În câteva rândului,conform programărilor prealabile şi care se 
respectau cu stricteţe „am urmat la cabina radio în care se înregistrau 
astfel de emisiuni „după prof. dr. Constantin Maximilian. Gazda noastră 
comună, m-a prezentat domniei sale,cu care mă întreţineam în discuţii 
diverse, în spaţiul dintre două emisiuni. 

Am fost fericit să-l cunosc şi am fost pur şi simplu copleşit de 
personalitatea de erudiţia şi de retorica sa,unică pentru mine la aceea 
dată. 

Figura sa de ,om rasat” (căci aşa l-am considerat din primul moment 
când l-am cunoscut),şi comportamentul său general de mare nobleţe, m-a 
impresionat atât de mult, încât am considerat şi continuu să cred şi astăzi 
că a fost una din şansele vieţii mele de a întâlni un erudit al şcolii 
medicale româneşti. 

Rămânând odată cu mine în cabina de înregistrare şi sesizându-mi 
emoţiile la intrarea pe post şi accentuate mai ales de prezenţa sa în 
timpul expunerii mele,în pauză mi-a dat nişte sfaturi chiar prieteneşti aş 
putea spune,în vederea eliminării sau diminuării tracului la apariţia în 
public sau în momentele în care te adresezi publicului prin intermediul 
radioului. 

Şi pot să spun că sfaturile sale şi în forma în care mi le-a dat, au fost 


binevenite şi cred,sincer,că m-au influenţat în bine. 

Într-una din zilele în care m-am prezentat la cabină,conform 
programării prealabile,coordonatoarea emisiunii m-a rugat să renunţ 
pentru moment la subiectul pe care-l pregătisem şi să folosesc timpul 
acordat pentru expunerea unei alte teme referitoare la o problemă de 
mare actualitate medicală ivită „într-un fel,pe neaşteptate. Era 
vorba „dacă -mi amintesc bine, de „alimentaţia raţională la copii”, 
generată de o „aşa zisă” lucrare ştiinţifică nou apărută, privind consumul 
alimentar al populaţiei din România. Era o formă de înfometare a 
populaţiei învăluită în mantia raţiei alimentare aşa 
zis,,ştiinţifice,raţionale”. 

Şi m-a rugat să stau şi să concep pe loc un asemenea sfat prin care 
să confirm necesitatea acelui tip de alimentaţie raţională şi la copii; 
despre binefacerile unui asemenea regim la adulţi se mai vorbise în 
emisiunile radiodifuzate. 

La auzul acestei propuneri am fost luat prin surprindere de două ori. 
Odată pentru că trebuia să pledez pentru o idee care era împotriva 
convingerilor mele şi ale medicilor în general şi a doua pentru că trebuia 
să vorbesc liber,dar să spun tot ceea ce consideram că este necesar într- 
un timp de emisie strict,limitat. Nici prima,nici cea de-a doua condiţie nu- 
mi erau pe plac. 

Atunci,uşor ezitant,i-am explicat redactoarei că nu pot „ad hoc” 
pregăti o expunere pe care s-o prezint liber pe post. Prin acest răspuns 
am urmărit să evit înregistrarea mea în rândul celor care susţin 
propaganda neadevărului în medicină,dar şi să evit un posibil trac 
datorat exprimării libere,fără un fond scris. 

Redactoarea a regretat refuzul meu dar a ţinut să-mi spună că,unul 
din colaboratorii radio al acelei emisiuni,Prof. dr. Constantin 
Maximilian „căruia chiar domnia sa m-a prezentat,este prototipul 
oratorului desăvârşit. Îşi pregăteşte pe loc  emisiunea,alegându-şi cu 
mare uşurinţă cuvintele cu care construieşte fraze curgătoare,pline de 
conţinut şi în formă lingvistică desăvârşită. 

Şi, ceeace o frapa era şi faptul că mintal îşi pregătea aşa de repede - 
aproape spontan - conţinutul expunerii, pe care-l încadra perfect în 


minutele acordate emisiunii. 

Ceeace -mi spunea stimata noastră redactor îmi întărea convingerea 
pe care mi-o făcusem despre acest orator desăvârşit şi veritabil om de 
ştiinţă,care ştie în orice moment să-şi adapteze cuvântul la categoria 
auditoriului căruia i se adresează. 

Ulterior,ne-am mai întâlnit de vreo două,trei ori în Casa Radio,după 
care domnia sa, dintr-un motiv necunoscut mie,s-a retras. Ceeace de fapt 
am făcut şi eu,dar după vreo doi, trei ani. 

O bună perioadă de timp nu am mai ştiut nimic despre acest om 
minunat „până în anul 1997, când o veste tristă transmisă la radiojurnal 
anunţa stingerea din viaţă a marelui Om,Medic şi Savant. 

Păcat că timpul s-a grăbit cu un asemenea om care mai avea încă 
multe de spus compatrioţilor săi. Dar dacă fizic a trecut în rândul 
umbrelor el continuă să trăiască metafizic prin opera sa ştiinţifică 


transmisă posterităţii. 

Moto: 

„Pentru a fi desăvârşită,arta şi 
meşteşugul medicinei trebuie 
să izvorască din dragoste.” 


Paracelsus 


UNICITATEA PROFESORULUI DOCTOR ALEXANDRU PESAMOSCA 
ÎN CHIRURGIA INFANTILĂ ROMÂNEASCĂ 


Cu o nespusă bucurie doresc să împărtăşesc cititorilor acestei cărţi 
impresiile excelente pe care mi le-a creat întâlnirea cu un mare chirurg 
din trecutul şi prezentul chirurgiei infantile bucureştene şi poate chiar 
româneşti,prof.dr. Alexandru Pesamosca. 

Când,student fiind, am intrat pentru prima dată în clinica de chirurgie 
şi ortopedie infantilă din cadrul Spitalului Clinic de Copii Grigore 
Alexandrescu din Bucureşti 
( în anul 1956) condusă la acel timp de conferenţiarul dr. Filip Gottlieb am 
remarcat, printre puţinele cadre didactice dela catedra universitară,un 
tânăr medic frumos ( aici reproduc părerea colegelor mele de an),cu o 
figură jovială, deschis, binevoitor cu toată lumea. Ce mai, aproape de 
perfecțiunea umană. 

Nu aveam eu de unde să ştiu atunci că în acel tânăr fermecător se 
ascundea un mare talent chirurgical şi că la un moment dat el v-a ajunge 
să conducă destinele chirurgiei infantile româneşti şi că v-a câştiga şi o 


binemeritată valoare internaţională. 

Dela data intrării sale în clinica de chirurgie şi până la data la care 
redactez volumul de amintiri s-au scurs cu puţin peste 50 ani,atâţia cât 
şi-a consacrat viaţa „priceperea şi puterea de muncă copiilor bolnavi cu 
afecţiuni chirurgicale din întreaga ţară. In toţi aceşti ani a operat circa 
45.000 copii. 

La plecarea din stagiul de chirurgie infantilă,am rămas cu amintirea 
figurii şterse a şefului de clinică,dar şi cu figura pregnantă,atrăgătoare şi 
chiar şarmantă a tânărului asistent universitar Alexandru Pesamosca. 

După absolvirea facultăţii şi efectuarea stagiului obligatoriu în mediul 
rural m-am întors în Bucureşti, prin concurs şi am practicat 
pediatria .Trebuie să le precizez celor mai puţin iniţiaţi în ale medicinei că 
a practica pediatria,fără colaborarea cu chirurgia infantilă este un „non 
sens”. Sau mai bine zis,este o eroare gravă pe care o poate comite 
pediatrul,cu consecinţe severe asupra pacienţilor săi de diverse vârste. 

Aşa se face că,atunci când în practica medicală îmi apăreau cazuri 
chirurgicale pe unii îi însoţeam sau pe alţii îi îndrumam doar „către 
chirurgul tânăr,amabil şi competent,în care aveam deplină încredere,care 
era pe atunci asistentul universitar dr. Al. Peamosca. 

Niciodată nu m-a refuzat şi nu de puţine ori m-a scos din încurcături 
în stabilirea unui diagnostic real,corect,al pacienţilor mei. 

Şi nu omit faptul - care -i face cinste - că pentru serviciile pe care le 
făcea pacienţilor,nu accepta nici o formă de recompensă materială. 

Când după mulţi ani am ajuns să conduc unul din spitalele de copii 
din Bucureşti,am intensificat legăturile cu acest minunat chirurg, care 
între timp urcase treptei ierarhiei universitare şi ajunsese conferenţiar dr. 
la vechiul spital central de copii din Bucureşti. După anul 1979 a fost 
numit profesor dr. şef de catedră la clinica de chirurgie şi ortopedie 
infantilă din Spitalul „Maria Sklodowska Curie” din capitală. În toată 
această perioadă am îndrumat, cu mare încredere toate cazurile 
chirurgicale care se iveau în spital către spitalul în care lucra, cu mult 


succes, marele chirurg. 

Mi s-a părut un medic atât de devotat chirurgiei copilului încât era în 
stare să-şi neglijeze viaţa proprie şi chiar a celor din familie,a căror 
responsabilitate directă o purta. La orice oră din zi şi din noapte, dr. 
Pesamosca, cărora copii i se adresau cu apelativul „,Tata Pesi”,era de 
găsit în spital. Sacrificiul pentru profesie mergea atât de departe încât 
viaţa de familie trecea într-un plan secund. 

Şi pentru că îşi petrecea majoritatea timpului în spital,în fiecare 
dintre cele două spitale în care a lucrat i s-a rezervat câte o mică încăpere 
- un spaţiu meschin,prea mic pentru un chirurg atât de mare- într-unul din 
ele locuind şi în prezent,după pensionarea impusă de legislaţia actuală. 

Îmi amintesc de o vizită pe care i-am făcut-o în cămăruţa sa din 
primul spital în care a lucrat. Însoţeam atunci un bolnav, în privinţa căruia 
doream să mă consult cu cel care era atunci, tânărul doctor Pesamosca. 

Când am intrat în spaţiul său privat,m-a frapat spirtul boem a vieţii 
acelui om. O cameră mică,plină cu cărţi împrăştiate peste tot „haine 
agăţate şi atârnate pe oriunde, o măsuţă şi un scaun în mijloc şi lateral, 
un pat în care cred că de abia încăpea. 

l-am relatat despre ce e vorba cu copilul în cauză. L-a consultat atent 
şi apoi mi-a spus punctul său de vedere. M-am bucurat că a coincis cu al 
meu,dar dacă nu realizam acest consult,cred că n-aşi fi avut linişte. 

La sfârşit,părintele copilului a dorit să-i mulţumească într-un mod 
pragmatic,destul de uzual în practica medicală. L-a refuzat 
categoric,ceeace pentru mine nu era o noutate. Şi pentru că părintele a 
insistat,i -a spus: 

- Vă mulţumesc,dar eu -din principiu-nu accept aşa ceva dela 
bolnavi. Dacă insistaţi atât de mult, vă rog să mergeţi la o biserică şi să 
donați aceşti bani (căci despre aşa ceva era vorba)pentru diverse acte de 
binefacere a bisericii. Sau dacă nu,oferiţi-i unui om sărac de pe 
stradă,căruia i-ar fi binevenit un ajutor material. 

S-a ridicat în picioare,ne-a salutat şi am ieşit cu toţii din cameră. 

Această întâmplare m-a convins că a rămas acelaşi „,incoruptibil” şi 
că merită să fie considerat un ,„,Doctor fără de arginţi” alături de alţi 


câţiva pe care i-am cunoscut şi despre care am relatat în lucrare. 

Ştiam atunci şi mi s-a confirmat mai târziu faptul că dacă acceptă 
ceva de la părinţii bolnavilor şi numai de la cei care-şi permiteau un 
asemenea gest,primea o sticlă de whisky bun. 

Mai târziu,când a ajuns şef de catedră la clinica de chirurgie infantilă 
din spitalul ,„„Maria Sklodowska Curie”a ocupat şi acolo o cămăruţă în 
care „să-şi facă veacul”. Nu l-am vizitat în acel nou spaţiu privat,dar am 
fost impresionat de o descriere făcută de un confrate în ale scrisului „prof. 
dr.Sebastian Nicolau într-un eseu dintr-o carte a sa recentă;:,,Locuieşte şi 
acum ca odinioară într-o cămăruţă, de probabil, nici şase metri 
pătraţi,situată în aproprierea sălii de operaţie în care a intrat de mii de ori 
în viaţa, sa, ziua sau noaptea. Deşi păşeşte greu din cauza vârstei şi a 
artrozelor care-l chinuie, având mintea încă perfect limpede şi chemarea 
tainică pentru profesie continuă să-i ajute pe medicii tineri care au nevoie 
de sfaturile sale. Dar, un zvon tulburător ne-a ajuns la urechi. Se pare că 
suflete meschine vor să-l evacueze din singurătatea încăperii modeste în 
care-şi trăieşte zilele. Mă înfioară gândul că acest mucenic pe altarul 
Medicinii ar putea deveni un lov al timpurilor noastre. Dar,ca şi 
acestuia,mântuirea şi înălţarea îi vor călăuzii paşii.” 

Când am citit aceste dureroase lucruri despre un mare Om şi mare 
chirurg,care şi-a consacrat întreaga viaţă micilor săi pacienţi, fără să 
aştepte niciodată o altă formă de recunoştinţă, decât cea prin vorbe de 
mulţumire,m-am gândit cât de ingrată poate fi viaţa cu unii oameni,dar şi 
cât de ingrati pot fii unii dintre colegii de breaslă,care-l atacă pe cel mai 
bun dintre ei, cu armele laşităţii. Se confirmă „dacă mai era nevoie 
dictonul latin,,Homo homini lupus”. 

Şi toate aceste mârşăvii împotriva cui credeţi că sunt îndreptate? 
Împotriva celui pe care într-o discuţie pe care am avut-o cu unul dintre 
cel mai mari chirurgi din istoria chirurgiei româneşti, prof. dr. lon Juvara, îl 
considera pe prof. dr Alexandru Pesamosca „,Cel mai talentat chirurg pe 
care la cunoscut chirurgia infantilă din România”. Şi această afirmaţia 


sper că spune totul despre un astfel de om. 


157 


Şi dacă Universitatea de Medicină şi Farmacie din Bucureşti,oraşul în 
care şi-a desfăşurat lunga carieră profesională la nivel de excelenţă, nu i- 
a acordat titluri onorifice deosebite, Universitățile similare din Craiova, 
Constanţa şi Chişinău i-au conferit titlul de Doctor Honoris Causa. 


Moto: 
„Ignoranţii să înveţe, iar celor ştiutori 
să le facă plăcere reamintindu-şi.” 
Al Pope 


UN VIZIONAR PRINTRE MEDICI 

Poate încep relatarea de faţă cu o mărturisire care nu prea face 
cinste breslei medicale şi anume că, printre medicii români vizionarii,cei 
de avangardă,sunt puţini; cei mai mulţi sunt conservatori şi se mulţumesc 
cu ceea ce ştiu,fără a dori să fie în pas cu noile domenii ale unor ştiinţe şi 
tehnologii. 

Din rândul medicilor care mi s-au părut nişte vizionari am relatat deja 
despre Acad. Vlad Voiculescu, Acad. Constantin Bălăceanu Stolnici, Acad. 
Constantin Maximilian. Este momentul să includ şi un altul,care de astă 
dată îmi este prieten şi nu mi-a fost maestru, ca ceilalţi. Este vorba de 
prof.dr Adrian Restian, fost până de curând şeful catedrei de Medicină 
de Familie din U.M.F. Bucureşti. 

Ambii aparţinem aceleiaşi generaţii ,ascendentul meu asupra lui 
constând în doar cei câţiva ani în plus pe care-i am;al lui asupra mea 
este determinat de diferenţa de viziune faţă de nou şi de interpretare a 
doctrinelor filozofice -religioase care, ne cam despart. 

Nu-l cunosc din tinereţe,dar de când am aflat,din diverse 
publicaţii,despre existenţa sa şi mai ales de concepţiile sale de viaţă. Mi- 
am dat seama că este un medic ancorat în timpurile actuale,dar a cărui 
gândire o ia mult înaintea vremii şi vremurilor. 

Citisem din revistele medicale nişte articole semnate de un anumit 
dr. Adrian Restian care lucra în municipiul Braşov. Ceeace-mi atrăgea 
atenţia erau subiectele abordate,care, pentru atunci, nu mi se păreau a fi 
cele strigente pentru medicină, iar tratarea lor mi se părea că nu este cea 
„ortodoxă”. Vorbea încă de pe atunci de cibernetică, de numeralogie,de 
calcul matematic etc., noţiuni cu care nu eram familiarizat, astfel încât 
nu eram în măsură să apreciez valoarea publicaţiilor sale. 

Timpul a trecut şi astfel am constatat că ceeace era atunci,,rara avis” 
printre temele publicate în revistele medicale începeau să fie frecvente şi 
semnate de unele somităţi medicale. Se scria din ce în ce mai mult despre 
părintele psiho-ciberneticii, medicul militar român Ştefan Odobleja şi 
despre lucrarea sa intitulată „,Psihologia consonantistă şi cibernetica”, 
scrisă prin anul 1936, dar publicată postum (după 1978) ca şi despre 
diagnosticul medical asistat de calculator. 

Chiar dacă atunci nu am înţeles de la început aceste greoaie 
noţiuni,mă sensibilizasem totuşi că există şi altceva care poate nu 
acum,dar în viitor ne vor fi lămurite şi le vom accepta fără rezerve. Timpul 
a demonstrat că această invenţie crucială bazată pe mintea umană - 
calculatorul - a pătruns în activitatea medicală curentă,în activitatea de 
laborator,în cercetarea ştiinţifică fundamentală,iar computerul tomograf şi 
alte aparate sofisticate au devenit instrumente de lucru,,aproape 


mA 

indispensabile” în activitatea medicală. 

Las de -o parte pentru moment acele nedumeriri ştiinţifice ale mele 
şi cu siguranţă a multor altora ca mine,pentru a relata modul în care am 
reuşit să-mi formez o impresie despre dr. Adrian Restian. 

Am elaborat o lucrare ştiinţifică medicală,pe care am înaintat-o spre 
publicare în revista Viaţa Medicală din Bucureşti,ca fiind cea mai citită 
revistă din cele numeroase care se publicau atunci. Aş spune chiar,mai 
numeroase, mai utile şi mai bune decât puţinele din prezent. Toate 
acestea consideraţii se referă la anii 1969- 1970. 

Aşa cum era şi este uzuanţa în materie de publicaţii 
medicale,lucrarea era trimisă unor (1-2 )personalităţi medicale în 
domeniu,care aveau competenţa şi probitatea profesională prin care să 
susţină sau să infirme publicarea unui articol într-o revistă medicală de 
prestigiu. 

După 3- 4 luni sunt invitat la redacţia revistei,unde Secretarul general 
al redacţiei mi-a arătat referatele primite din partea referenţilor. 

În timp ce primul, semnat de o personalitatea consacrată în 
specialitatea mea - pediatria - era nici bun,nici rău,dar în faza de final 
preciza că materialul este totuşi publicabil în forma actuală. 

Cel de -al doilea referat,semnat de dr. Adrian Restian din Braşov,cel 
despre care mi- am amintit „că citisem câteva articole. 

Îl rog să mă scuze acum „că atunci îl consideram un medic 
oarecare „dar cu altă viziune decât cei mai mulţi dintre noi. Şi chiar mă 
miram cum de i-a fost trimis pentru referat „articolul meu, deoarece nu 
lucra chiar în specialitatea mea. Dar dacă am avut pe moment o 
nemulţumire încet,încet,am început să-mi schimb părerea despre acea 


întâmplare şi veţi vedea dece şi în ce fel. 

l-am citit referatul şi argumentaţia pentru care,în final, preciza 
că „articolul nu este publicabil în forma actuală”. Şi acest lucru nu l-a 
hotărât fără o argumentaţie obiectivă şi clară,pe care cu jenă atunci,a 
trebuit s-o accept. 

Toate obiecțiile sale erau îndreptăţite şi la fiecare îmi sugera şi 
modificările de fond şi de formă pe care ar trebui să-l operez pentru ca, în 
final, lucrarea să poată vedea lumina tiparului. 

M -am convins atunci că avea absolută dreptate şi pentru că 
modificarea articolului trebuia să fie radicală,am renunţat la a-l modifica şi 
publica. 

Curios, din redacţie n -am plecat supărat nici pe situaţia creată şi nici 
pe cel care a declanşat-o .Ba aş putea spune că am plecat cu admiraţie 
pentru  el,pentru spiritul pragmatic în gândire,pentru cunoştinţele 
profesionale vaste demonstrate prin susţinerile sale în referat. Toate 
acestea, care îmi veneau în minte şi primele mele aprecieri referitoare la 
spiritul său de avangardă în medicină,m-au făcut să trag concluzia că 

aveam de a face cu un om şi un medic mai,,special”,cum nu întâlnisem 
mulţi alţii. 

După foarte mulţi ani,timp în care mai citisem sub semnătura sa alte 
articole în revistele medicale,am avut prilejul să-l cunosc şi personal,cu 
ocazia unei vizite de serviciu în Institutul de Sănătate Publică Bucureşti. 
Directorul acestui institut prof. dr. Octavian Luchian, despre care am avut 
plăcerea să relatez în lucrare a făcut prezentările. 

Ne-am dat mâna şi stând de vorbă la o cafea,l-am întrebat dacă 
lucrează sau dacă a lucrat în Braşov,dacă a publicat articole de 
cibernetică medicală şi .... dacă -şi mai amintea că a respins dela 
publicare un articol. Şi i-am amintit despre ce era vorba. 


La întrebările mele mi-a răspuns: 

-Da,am lucrat în Braşov, dar de câţiva ani am venit în Bucureşti şi 
sunt medic primar şi cercetător ştiinţific în acest Institut. Ulterior am intrat 
şi în învăţământul superior medical şi sunt profesor la nou înfiinţata 
catedră de Medicină Familiei din U. M. F. Bucureşti. Cât despre acel 
articol, nu- mi mai amintesc cu exactitate despre ce a fost vorba. Dar 
dacă este aşa cum susţii „trebuie să ştii că educaţia primită în familie m-a 
format de o manieră în care să nu ocolesc adevărul. Să spun întotdeauna 
clar şi răspicat ceeace cred,chiar dacă spusele mele îi nemulţumesc pe 
alţii sau chiar dacă consecinţele purului adevăr îmi pot crea neplăceri. 

Atunci şi de atunci încoace l-am putut cunoaşte mai bine pe omul şi 
medicul Adrian Restian. 

l-am spus chiar că m-am supărat atunci când mi-a respins articolul 
dela publicare dar că apoi am înţeles că avea dreptate şi că-i mulţumesc 
pentru această lecţie de viaţă,care şi dacă vine destul de târziu,tot este 
binevenită. 

În numeroase împrejurări în care ne-am văzut de atunci şi până în 
prezent cred că am reuşit să-i cunosc bine profilul moral şi 
profesional,care l-au impus în lumea universitarilor nu numai din 
Bucureşti ci şi din întreaga ţară. 

Ca temperament,pare,aşa cum de fapt şi este. Un ardelean liniştit şi 
cu o judecată profundă. Este educat, extrem de civilizat în relaţiile 
sociale,elegant,raţional şi convingător în dialogul cu interlocutorii săi. Ca 
proces de ideaţie şi spontaneitate se aproprie mai mult de olteni, decât 
de ardeleni. 

Dacă afirmaţia din titlul eseului meu încearcă să-l consacreze ca 
vizionar, lucrările sale o confirmă; mă confirmă şi pe mine când susţin că 
trăieşte într-un secol şi gândeşte ca pentru secolul viitor . 

Titlurile celor zece volume pe care le-a publicat,vin în sprijinul 
afirmației mele. Ele sunt: Elemente de patologie informaţională:Homo 
ciberneticus;Medicina cibernetică; Diagnosticul medical; Intergronica; 
Tratat de patologie informaţională; Diagnosticul revizuit; Ghid practic de 
medicina familiei şi Bazele medicinei de familie (vol. | şi II ). Pentru două 
din aceste lucrări a primit premiul Academiei Române. 

Acestor volume, li se adaugă şi cele peste 150 lucrări ştiinţifice 
publicate sau susţinute în ţară şi 60, în străinătate. 

A devenit membru al Academiei de Ştiinţe Medicale din România,dar 
şi al unor Academii „Asociaţii sau Colegii Internaţionale. 

Şi pentru că am constatat eu că „,„mintea îi merge poate mai repede 
decât gura” „îmi face plăcere să-i enumerăm o serie de priorităţi 
recunoscute de lumea medicală din ţară şi din străinătate:Descrierea, 
pentru prima dată în lume, a stresului informaţional şi a rolului patogen al 
informaţiei ;stabilirea diagnosticului medical cu ajutorul calculatorului 
electronic; descrierea fenomenului de feed- before; crearea unei noi 
ramuri a ştiinţei informaticii,denumită de autorul ei integranica. 

În ultimul timp,după pensionare sa din învăţământul universitar,îşi 
continuă preocupările intelectuale înalte,conducând un interesant seminar 
de _viitorologie din cadrul Comitetului UNESCO pentru România,care 
reuneşte unele dintre cele mai luminate minţi ale unor intelectuali 
recrutaţi din cele mai variate medii ştiinţifice,filosofice,religioase. 

Şi nu pot încheia prezentarea elogioasă pe care sunt convins că o 
merită,fără a menţiona şi faptul că este un intelectual cu adevărat 
religios(practicant chiar) dar care reuşeşte să armonizeze doctrinele 


ştiinţei,cu religia şi cu filozofia. 

Moto: 
„Prin unire cresc lucrurile mici, 
prin vrajbă pier şi cele mai mari” 
Sallustiu 
UN MARE OM ŞI MEDIC CU INIMĂ PENTRU INIMA MEA 


Tot ceeace voi relata despre omul şi profesorul doctor lon 
Socoteanu, căci despre domnia sa va fi vorba,se constituie într-un elogiu 
binemeritat adus celui care a contribuit esenţial la recâştigarea sănătăţii 
pe care era s-o pierd definitiv. Cu acest prilej l-am cunoscut pe eminentul 
chirurg cardiovascular,dar şi pe omul minunat care-l dublează, pe 
desăvârşitul profesionist. 

Ceeace voi rememora în aceste rânduri le scriu nu doar pentru a-mi 
sublinia recunoştinţa pentru un om care,consider eu, mi-a redat o nouă 
viaţă; altfel spus, mi-a asigurat renaşterea. Scriu ceeace doresc să 
citească şi cei care, ca şi mine au suportat o intervenţie chirurgicală 


pe „cord deschis” pentru by-pass coronarian, 

(precum în cazul meu) sau în cazul altora pentru valvulopatii cu 
transplant de valvule, cu alte defecte cardiace sau vasculare,dar mai ales 
pentru cei care urmează să suporte asemenea intervenţii chirurgicale şi 
cărora teama le învinge raţiunea. 

Cu peste 30 ani în urmă am început să prezint primele semne clinice 
ale unei cardiopatii ischemice. Cu tratament medicamentos şi cu 
controale clinice şi electrocardiografice periodice,m-am considerat mult 
timp un om normal şi sănătos. 

Nu însă pentru zeci de ani de zile. 

În urmă cu 12 ani suferinţa cardiovasculară a reînceput să-mi 
perturbe sănătatea. Tratamentul medicamentos nu îmi mai era eficient, 
astfel încât am apelat din ce în ce mai des, la din ce în ce mai mulţi 
medici cardiologi care, în final, au ajuns la concluzia că starea cordului 
meu nu mai poate fi ameliorată decât printr-o operaţie, destul de riscantă, 
dar la care nu există alternativă. Şi au decretat că „dacă doresc să 
supravieţuiesc,trebuie să suport operaţia denumită „by-pass 
coronarian”,care se efectua atunci în România doar la clinicile de 
chirurgie cardiovasculară din Târgul Mureş şi Bucureşti. 

Pentru etapa vieţii mele de până la operaţia pe cord deschis ţin să 
mulţumesc medicilor cardiologi care mi-au stabilit conduita terapeutică,iar 
atunci când posibilitatea continuării tratamentului medicamentos nu a 
mai fost posibilă,m-au investigat şi m-au orientat,în timp util către 
chirurgia cardiovasculară. Între aceştia, nu pot să-i uit pe domnii prof. dr. 
Costin Carp, prof.dr. Vasile Cândea, lon Guțiu şi medicilor primari 
cardiologi Tatu Chiţoiu, Andrei Carp şi Dan Deleanu. 

Ultimul dintre cei nominalizați a fost cel care mi-a efectuat examenul 
cel mai important dintre explorările cardio-vasculare neinvazive care 
decid necesitatea intervenţiei chirurgicale. Doctorul în Ştiinţe Medicale 
Dan Deleanu,căci despre el este vorba, conduce în prezent serviciul de 
explorări cardiovasculare din Spitalul Fundeni din Bucureşti şi - îmi face 
plăcere să amintesc - faptul că este fiul unui reputat medic pediatru 
braşovean, ceeace confirmă din nou zicala românească după 


care „„aşchia nu sare departe de trunchi” . 

Mi-a explicat pe larg şi pe înţelesul meu ( ştiind că eu sunt medic dar 
în alta specialitate cu a sa )care este starea arterelor mele coronare - 
care de fapt era  catastrofală,datorită numeroaselor  obstrucţii 
endovasculare- şi că singura soluţie este o operaţie de by-pass,care nu 
suferă nici o amânare. Şi pentru că în acea perioadă asemenea intervenţii 
se făceau şi în ţară,dar pe baza unei planificări riguroase a 
bolnavilor,datorită lipsei, nu a operatorilor, ci a materialelor sanitare 
extrem de costisitoare, care se consumau în timpul operaţiei. 

În această situaţie m-a întrebat,cu menajament şi delicateţe, 
simţindu-mă într-o stare de nelinişte: 

- Domnule doctor,operaţia este imediat necesară,dar din cauza 
dificultăţilor de aprovizionare cu _ trusele speciale pentru astfel de 
intervenţii,este posibil ca să fiţi programat peste multe luni de zile la 
operaţie. 

- Dacă aveţi posibilitatea să plecaţi în străinătate să vă operaţi şi să 
suportaţi cheltuielile medicale,căci Ministerul Sănătăţii nu o poate face,ar 
fi bine să o faceţi cât de curând. Şi mi-a precizat şi suma aproximativă - în 
valută - care mă v-a costa. 

- Domnule doctor,toată casa şi valorile mobile sau imobile de 
care dispun, dacă le-aşi transforma în bani,tot n-ar ajunge să-mi acopăr 
cheltuielile cu operaţia,i-am zis eu cu regretul în suflet. 

- Atunci nu rămâne decât soluţia internării urgente în clinica 
noastră de chirurgie cardiacă (din Spitalul Fundeni) şi o comisie medicală 
vă va stabili ordinea de prioritate la operaţie şi poziţia pe care o veţi 
ocupa în planificarea clinici. 

Şi a continuat: 

- Din păcate,eu nu vă mai pot ajuta cu nimic în situaţia creată. 
Voi înainta însă comisiei înregistrarea coronarografiei şi comisia v-a 
decide. 

A urmat internarea în spital,numeroase consulturi clinice,investigaţii 
de laborator şi în final examinarea în comisia de specialitate a Institutului 
de Cardiologie şi Chirurgie Cardio- Vasculară din Spitalul Fundeni. 

Rezultatul mi-a fost favorabil şi s-a decis rămânerea mea în clinică,,în 
aşteptare” . Cât timp,greu de spus. În orice caz s- a susţinut că 
tergiversarea operaţiei este riscantă. 

Şi aşa am procedat .Am stat săptămâni de zile,timp în care se făceau 
alte asemenea operaţii, dar anterior planificate. 

Aşteptam şi zilele treceau într-o incertitudine aproape absolută. După 
patru săptămâni au apărut speranţe şi pentru mine,datorită unui import 
substanţial de truse de operaţie,astfel încât să urmez ,în câteva zile la 
operaţie. 

Şeful secţiei în care eram internat m-a tratat cu mare atenţie şi 
colegialitate. Din acest moment al relatării el devine centrul naraţiunii 
mele. El era medicul primar, Doctor în Ştiinţe Medicale lon Socoteanu , 
actualmente profesor  universitar,şef al clinicii de chirurgie 
cardiovasculară din Universitatea de Medicină şi Farmacie din Timişoara. 

Întâmplarea face că,i-a fost student şi stagiar fratelui meu, într-o 
clinică medicală din Bucureşti şi cu ocazia internării mele, s-au 
reîntâlnit .Cu acel prilej am discutat „în trei ” asupra beneficiilor şi 
riscurile operaţiei;beneficiile însă minimalizau riscurile, aşa că, din 
moment în moment deveneam mai încrezător în viitorul meu medical. 

În ajunul operaţiei m-a invitat în cabinetul său şi mi-a explicat din nou 
tot ce v-a urma şi m-a făcut să merg cu fruntea sus la operaţie. 
Înţelegeam că era singura mea şansă de supravieţuire. 

Şi aşa a şi fost! 

Operația „am înţeles ulterior că s-a desfăşurat fără nici un accident 
operator,ci doar cu unele mici incidente inerente în astfel de mari 
intervenţii chirurgicale. 

După operaţie spitalizarea a mai durat o săptămână,timp în care mă 
simţeam din ce în ce mai bine, dela o zi la alta. 

La externare şi mult după aceea,la controalele periodice pe care mi le 
făcea, trebuie să mărturisesc că nu mi-a acceptat nici o formă materială 
de mulţumire,iar pe cele verbale le primea cu o modestie rar întâlnită. 

Eu,ca orice bolnav mulţumit de medicul său „,salvator”,îl consideram un 
binefăcător trimis de Dumnezeu să-l ajute pe unul dintre pământenii aflat 


la ananghie. 

Ulterior am aflat că gândirea mea nu era departe de adevăr,deoarece 
era cu adevărat un evlavios,un practicant religios, care îmbina armonios 
menirea sa umană - cea de vindecător -cu cea sacră,biblică,,, fără de 
arginţi”. 

De atunci şi până astăzi,dar cu siguranţă şi în viitor „câte zile îmi vor 
fi date de soartă „am să-mi amintesc cu pioşenie de acest minunat om şi 
chirurg care probabil că a vindecat mii şi mii de inimi bolnave,la care o 


adaug şi pe a mea. 


Moto: 
„Adevărata artă este cea în care 
mâna,mintea şi inima merg împreună.” 
J Ruskin 

OMAGIU PRICIPALULUI MEU ÎNDRUMĂTOR ÎN PROFESIE 


În viaţă noi medicii datorăm mult celor care ne-au condus paşii 
spre realizarea- părinţilor şi profesorilor noştri - sau ca profesionişti - 
maeştrilor noştri în arta medicală. 

Aşa cum nu uiţi „cine ți- a pus condeiul pentru prima data 
(astăzi stiloul sau pixul ) în mână” ca medic nu poţi uita cine „ţi-a pus 
stetoscopul la urechi” (stetoscopul fiind prima ustensilă medicală cu 
care trebuie să fie obligatoriu înzestrat orice student medicinist ). 

Folosirea stetoscopului de către student este prima etapă a 
cunoaşterii corpului omenesc şi a funcţiilor sale vitale,normale sau 
patologice. Etapa următoare a formării profesionale medicale este 
cea de clarificare şi sistematizare a cunoştinţelor clinice de care ai 
nevoie când te afli în faţa unui bolnav. Este perioada de rezidenţiat în 
medicină,care începe cu primul an,de specializare într-un domeniu 
medical clinic sau în altul. 

Este o perioadă care în trecut dura de regulă trei ani,în toate 
specialităţile medicale;astăzi datorită evoluţiei ştiinţelor medicale şi 
tehnicizării excesive a actului medical,perioada de rezidenţiat variază 
între trei şi opt ani de studiu, în funcţie de specialitatea aleasă pentru 
viitor. 

În această postură m-am aflat şi eu în toamna anului 1964,când 
prin concurs am ocupat postul de secundar în specialitatea pediatrie 
la Spitalul Dr. Gheorghe Marinescu, de atunci(spitalul Clinic Dr. 
Alexandru Obregia de astăzi). 

M-am prezentat cu o jumătate de oră înainte de ora la care se 
prezentau medicii în serviciu şi am aşteptat să mă prezint şi să-i 
prezint Şefului de secţie Ordinul de repartiție pentru următorii trei ani 
de secundariat. 

Eram desigur  emoţionat,curios dar, încrezător în viitorul 


profesional căruia începând din aceea zi îi consacram viaţa. 

La orele 8 % soseşte la cabinetul medicului şef de secţie în faţa 
căruia aşteptam şi titularul acestuia medicul primar Mihai Pavelescu 
„cel pe care toată viaţa mea îl voi considera principalul îndrumător în 
profesia pe care mi-am ales-o. 

Şi de unde mă aşteptam să apăr maiestuos un adevărat şef,cu o 
ţinută impozantă şi o preţiozitate pe măsură,constat cu plăcere că 
apare un om modest,cu o construcţie fizică firavă(acestui aspect voi 
reveni pe parcursul evocării), o privire caldă,o faţă deschisă şi cu o 
mişcare dinamică de „argint viu”. 

L-am salutat, mi-a răspuns mai mult printr-o mişcare a capului 
decât verbal şi m-a întrebat: 

- Pe mine mă aşteptaţi? 

-Da domnule doctor - îi răspund uşor fâstâcit de emoție. Sunt 
viitorul dumneavoastră medic secundar -şi-mi spun numele. 

Îmi întinde o mână,pe care,chiar din acel moment mi-a părut 
prietenească şi mă invită în cabinetul său. 

M- a invitat să iau loc şi m-a întrebat dacă servim împreună o 
cafea? l-am răspuns afirmativ,iar acest început mi s-a părut că este 
mai mult decât promiţător pentru o relaţie maestru - discipol. 

Asistenta şefă (atunci se numea soră şefă) ne-a adus cafelele,iar 
domnul dr.Pavelescu a rugat-o să transmită medicilor adunaţi în 
camera de raport de gardă, să-l ţină în lipsa sa,dar la terminare să nu 
părăsească biroul pentru că le pregăteşte o surpriză. 

Rămaşi singuri,am început să discutăm - ca doi vechi cunoscuţi - 
probleme legate de concursul de secundariat,de profesiunea aleasă,de 
noul loc de muncă,de problemele mele familiale,de hobby-uri etc.etc. 

Când a aflat că sunt oltean,mi-a şi „trântit” două bancuri cu 
olteni,în care ,bineînţeles,ei erau cei care nu ieşeau bine la poanta 
finală. 

Mi- a ţinut apoi un scurt speak, făcându-mă să înţeleg nu am greşit 
în alegerea mea profesională şi a noului loc de muncă,că există un 
colectiv medical numeros şi valoros,în care speră că mă voi adopta 
uşor şi repede. Şi spre sfârşit mi- a sugerat ca în orice problemă care 
se iveşte în profesie şi chiar în viaţa mea,să nu-l ocolesc,că-mi promite 
tot concursul şi înţelegerea sa. 

De-o dată,se ridică în picioare,semn că „,audienţa” s-a terminat şi 
- mi spuse: 

-Să mergem să te prezint colectivului de medici,care probabil că 
au terminat raportul de gardă. 

Am ajuns la sala în care se ţinea de regulă acest solemn şi 
important moment al vieţii de spital. 

Am intrat, i-am salutat pe cei din sală,iar şeful nostru de secţie a 
făcut prezentările. Erau 15 medici,pediatri „majoritatea cu ştate vechi 
de funcţie în medicină şi mulţi chiar în acelaşi spital. Nu- | cunoşteam 
pe nici unul,dar aşa cum copiii trag la copii şi noi adulţii reacţionăm 
uneori identic. Am zărit între toţi unul care se apropria de vârsta 
mea,era fostul secundar,devenit proaspăt medic specialist dr. Florin 
lancovici,care anticipând evoluţia sa,precizez că a ajuns medic 
primar,şef de secţie într-un spital de copii din capitală. 

A fost primul dintre cei care m-au integrat şi asimilat rapid şi pe 
care n-am să-l uit niciodată,cu atât mai mult astăzi,la circa două 
decenii de la moartea sa prematură. 

Şi pentru că secţia de pediatrie funcţiona în două clădiri 
separate,denumite convenţional pediatrie | şi II,fiecare cu câte un 
medic primar şef secţie, a trebuit să fiu repartizat într-una din ele. 

Şi de-o dată dr. Mihai Pavelescu spune: 

-Smărăndiţa, m-am gândit bine şi am ajuns la concluzia că o să fii 
nevoită,tu,ardeleancă,să-l iei în secţia ta pe noul nostru secundar,dr. 
Octavian Popescu . Şi de abia aştept să văd cum se înţelege o 
ardeleancă cu un oltean. 


A spus-o cu zâmbetul pe buze,bineînţeles că fără nici o răutate . 

Înţelegând şi ceilalţi că sunt oltean,au făcut câteva glume 
inofensive după care au plecat fiecare la treaba lor,eu ţinându-mă 
după şefa mea directă,distinsa doamnă dr. Smaranda Miller ( o 
universitară clujeancă ajunsă în Bucureşti prin căsătorie). 

Sintetic,pot să spun că în cei trei ani lucraţi sub conducerea 
acestei distinse doamne am fost deosebit de plăcuţi şi instructivi 
pentru mine. Din păcate nu ştiu dacă este cazul s-o omagiez sau s-o 
elogiez? 

Integrarea mea în acel colectiv a fost uşoară şi am fost mult ajutat 
de toţi colegii să depăşesc faza de acomodare care a fost lină şi calmă; 
în alte circumstanţe ar fi putut fi şi dificilă. 

Mă întorc însă la cel care mi-a fost şef,mentor şi maestru în arta 
medicală,dr. Mişu Pavelescu. 

Fusese până de curând cadru didactic universitar,dar pentru unele 
considerente politice fusese înlăturat din învăţământul universitar şi 
trecut în funcţia de şef de secţie clinică. 

Din primele luni de activitate mi-am dat seama cp este un om 


deosebit,că este un profesionist desăvârşit,că are acel „fler” în 
medicină pe care puţini dintre medici îl au şi care este greu de definit. 

Era un mare teoretician,admirator al şcolii medicale germane pe 
care a şi frecventat-o în perioada postuniversitară. Avea o bună 
pregătire preclinică,stăpânea bine noţiunile de fiziologie,biochimie şi 
mai ales de fiziopatologie,care i-au ajutat în practicarea medicinei 
clinice. 

Când începea să vorbească despre o problemă medicală îşi elogia 
maeştrii şi ar fi putut să ţină adevărate lecţii universitare .Nu prea 
putea să le ducă însă până la sfârşit deoarece nu pre avea răbdare şi 
cum se spune în popor,,nu avea stare”. 

Era extrem de  dinamic,mobil,uşor instabil în ceeace 
întreprindea „dornic să ajute pe oricine şi cu orice risc. Şi pentru că era 
aşa,eu am fost nevoit să fur meseria,mai mult decât mi-a fost 
explicată. Şi nu regret,că am avut dela cine şi ce să fur. Avea sclipiri în 
gândirea medicală şi în precizarea diagnosticelor;rareori nu evoluam 


conform prognosticului pe care-l formula în faţa cazurilor mai grave. 

Cu capacitatea sa profesională şi cu calităţile sale umane a reuşit 


w 


în timp să creeze „un stat în stat”,de fapt „,un spital de pediatrie” într- 
un mare spital, predominant pentru adulţi . A reuşit să reunească în 
secţia sa pediatri  „orelişti, medici de laborator, cercetători 
geneticieni,biologi,psihologi care depăşeau cu mult schema generală 
de funcţionare a unei secţii de pediatrie. 

De pacienţi era considerat un medic popular,care ştia să li se 
adresa „,pe limba lor”;oricând şi ori unde era chemat la un copil bolnav 
o făcea fără nici o discriminare. Nu refuza niciodată şi pe nimeni care-i 
cereau un serviciu medical. Poate că uneori greşea tocmai din dorinţa 
de a rezolva şi ceeace nu era posibil,din diverse considerente. 

Deşi aveam în permanenţă la dispoziţie o ambulanţă,în cazul în 
care aceasta era ocupată într-o altă activitate medicală,dacă se ivea o 
urgenţă,în serviciu şi care ar fi trebuit transferat în alt spital sau dus 
pentru o investigaţie paramedicală deosebită în alte laboratoare din 
capitală,transporta bolnavul cu propria-i maşină, fiind singurul posesor 
de automobil din întreaga secţie care numără peste o sută de salariaţi. 

În afară de cultura medicală „poseda şi o solidă cultură generală. 
Era un bun cunoscător al literaturii clasice,mai ales germanică. Era un 
rafinat  meloman(făcuse în copilărie studii  muzicale),deopotrivă 
admirator al compozitorilor germani sau germanofili(obsedat de 
muzica lui Bach şi Wagner ). Literatura şi teatrul le iubea din copilărie 
dar şi le-a desăvârşit în familie unde era creat un elevat mediu 
artistic(soţia sa era marea actriţă Corina Constantinescu,cumnat îi era 
violonistul prof. universitar Mihai Constantinescu,fiica sa actriţa loana 
Pavelescu şi fiul „cercetătorul filolog Liviu Pavelescu „astăzi stabilit în 
străinătate). 

Şi pentru că nu doresc ca cititorii să creadă că medicii sunt nişte 
oameni perfecţi doresc să precizez că au şi ei necazurile şi bucuriile 
lor,preferinţele şi dezgustul,simpatii şi antipatii, plăceri şi neplăceri şi 
uneori chiar vicii. 

Şi pentru că nu doresc să se înţeleagă că cel pe care-l omagiez în 
aceste rânduri a fost supraom,omul perfect,plin de virtute etc.,vreau să 


completez tabloul descris cu alte mici amănunte. 

Deşi era la o vârstă a maturității depline,părea că este afectate de 
o bătrâneţe precoce;era foarte slab pentru că „aşa cum ne 
mărturisea,,pentru mine mâncarea nu este o plăcere”? Şi ne-am 
convins,văzând că atunci când mergeam şi noi,,ca băieţii” sau când în 
spital sau la domiciliul nostru se organiza câte o 
masă(onomastică,eveniment în familie „vizită)nu mânca aproape nimic. 
Dar de băut bea,pentru că băutura era energizantul vieţii sale. Şi nu 
era nevoie să consume mult alcool pentru a se binedispune,iar când 
ajungea la această stare devenea o enciclopedie ambulantă de glume 
şi bancuri politice spuse cu mult şi rafinat umor. 

Şi pentru a-mi completa descrierea personajului cu ceva 
suplimentar şi convingător,ţin să relatez o întâmplare melo-dramatică 
la care am participat. 

Vis-a vis de clinica noastră de pediatrie era situată mare clădire a 
clinicii de  neurochirurgie,condusă de Acad. Prof. dr. Constantin 
Arseni,fost coleg de promoţie universitară şi bun prieten cu dr. Mihai 
Pavelescu,şeful meu. 

De un sfânt Constantin,în anul 1969 sau 1970,conform 
tradiţiei,Acad. Constantin Arseni organiza după orele de program o 
trataţie la care invita vârfurile profesionale din 
spital(  academicieni,profesori  doctori,doctori  docenţi). Şeful meu 
practica în dubla calitate ,de vârf profesional dar şi de bun prieten. Eu 
doar un tânăr medic eram mai mult pe post de aghiotant al şefului 
meu şi de aceea am avut onoarea să particip la acel banchet. 

Am mers împreună,eu purtând un buchet mare de flori din partea 
colectivului nostru trebuia să i-l ofer marelui neurochirurg. 

Intrăm şi ne îndreptăm spre centrul sălii de aşa zis protocol,acolo 
unde se afla sărbătoritul spre a-i prezenta urările onomastice. 

Când ne-a zărit,ne-a ieşit în întâmpinare şi s-a apropriat de şeful 
meu,care i-a urat de bine, s-au îmbrăţişat şi l-a strâns (aşa cum ştiţi că 
se fac nişte exerciţii de kinetoterapie pentru colană vertebrale) . Şi în 
acel moment i-a pus: 

- Măi,Mişule tu nu -te mai îngraşi de loc? Ai ajuns piele şi os! 

Şi în timp ce-l strângea în braţe,s-a auzit un trosnet destul de 
puternic. Îi rupsese trei coaste! 

Din acest moment comedia a devenit tragedie. Bolnavul -căci din 
acel moment şeful meu a devenit un oarecare pacient - a scos un 
geamăt prelung,s-a schimbat la faţă şi ... a leşinat. 

Spontan veselia s-a spart şi i-a luat locul îngrijorarea generală în 
faţa acestui eveniment. Personal Acad. C Arsenie a însoţit bolnavul la 
reanimare,l-a asistat până şi-a revenit din starea de leşin,apoi la 
radiologie. 

Radiografia a arătat fără echivoc triplă fractură costală. Am omis 
să precizez că pe cât de slab şi de fragil constituţional era dr. 
Pavelescu,pe atât de solid şi de robust era Acad. Arseni. 

Deoarece în astfel de cazuri nu se aplică aparat gipsat, în 
cabinetul de ortopedie i s-a aplicat un tip aparte de pansament,după 
care bolnavul a fost internat în secţia de reanimare şi terapie intensivă 
a clinicii de neurochirurgie. 

Este de la sine înţeles că petrecerea s-a încheiat poate chiar 
înainte de a începe,buna dispoziţie a dispărut şi s-au auzit şi câteva 
reproşuri indirecte aduse sărbătoritului. 

Internarea a durat doar trei -patru zile după care pacientul a fost 
dus acasă,iar noi am rămas fără şef de secţie timp de trei luni,atât cât 
a durat vindecarea. 

Prietenia dintre cei doi,aşa cum era firesc să fie ,nu a fost afectată 
de acest neplăcut accident,despre care,mult după aceea ne amuzam 
când ne aminteam. 

Mult timp după aceea am realizat că mentorul nostru din clinică 
era slab nu doar pentru că mânca decât foarte puţin. Era slab pentru 
că -l afecta un diabet zaharat neştiut dinainte şi o arterită 
diabetică,dar şi tabagică(fuma extrem de mult ). 

Toate acestea au făcut ca pensionarea să se producă mai 
devreme decât se aştepta. Boala a început să-l ţină din ce în ce mai 
mult țintuit la pat,mai ales că evoluţia arteritei a determinat rând pe 
rând efectuarea unor amputări de degete apoi de segmente de 


membre. Şi nu după mult timp a survenit şi decesul implacabil. 

Aşa a dispărut un om,un medic şi un şef deosebit de 
valoros,lăsând în inima noastră a celor apropriaţi,(care-i spuneam cu 
bucurie Nea Mişule,aşa cum ne cerea el )dar şi a pediatrie 
româneşti,un gol greu de umplut. Era un medic de „,modă veche” dar 
care dorea şi putea să se adapteze schimbărilor din societate,luând 
totul în uşor deoarece era un optimist incorigibil. 

Eu am obligaţia morală de a-l omagia într-un mod mai deosebit 
deoarece,aşa cum formulam şi în titlul acestui eseu fără mari pretenţii 
literare „dar cu pretenţii sentimentale, pentru că „a fost principalul 


meu îndrumător în profesie”. 


